BREAKING NEWS: Manaa Vaguthu Gai Magumathee Ulhey Meehun 1000 Rufiya In Joorimanaa Kuraane - Vaguthu\nކޮވިޑް-19: އަލަށް ދައްކާނެ ވާހަކައެއް ނެތް - 12 ގަޑިއިރު ކުރިން\nމަނާ ވަގުތުތަކުގައި މަގުމަތީގައި އުޅޭ މީހުން 1000 ރުފިޔާއިން ޖޫރިމަނާ ކުރާނެ\nސްޕްރިންޓެންޓް އޮފް ޕޮލިސް ހުސައިން ސަމީރު - ވަގުތު އިމޭޖްސް: މުހައްމަދު އަފްޒަލް\nކޮވިޑް-19 އާއި ގުޅިގެން މިހާރު ޢިއުލާންކުރައްވާފައިވާ ޢާއްމު ޞިއްޙަތުގެ ކުއްލި ނުރައްކަލުގެ ޙާލަތާއެކު މާލޭގައި ޢާއްމު ރައްޔިތުން ބޭރުގައި އުޅުން މަނާކުރައްވާފައިވާ ވަގުތުތަކުގައި ބޭރަށް ނުކުމެ އުޅޭ މީހުން 1000 ރުފިޔާ އިން ޖޫރިމަނާ ކުރާނެ ކަމަށް ފުލުހުން ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމެއްގައި ސުޕްރިންޓެންޑެންޓް އޮފް ޕޮލިސް ހުސެއިން ސަމީރު ވިދާޅުވީ މާދަމާ މަގުތަކަށް ނުކުމެ އުޅުން މަނާ ގަޑީގައި ހުއްދަ ނެތި ނުކުމެ އުޅޭ ފަރާތްތަކާ ދޭތެރޭ ފުލުހުން ފިޔަވަޅު އަޅަމުން ގެންދާ ކަމަށެވެ.\nއެވަގުތުތަކުގައި އެންގުމާ ޚިލާފުވާ ފަރާތްތަކަށް ނަސޭހަތްތެރިވާނެކަމަށާ، އެކަން ތަކުރާރު ވާނަމަ 1000 ރުފިޔާއިން ޖޫރިމާނާ ކުރާނެކަމަށް ސުޕްރިންޓެންޑެންޓް އޮފް ޕޮލިސް ހުސެއިން ސަމީރު ވިދާޅުވިއެވެ.\nޑިރެކްޓަރ ޖެނަރަލް އޮފް ޕަބްލިކް ހެލްތް މައިމޫނާ އަބޫބަކުރަށް ލިބިވަޑައިގެންފައިވާ ޤާނޫނީ ބާރުގެ ދަށުން މާދަމާ މެންދުރު 12:00 އިން ފެށިގެން ވަކިގޮތެއް އަންގަވަންދެން އެއްފަހަރާ3މީހުންނަށް ވުރެ ގިނަ މީހުން މަގުމަތީގައި އެއްވެއުޅުން ވަނީ މަނާކޮށްފައެވެ. އަދި ހަވީރު 17:00 އިން ފެށިގެން 20:00 އާއި ހަމައަށް ހުއްދަ ދެވިފައިވާ ފަރާތްތައް ފިޔަވައި އެހެން މީހުން އެއްވެސް ގޮތަކަށް މަގުމައްޗަށް ނިކުތުން ވަނީ މަނާކޮށްފައެވެ.\nސްޕްރިންޓެންޓް އޮފް ޕޮލިސް ހުސައިން ސަމީރު ވަނީ މި ފިަޔަވަޅުތަކުގެ ވަގުތުތަކުގައި އިސްތިސްނާ ވެފައިވާ އޮފީސްތަކުގެ މުވައްޒަފުންވެސް ބޭރަށް ނުކުމެ އުޅޭއިރު އެއޮފީހެއްގެ ޔުނިފޯމުގައި އުޅުމަށް އިލްތިމާސްކުރައްވާފައެވެ.\nއިންޑިއާގައި ފެތުރޭ ކޮވިޑުގެ އާ ވައްތަރު ފިލިޕީންސުން ފެނިއްޖެ\nނައިފަރުގެ ކޮވިޑް ހާލަތު ބިރުވެރި، ސިޔާސީ ވެރިންގެ އޮތީ ޒާތީ މަސްލަހަތު - ޝިޔާމް\nކޮވިޑް-19: ލަންކާ އިން ޗައިނާގެ އެހީއަށް އެދިއްޖެ\nއޭޕްރީލް 1, 2020 22:25\nޢާއްމުގޮތެއްގައި ނުކުންނާނެކަމަށް ބެލެވެނީ، ބަނގްލަދޭޝް މީހުން. މިހާ ރުވެސް ވިޔާފާ ރީގެ އުޞޫލުން ކައްކާ ކާންދޭން ތަންތަނަށް މީހުން ވައްދައިގެން ގެންދަނީ ކާންދެމުން. ރިޕޯ ރޓް ކު ރިޔަސް ވާކަމެއް ނޯވޭ. އެމީހުން ޖު ރުމާނާ ކު ރެވިދާނެތޯ ސުވާލު އުފެދޭ.\nއޭޕްރީލް 1, 2020 23:20\nރަނގަޅު ވާހަކައެއް. ހާދަ ގިނައޭ މަގުމަތީގަ އުޅޭ މީހުން. ތިބުނާހެން އަދިވެސް ކެފޭތައްވެސް ހުޅުވާފަ ހުރޭ. ބަންގްލަދޭޝް މީހުނަށް ވަކި ހުއްދައެއްދީފަތަ އޮންނަނީ. ޓޭކްއަވޭއަކަށް ތަންތަން ހުޅުވުން ހުއްޓާލާ ކޮންމެވެސް އެހެން ގޮތެއް ހަދަންފެނޭ. އިނގޭ ހޮޓާތަކުން ކައިގެން އުޅެންޖެހޭ މީހުން ތިބިކަންވެސް. އެކަމަކު ގިނަ މީހުނަކީ އެހުންނަ ގޯސްއާދަތަކުގެ ސަބަބަނުން ހޮޓަލުން ނުކައި ނުތިބެވޭ މީހުން. ގޭގައި ކިތަންމެ ވަރަކަށް ކައްކާފަ ހުއްޓަސް ވަރިހަމަ، ފިރިހެނަކަށް ވާނީ މިގޮތަށް އުޅެގެން. އެވަރިހަމަ ކިތަންމެ އަން ހެލްދީކޮށް ކާންޖެހުނަސް. ބޯހަލާކު މިކަހަލަ މީހުނާހެދި.\nއޭޕްރީލް 2, 2020 05:34\nއިންސާނިއްޔަތު ކަމެއް އިހްސާންތެރި ކަމެއް ނެތީތަ. މަތިން ފައިބާ ތިބި ބައެއް ނޫނޭ އެއީކީ. ދިވެހިން ނަށް ކަމެއް ކުރަން ނުކެރިގެން ދިވެހިން ގެނާ ބައެއް އެއީ. ކައިގެން ބޮއިގެން އުޅެވޭނީ ވެސް އެވެސް އިންސާނުން.\nއޭޕްރީލް 2, 2020 12:09\nބަލަގަ ބަންގާޅިންނޭ މިސަރުކާރު ހިންގަނީ... މައުމޫނު ދަރިއަކު ދެވީ ބަންގާޅިއަކާ.. އިބުރޭ އަންނި އަކީ ވެސް ދެ ބަންގާޅިން..\nއޭޕްރީލް 1, 2020 22:38\nދިވެހިން ޖޫރިމަނާ ކުރެވިދާނެ. ދެން ބިދޭސީން ނޯ. އެމީހުންގެ ދުއްޕާން ބޮޑުވެ ކޮންޓްރޯލްކުރަން އުނދަގޫވާނެ.\nއޭޕްރީލް 1, 2020 23:15\nރައްޔިތުން ބިކަހާލުގަ ޖެހި ސަލާމްޖަހަން ޖެހުނު ވަގުތު ސަރުކާރުން ރައްޔިތުން ޖުރުމަނާކޮށްގެން ދައުލަތަށް ފައިސާ ހޯދަދޭން ނުކުތުމަކީ ސަރުކާރުން ރައްޔިތުންންދެކެވާލޯބި ހާމަވެގެންދާނެކަމެއް\nއޭޕްރީލް 2, 2020 08:10\nގޭގަ ތިބެބަލަ.3ގަޑިއިރޭ. ކޮން ލޯތްބެކޭ ކިޔާކަށް.\nއޭޕްރީލް 1, 2020 23:54\nޢެމިީހުން ޖުޫރިމަނަާއެއްނުކުރަާނެ ދިވެހިރަާށްޖެޭގަ ބަާރުގަދައިީ އެމިީހުން ބަނގުލަާމިީހުން ކުރަާކަންތަށް ބެލެޭނެ ސަރުކަާރެއް މިގައުމުގަ ނެއް ވަރަށްސަާފު\nއޭޕްރީލް 1, 2020 23:55\nތަމެން ލާރި ދޭނަންތަ\nއޭޕްރީލް 1, 2020 23:57\nކާފިއު ވެސް ރަށްޔިތުމީހާ ފެލަން ދޯ މި އިއުލާންކުރީ. މިހާރުވެސް މުސާރަ ނުލިބޭކޮތަށް މިތިބީ ގޭގަ.\nޑރ.ރާމީ ހަސަން މަނިކު(އެންޑޯކްރައިނޮލޮޖިސްޓް/ނިއުޔޯކް-ސެއިންޓްމޭރީހޮސްޕިޓަލް/އެމެރިކާ)\nއޭޕްރީލް 2, 2020 00:01\nރަނގަޅު ސިޔާސަތެއް. "ހަރުކަށި" ފިޔަވަޅު އެޅި ގައުމުތައް ވަރަށް ކާމިޔާބު. ބައެއް ގައުމު ތަކުގައި ކާރފިއު ގަޑީ ގައި މަގުމައްޗަށް ނުކުމެއްޖެނަމަ ދެ ހަފްތާ އަށް ޖަލަށްލާ ފައި އެބަހުރި. ޖޫރިމަނާ ކުރުން ފަދަ ފިޔަވަޅު އެޅި ގައުމުތައް ކަމުގައިވާ ސައުތު-ކޮރެއާ ފަދަ ގައުމުތަކުން ކޮރޯނާ އާއި އިދި ކޮޅަށް އެޅި އެހެން ފިޔަވަޅުތައް ވެސް ދެނެގަނެ އަދުގެ ސަރުކާރުން ރާއްޖެއަށް އިމްޕްލިމެންޓް ކުރައްވަމުން ގެންދިއުއްވުމަކީ ނިހާޔަތަށް ޝުކުރުވެރިވާ ކަމެއް! އެހެނީ މިފަދަ ފިޔަވަޅުތައް އެޅި ގައުމުތައް ކާމިޔާބު ހާސިލް ކޮށްފައިވާތީ !\nއޭޕްރީލް 2, 2020 00:37\nލާރިއެއް ލިބޭނެ މަގެއް ކޮށާލީ ދޯ. ރައްޔިތުންނެ އެއްމެލޯ ލާރިއެއް ވެސް މިމީހުއްނަށް ނު ދެމާތޯ. ބަޖެޓު ކާއި ހުސްކުރީ،ސަޕްލިމެންޓްރީ ބަަޖުޓުބެސް ދިރުވާލީ\nއޭޕްރީލް 2, 2020 00:56\nމަގުމަތީގައި އުޅޭބިދޭސީންނަކީ ކޮންގައުމެއްގެ ބައެއްކަމެއްވެސް އެގޭނެ ލިޔުމެއް ބައެއްމީހުންގެ އަތުގަ ނޯވެ!ޖޫރީމަނާ ކުރިޔަސް ދެއްކޭވަރު ނެތިއްޔާ ދެން ކީއްބާ ކުރާނީ! ކޯވިޑްގެ ފަރުވާ އަކީ މީހުންގެ އަމަލުތަށް ބަދަލު ކުރުން ކަމަށްވީހިދު އެކަން ކުރުމަށް ކޮންކަމެއް ކުރެވެނީ!މަގުމައްޗަށް ކުޅެއްޖެހީމާ އަދަބުދީބަލަ! ޢެންމެންގެ ބައިވެރިވުން ހޯދައިގެން ނޫނީ ތިކުރަން އުޅޭކަމެއް ނުވާނެ!\nއޭޕްރީލް 2, 2020 01:03\nޕޮލިހުންނައް ރައްޔަތުންފެލާލަން މިއޮތީ ފުރުސަތެއްލިބިފަ ތީހެޔޮލަފާމީހުންމަދު މުއައްސަސާއެއް\nކަލޯ ފެލާ ލެވެން އޮތް ގޮތަކައްފެލައިލާ. ރައްޔިތުން މަގައް ނުކުންނަނީ މަޖަލަކައް ނޫން. ސަރުކާރު ބަން ދުކޮއްގެން2އަހަރު އޮތަސް ޖާޑީގަ ހުރިއްޔާ ސިވިލްސަރވަންޓުންނާ ސިޔާސީ އެކްޓިވިސްޓުންނައް އަ ދި މޑނ ކު ދިންނައް ބަރާބަރައްލިބޭނެ. ޕްރައިވެޓް އޮފީހެއްގަ އުޅޭ މީހުން އަމާ މަރުވިޔަސް އޮފީހުން ބުނާކަންކަން ބުނާގަޑިއެއްގަ ގޮސް ކުރަންޖެހޭ. ނޫނީ އިގްތިސޯ ދު ދައްވެ ވިޔަފާރިނުވާތީ މުސާރަ ނުލިބެ.\nއޭޕްރީލް 2, 2020 04:05\nމިހާރު ދެން ލާރިލިބޭނެ ހަމަ އެކަނި ގޮތް ތީ\nއޭޕްރީލް 2, 2020 06:12\nއެންމެން އެކީ މިކަމަށް އެއްބާރުލުން ދޭންވީނު ދޯ ސަރުކާރުން ދެން ކޮށްދޭންވި ކަމަކީ ރައްޔިތުން ބަންދުގަ ތިބޭ ގަޑީގަ މަގުތަކަށް ކެމިކަލް ތައް ޖަހާ ދޮއްނަންވީ އޭރައް ބޭރައް ނިކުމެ އުޅޭ ވަގުތު ތަކަކީ ރައްކާތެރި ކަމުގެ ޗާންސް އިތުރުވެގެންދާނެ ކަމެށް. މިހެން މިކަން އެކީ ފިލައި ދާންދެން ހުރިހާ އެންމެން މިކަމަށް އެއްބާރުލުން ދެއްވާ، ބޭކާރު ވާހަކަތައް ގިނަނުކޮށް ގައުމަށާ އަދި ތިމާމހުންގެ އަމިއްލަ ނަފްސު ތަކަށް ފައިދާހުރި ކަންކަން ކުރުން މަތީ ދެމިތިބޭ ބައެއްކަމުގައި ވަމާ..ދޯ އޯކޭނު؟\nއޭޕްރީލް 2, 2020 06:37\nސަޅި. ދެން ކާފިޔު ވަގުތު 24 ގަޑިއަށް އިތުރު ކޮށްލާ. އޭރުން ގިނައިން ލިބޭނީ\nއޭޕްރީލް 2, 2020 07:20\nކެނެރީގޭ ބޮއްޅަބޭގެ އައުވާނުން ކާޑުގެ ބާވަތްތަށް ހިލޭ ޑެލިވަރީ ކޮށްދޭ މަތިން ގެއިން ނުނިކުމެ ހުރެދާނަން .\nއޭޕްރީލް 2, 2020 07:26\nމިއަނހަރައްފާސްކުރި ބޮޑު ބަޖެޓުވެސް ބަދަލުދީދީ ހުސްވީދޯ\nއޭޕްރީލް 2, 2020 12:04\n5000 ހަދާލިނަމަ... މިޕާރޓޭނަތްއް އުޅޭނެ.. އެމީހުން ޖޫރިމަނާ ކުރިޔަސް ކޮންތާކުން އެމީހުން ލާރި ނެރޭނީ... އެޔެއް ނުދައްކާނެ\nއައްޑޫގައި މީހަކު ދަން ޖެހިއްޖެ


SunOnline: Island Aviation Services ge PR Manager akah Moosa Waseem\nއައިލެންޑް އޭވިއޭޝަންގެ ކޮމިއުނިކޭޝަންސް މެނޭޖަރަކަށް މޫސާ ވަސީމް\nމާހިލް މުހައްމަދު 06 Jan 2019, 13:10\nއައިލެންޑް އޭވިއޭޝަންގެ ކޮމިއުނިކޭޝަންސް މެނޭޖަރަކަށް އައްޔަނުކުރި މޫސާ ވަސީމް -- ސަން ފޮޓޯ/ ފަޔާޒު މޫސާ\nގައުމީ އެއާލައިން މޯލްޑިވިއަން ހިންގާ އައިލެންޑް އޭވިއޭޝަން ސާވިސެސް (އައިއޭއެސް)ގެ ކޮމިއުނިކޭޝަންސް އެންޑް ޕަބްލިކް ރިލޭޝަންސް މެނޭޖަރަކަށް މަގުބޫލު ޓީވީ ޕްރެޒެންޓަރު މޫސާ ވަސީމް އައްޔަނުކޮށްފި އެވެ.\nޓީވީއެމްގައި ގިނަ ދުވަސްތަކެއް ވަންދެން ނޫސްވެރިއެއްގެ މަގާމާއި ޕްރެޒެންޓަރެއްގެ މަގާމު އަދާކުރަމުން އައި މޫސާ ވަސީމް ވަނީ އައިސް ޓީވީގެ ސީއޯއޯގެ މަގާމު ވެސް އަދާކޮށްފަ އެވެ.\nމޫސާ ވަސީމްއަކީ ރާއްޖޭގައި ބޭއްވި އެންމެ ފުރަތަމަ އިންޓަނޭޝަނަލް ފްރެންޗައިޒް ޓީވީޝޯ މޯލްޑިވިއަން އައިޑަލްގެ ތިން ސީޒަންގެ ވެސް ހޯސްޓެވެ. މޯލްޑިވިއަން އައިޑަލް މެދުވެރިކޮށް މޫސާ ވަނީ ގިނަ ބައެއްގެ ތެރޭގައި މަގުބޫލުކަން ހޯދާފަ އެވެ.\nމީގެ އިތުރުން އޭނާއަކީ ދިރާގުގެ ބްރޭންޑް އެޑްވޮކޭޓެއްގެ އިތުރުން ނޭޝަނަލް ޑްރަގް އޭޖެންސީން ކަނޑައަޅާފައިވާ އެންޓި ޑްރަގް އެމްބެސެޑަރެއް ވެސް މެ އެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރު ވެރިކަމަށް އައި ފަހުން އައިލެންޑް އޭވިއޭޝަން ސާވިސެސްގެ މެނޭޖިންގް ޑިރެކްޓަރަކަށް ވަނީ މުހައްމަދު ރިޒްވީ ހަމަޖައްސައިފަ އެވެ. އަދި ޑެޕިއުޓީ އެމްޑީއަކަށް އާއިޝަތު ޖެނިފާ ވަނީ އައްޔަނުކޮށްފަ އެވެ.\nރައީސް ސޯލިހުގެ ވެރިކަމުގެ ފުރަތަމަ 100 ދުވަހުގެ އަމާޒުތަކުގެ ތެރޭގައި ހިމެނޭ، އެތެރޭގެ އުދުހުންތަކުގެ އަގު ހެޔޮކުރުމުގެ މަސައްކަތުގެ ތެރެއިން މިދިޔަ ހަފްތާގެ ތެރޭގައި ވަނީ މޯލްޑިވިއަންގެ ޓިކެޓުގެ އަގު ހެޔޮކޮށް،، އަގުތައް އާންމުކޮށްފަ އެވެ. އަގުތަކުން ހެޔޮކޮށްފައި ވަނީ ކުރީގެ އަގުތަކާ އަޅާ ބަލާއިރު 25 ޕަސަންޓާ 30 ޕަސަންޓާ ދެމެދުގެ މިންވަރެކެވެ.\nބްލޫ ޕެނަރާމާ އިން ރާއްޖެއަށް ޗާޓާޑް ދަތުރުތަކެއް\nއެއާޕޯޓުގެ އާންމު ޝެޑިއުލްއަށް ބޮޑެތި ބަދަލުތަކެއް


Broadcom ah Raees iskandhevvi list ge kureegai Shifla aai Hilmy | Mihaaru\nރައީސް އިސްކަން ދެއްވި ތަރުތީބުގައި ހިމެނުނު ޝިފްލާ އާއި ހިލްމީ: ދެ މަގާމަށް 36 މީހަކު ކުރިމަތިލި.--- ފޮޓޯ/މަޖިލިސް\nބްރޯޑްކޮމް އަށް ރައީސް އިސްކަން ދެއްވި ލިސްޓުގެ ކުރީގައި ޝިފްލާ އާއި ހިލްމީ\n27 އޯގަސްޓް 2019 - 23:27 50 comments\nބްރޯޑްކާސްޓިން ކޮމިޝަނުން ހުސްވެފައިވާ ދެ މަގާމަށް ކުރިމަތީ 36 މީހެއްގެ ނަން ދިރާސާކުރަން ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީ އަށް ރައީސް އިބްރާހިމް މުހައްމަދު ސޯލިހް މިރޭ ފޮނުއްވައިފި އެވެ. އެމަނިކުފާނު އިސްކަން ދެއްވި ތަރުތީބުން ނަންތައް ހިމަނުއްވައި ކޮމިޓީ އަށް ފޮނުއްވި ލިސްޓުގެ ކުރީގައި އޮތީ ޓީވީ ޕްރެޒެންޓަރު ޝިފްލާ އިބްރާހިމާއި ގ. ޑޭޒީފަހި، މުހައްމަދު ހިލްމީގެ ނަމެވެ.\nބްރޯޑްކޮމް އިން އިސްތިއުފާ ދެއްވީ ކުރީގެ ނައިބު ރައީސް އިސްމާއިލް ސޮފްވާނާއި މެމްބަރު ހަސަން ނަބާހެވެ. ސޮފްވާނާއި ނަބާހުގެ އިތުރުން އެ ކޮމިޝަންގެ ރައީސް މުހައްމަދު ޝަހީބާއި ނައިބު ރައީސް ފާތުމަތު ޒައިނާ ވަކިކުރަން މިނިވަން މުއައްސަސާތަކުގެ ކޮމިޓީން އޮތީ ނިންމައިފަ އެވެ. މަޖިލިހުގެ ތަޅުމަށް އެ ރިޕޯޓު ފޮނުވި ނަމަވެސް، މިހާތަނަށް އައިއިރު، އެ މައްސަލަ އެޖެންޑާއެއް ނުކުރެ އެވެ.\nމެމްބަރުކަމަށް ކުރިމަތިލި އެންމެންގެ ނަންތައް ރައީސް އިބްރާހިމް މުހައްމަދު ސޯލިހް މަޖިލިހަށް ފޮނުއްވި އެވެ. މަޖިލިހަށް ފޮނުއްވި ސިޓީގައި ރައީސް އެދިވަޑައިގަތީ ނަންތައް ދިރާސާ ކުރުމަށް ފަހު، ކޮމިޝަނަށް މެމްބަރަކު އައްޔަންކޮށް ދެއްވުމަށެވެ. އެކަމަކު، ރައީސްގެ ސިޓީފުޅުގައި ބްރޯޑްކާސްޓިން ކޮމިޝަންގެ މެމްބަރު ކަމަށް އައްޔަން ކުރަން ފެންނަ ތަރުތީބެއް ހިމަނުއްވާފައިވެ އެވެ.\nސަންގު ޓީވީގައި މަސައްކަތް ކުރައްވާ ޝިފްލާގެ އިތުރުން ހިލްމީގެ ނަން ލިސްޓުގެ ކުރީގައި އޮތް އިރު، ބްރޯޑްކޮމް އަށް ދެން ކުރިމަތިލީ މީހުންގެ ތެރޭގައި މީޑިއާގައި ގިނަދުވަސްތަކެއް ވަންދެން މަސައްކަތް ކުރި ނޫސްވެރިން ހިމެނެ އެވެ. އޭގެ ތެރޭގައި ރާއްޖެ ޓީވީގައި ކުރިން މަސައްކަތް ކުރި އަލީ ޔޫސުފާއި އެ ޓީވީގައި ކުރިން އުޅުނު އަހުމަދު ފައިރޫޒް ހިމެނެ އެވެ. އަދި ޓީވީއެމްގައި ކުރިން މަސައްކަތް ކުރި އައިޝަތު ލީޒާ އާއި އެހެން ބައެއް ނޫސްވެރިން ވެސް ބްރޯޑްކޮމް އަށް ކުރިމަތިލި އެވެ.\n1- ޝިފްލާ އިބްރާހިމް، ގ. މަސްއޮޑިގެ\n2- މުހައްމަދު ހިލްމީ، ގ. ޑޭޒީފަހި\n3- އަހުމަދު ގައިސް، ސަނީޑިއަލް، ގދ. ތިނަދޫ\n4- އަލީ ޔޫސުފް، ބާރަނާ، ޅ. ހިންނަވަރު\n5- އާމިލާ އާދަމް، މއ. އަޅިފެހި\n6- އަހުމަދު ފައިރޫޒް، މއ. ރަސްއައިނު\n7- ޖައުފަރު ރަޝީދު، ފަތަހްމާގެ ފ. ދަރަނބޫދޫ\n8- އައިޝަތު ދިޔާނާ ތޯހިރު، ސެވަންސްޓާ، ސ. ހިތަދޫ\n9- ސައުދާ ސަލީމް، ރަބީއުމަންޒިލް، ހއ. ހޯރަފުށި\n10- ނަފީޒް މުހައްމަދު، ދަފްތަރު ނަންބަރު 14596\n11- އަބްދުލްލަތީފް އަހުމަދު، ދަފްތަރު ނަންބަރު 2345\n12- ޔުސްރާ އަހުމަދު، ޖަނބުރޯޒުގެ، ގދ. މަޑަވެލި\n13- އިބްރާހިމް އަޝްރަފް، ވ.މަށިވެލި\n14- އަބްދުﷲ ރައްޔާން، ވައްތީނިގެ ހދ. ކުޅުދުއްފުށި\n15- އައިޝަތު ލީޒާ، ލޯރަލްލާގެ، ނ. ވެލިދޫ\n16- އަހުމަދު ޔަމާން މުސްތާގް، މ. ބިއުޓީން ހައުސް\n17- މޫސާ ރިލްވާން، މ. ހާވިލާ\n18- އިބްރާހިމް ޝަރީފް، ގ.އަލިޝާ\n19- މޫމިނާ އާދަމް، ގ. ހާފްސީ\n20- އަލީ ސަމްއާން، ދަފްތަރު ނަންބަރު 5312\n21- އަހުމަދު މައުރޫފް، ނިއުލައިޓް، ލ. ކަލައިދޫ\n22- އައިޝަތު ހުސެއިން މަނިކު، ހ. ރީނދޫކޮކާގެ\n23- ފާތިނާ ގާސިމް، ދަފްތަރު ނަންބަރު 4055\n24- މުހައްމަދު ޝަމްއޫން، މ. އަސަލް\n25- ހިދާޔަތުﷲ، އޯޝަންރީޑް، ގދ. ތިނަދޫ\n26- އައިޝަތު ތަޝްކީލް، މ. ކަނޑުބަލާގެ\n27- އިސްމާއިލް ސާޖިދު، މއ. ވިލާރޮދި\n28- މުހައްމަދު ސަނޫން، ނައިޓްވިލާ، ބ. ފެހެންދޫ\n29- އަލީ ސައީދު، ބޭބީހައުސް، ޅ. ނައިފަރު\n30- މުހައްމަދު ސައުޒަމް، ކީސްވިލާ، ރ. އިނގުރައިދޫ\n31- އިބްރާހިމް ހަމްޒާ ހަލީލް، ގ. ސުރުމުތި\n32- މުހައްމަދު އިބްރާހިމް މަނިކު، ކުޅިފަސް، ތ. ތިމަރަފުށި\n33- މަރިޔަމް ސާދާ، ނަޝޭމަން، ރ. އުނގޫފާރު\n34- އާފިޔާ އަބްދުލްއަޒީފް، ދަފްތަރު ނަންބަރު 8846\n35- އިބްރާހިމް ނަޝީދު، މ. އިރުވައިގެ\n36- މުހައްމަދު ފަރުހާދު، ހަސަންކާރިގެ، ސ. މީދޫ\nބްރޯޑްކޮމްގައި މިހާރު ހިމެނިވަޑައިގަންނަވާ މެމްބަރުންނަކީ ޝަހީބާއި ޒައިނާގެ އިތުރުން މެމްބަރު ޒީނާ ޒާހިރު، އައިމިނަތު ސަރާހަތު އިއްޒަތު އަދި އަމްޖަދު ވަހީދެވެ.\nކުރީގެ ސަރުކާރުގެ ނުފޫޒާ އެކު ވަކިވަކި ޗެނަލްތަކާ މެދު ފިޔަވަޅު އަޅައި ޖޫރިމަނާ ކުރުމުގައި އިސްކޮށް އުޅުއްކަމަށް ތުހުމަތު ކުރެވިފައިވާ ކޮމިޝަނުން ބައެއް މައްސަލަތައް ކޮމިޝަނުން ނިންމީ އިންސާފުން ނޫން ކަމަށް މަޖިލީހުގެ ކޮމިޓީގައި މެމްބަރުން ވަނީ އެއްބަސްވެވަޑައިގެންފަ އެވެ.\nއިތުރު ލިޔުންތައް ނޫސްވެރިކަން ރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މިނިވަން މުއައްސަސާތަކުގެ ކޮމިޓީ ނޫސްވެރިން


Kunfunitakun dividend ge gothugai 136 million rufiya dahkaifi\nސަރުކާރު ކުންފުނިތަކުން ޑިވިޑެންޑުގެ ގޮތުގައި 136 މިލިއަން ރުފިޔާ ދައްކައިފި\nއެސްޓީއޯގެ އަހަރީ އާންމު ޖަލްސާގެ ތެރެއިން: ސަރުކާރު ހިއްސާވާ ކުންފުނިތަކުން ވަނީ ޑިވިޑެންޑް ދައްކާފަ- އަހުމަދު ޝުރާއު | އަވަސް\nސަރުކާރު ހިއްސާވާ ކުންފުނިތަކުން ޑިވިޑެންޑުގެ ގޮތުގައި 136 މިލިއަން ރުފިޔާ ދައްކައިފި އެވެ.\nފިނޭންސް މިނިސްޓްރީން ހަފުތާއަކު އެއްފަހަރު ނެރޭ "ވީކްލީ މާލީ ހިސާބު" ތައް ދައްކާ ގޮތުން މިދިޔަ ހަފުތާގެ ނިޔަލަށް ސަރުކާރު ހިއްސާވާ ކުންފުނިތައް، ނުވަތަ ސްޓޭޓް އޯން އެންޓަޕްރައިސަސް (އެސްއޯއީ) ތަކުން ވަނީ 136 މިލިއަން ރުފިޔާ ދައުލަތަށް ލިބިފަ އެވެ. ނަމަވެސް ޑިވިޑެންޓް ދެއްކީ ކިތަށް ކުންފުނިންކަމެއް ބުނެފައެއް ނުވެ އެވެ.\nކުންފުނިތަކުން ޑިވިޑެންޑް ދައްކަނީ ކުންފުނީގެ ބޯޑުން ޑިވިޑެންޑް ދައްކަން ނިންމުމުނެވެ. މި އަހަރުގެ ބަޖެޓުގައި އެސްއޯއީ ތަކުން ޑިވިޑެންޑުގެ ގޮތުގައި ލިބޭނެ ކަމަށް އަންދާޒާކޮށްފައިވަނީ 874 މިލިއަން ރުފިޔާ އެވެ.\nސަރުކާރު ކުންފުނިތަކަށް ބަލާއިރު، އެންމެ އާއްމު ގޮތެއްގައި އެންމެ ގިނައިން ޑިވިޑެންޑް ދައްކާ އެއް ކުންފުންޏަކީ މޯލްޑިވްސް އެއާޕޯޓް ކުންފުނި (އެމްއޭސީއެލް) އެވެ.\nޕްރައިވެޓައިޒޭޝަން ބޯޑުން މިދިޔަ މަހު އާއްމުކުރި ހިސާބުތައް ދައްކާ ގޮތުން ދިވެހި ސަރުކާރު ހިއްސާވާ 21 ކުންފުނި އޮވެ އވެ. މި ކުންފުނިތަކަށް މިދިޔަ އަހަރުގެ ފުރަތަމަ ހަ މަސް ދުވަހު ލިބުނު ސާފު ފައިދާ ވަނީ 14 ޕަސެންޓް އިތުރުވެފަ އެވެ.\nމިދިޔަ އަހަރުގެ ހަ މަސް ދުވަހު ސަރުކާރު ކުންފުނިތަކުން އެންމެ ބޮޑު ސާފު ފައިދާއެއް ހޯދާފައިވަނީ ބޭންކް އޮފް މޯލްޑިވްސް އާއި ދިރާގު އަދި މޯލްޑިވްސް އެއާޕޯޓް ކޮމްޕެނީ (އެމްއޭސީއެލް) އެވެ. ބީއެމްއެލް އިން ވަނީ 232 މިލިއަން ރުފިޔާ ސާފު ފައިދާގެ ގޮތުގައި ހޯދާފަ އެވެ. އެ ކުންފުންޏަށް 2017 ވަނަ އަހަރު ލިބުނު 183 މިލިއަން ރުފިޔާއާ އަޅާ ބަލާއިރު 30 ޕަސެންޓް އިތުރުވުމެކެވެ. އަދި އެމްއޭސީއެލް އަށް މިދިޔަ އަހަރުގެ ދެވަނަ ކުއާޓަރާ ހަމައަށް 221 މިލިއަން ރުފިޔާ ވަނީ ލިބިފަ އެވެ. އެ ކުންފުންޏަށް 2017 ވަނަ އަހަރު ލިބުނީ 197 މިލިއަން ރުފިޔާ އެވެ. މިއީ 12 ޕަސެންޓް އިތުރުވުމެކެވެ. މީގެ އިތުރުން ދިރާގަށް 215 މިލިއަން ރުފިޔާ ލިބުނެވެ. ނަމަވެސް 2017 ވަނަ އަހަރު އެ ކުންފުންޏަށް ލިބުނީ 209 މިލިއަން ރުފިޔާ އެވެ. އެއީ ތިން ޕަސެންޓުގެ އިތުރުވުމެކެވެ.\nދިރާގު އެސްޓީއޯ އެމްޓީސީސީ + އެމްޓީޑީސީ އިސްލާމިކް ފައިނޭންސް މަސީ\nއާމްދަނީ އެންމެ އިތުރުވި ކުންފުންޏަކަށް ވެމްކޯ


Raajjeyge beach volleyboalha kuri eruvan FIVB in ehbasvejje\nބީޗް ވޮލީބޯޅަ ކުރިއެރުވުން\nވޮލީބޯޅައިގެ ބައިނަލްއަގުވާމީ މުބާރާތްތައް ރާއްޖޭގައި ބާއްވާނެ\nމި ރަސްމިއްޔާތަށްފަހު ބީޗް ވޮލީބޯޅަައިގެ ޚާއްސަ މެޗެއް ކުޅުނު\n13 އޮކްޓޯބަރ 2021 | ބުދަ 09:06\nއެފްއައިވީބީ އާއި ވީއޭއެމާ ދެމެދު އެއްބަސްވުމުގައި ސޮއިކުރުން\nރާއްޖޭގައި ބީޗް ވޮލީބޯޅަ ކުރިއެރުވުމަށް ދުނިޔޭގެ ވޮލީބޯޅައިގެ މައި ޖަމުއިއްޔާ، އެފްއައިވީބީއާއެކު ވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އިން އެއްބަސްވުމެއްގައި ސޮއިކޮށްފިއެވެ.\nމި އެއްބަސްވުމުގައި ސޮއިކޮށްފައިވަނީ އަންގާރަ ދުވަހުގެރޭ ދޮންގަނޑު ބީޗް ވޮލީބޯޅަ ކޯޓުގައި ބޭއްވި ޚާއްސަ ރަސްމިއްޔާތެއްގައިއެވެ. މި އެއްބަސްވުމުގައި އެފްއައިވީބީގެ ފަރާތުން ސޮއިކުރެއްވީ އެ އިދާރާގެ ރައީސް ބްރެޒިލުގެ އަރީ ގްރާސާއެވެ. އަދި ވީއޭއެމުގެ ފަރާތުން ސޮއިކުރެއްވީ އެ އެސޯސިއޭޝަނުގެ ރައީސް މުޙައްމަދު ރަނޭޝްއެވެ.\nމި ރަސްމިއްޔާތުގައި ވާހަކަ ދައްކަވަމުން އެފްއައިވީބީގެ ރައީސް ގްރާސާ ވިދާޅުވީ ރާއްޖެއަށް ކުރެއްވި ރަސްމީ ދަތުރުފުޅަކީ އުފާވެރި ދަތުރުފުޅެއް ކަމަށާއި، އެގޮތުން ރާއްޖޭގެ ހިތްގައިމުކަން އަމިއްލަ ލޮލުން ދެކިލުމަށް އެދޭތާ ވަރަށް ގިނަ ދުވަސްވެފައިވާ ކަމަށެވެ. އަދި ދުނިޔޭގެ އެކި ކަންކޮޅުތަކަށް މިހާތަނަށް ދަތުރު ކުރެވިފައިވާއިރު، ރާއްޖެއަކީ ދުނިޔެ މަތީގެ ސުވަރުގެ ކަމަށްވެސް ވިދާޅުވިއެވެ. އަދި ރާއްޖެއަކީ ބީޗް ވޮލީބޯޅައަށް ފައްކާވެފައިވާ ގައުމެއް ކަމަށްވެސް ގްރާސާ ވިދާޅުވިއެވެ.\nގްރާސާ ވިދާޅުވީ ވޮލީބޯޅަ ކުރިއެރުވޭނީ ހުރިހާ ގައުމަކަށްވެސް އެއްވަރަކަށް ފުރުސަތުތައް ތަނަވަސްކޮށްދީގެން ކަމަށާއި، ކުޅިވަރަކީ ހަމައެކަނި ފައިސާ ޚަރަދުކޮށްގެން ކުރިއަރާނެ ކަމެއް ނޫން ކަމަށެވެ. އަދި ރާއްޖެއަށް ބަލާނަމަ ބީޗް ވޮލީބޯޅައަކީ ކުރިއަރާނެ ކުޅިވަރެއް ކަމަށާއި، ރާއްޖޭގެ ހުރިހާ ހިސާބެއްގައިވެސް ބީޗް ވޮލީ އުނދަގުލަކާ ނުލައި ކުޅެވޭނެ ކަމަށްވެސް ވިދާޅުވިއެވެ.\nމީގެ އިތުރުން އެފްއައިވީބީން ކުރިއަށް އޮތް ތަނުގައި ވޮލީބޯޅައިގެ ބައިނަލްއަގުވާމީ މުބާރާތްތައް ރާއްޖޭގައި ބާއްވާނެ ކަމަށާއި، އޭގެ ސަބަބުން ރާއްޖޭގެ ނަން ބޭރު ދުނިޔޭގައި ފެވިގެންދާނެ ކަމަށްވެސް ގްރާސާ ވަނީ ވިދާޅުވެފައެވެ. އަދި ބީޗް ވޮލީބޯޅައަކީ ސްޕޯޓްސް ޓުއަރިޒަމެއްގެ ގޮތުގައި ކުރިއެރުވޭނެ ކުޅިވަރެއް ކަމަށްވެސް ވިދާޅުވިއެވެ.\nމި ރަސްމިއްޔާތުގައި ވާހަކަ ދައްކަމުން ކުޅިވަރާ ބެހޭ ވަޒީރު އަޙްމަދު މަޚްލޫފް ވިދާޅުވީ ދިވެހި ސަރުކާރުން ވޮލީބޯޅައިގެ ކުރިއެރުމަށް ކުރަން ޖެހޭ މަސައްކަތްތައް ކޮށްދިނުމަށް ތައްޔާރަށް ހުންނެވި ކަމަށެވެ. އަދި ކުރިއަށް އޮތް ތަނުގައި ރާއްޖޭގެ ބީޗް ވޮލީބޯޅައަކީ ބައިނަލްއަގުވާމީ ފެންވަރުގައި ފާހަގަވެގެންދާނެ ކުޅިވަރެއް ކަމަށް އުއްމީދުކުރައްވާ ކަމަށްވެސް ވިދާޅުވިއެވެ.\nއަންގާރަ ދުވަހުގެރޭ ބޭއްވި ރަސްމިއްޔާތަށްފަހު ވަނީ ބީޗް ވޮލީބޯޅަައިގެ ޚާއްސަ މެޗެއް ވަނީ ކުޅެފައެވެ. އެގޮތުން "މޯލްޑިވްސް ރެޑް" ގެ ނަމުގައި އަޙްމަދު މުހައްމަދާއި، މުހައްމަދު އަލީގެ ޕެއާ ކުޅުނުއިރު، "މޯލްޑިވްސް ބްލޫ" ގެ ނަމުގައި ކުޅެފައިވަނީ ޝިއުނާޒް އަބްދުލްވާހިދާއި އާދަމް ނަސީމުގެ ޕެއާއެވެ.\nމި މެޗު 2-1 ސެޓުން ކާމިޔާބުކުރީ ޝިއުނާޒާއި އާދަމުގެ ޕެއާއިންނެވެ. މި މެޗުގެ ސެޓުތައް ދިޔައީ 21-17، 12-21 އަދި 15-10 އިންނެވެ.\nވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އަރީ ގްރާސާ އެފްއައިވީބީ\nވީއޭއެމުގެ އަމާޒު 2028 ގެ އޮލިމްޕިކްސްއަށް


Biggboss 15 Grand Finale: Shehenaz Salman aa baddhaluvumun dhemeehunge lolunves karuna - One Online\nޝެހެނާޒް ގިލް އަދި ސަލްމާން ހާން---\nބިގްބޮސް 15 ގްރޭންޑް ފިނާލޭ: ޝެހެނާޒް ސަލްމާންއާ ބައްދަލުވުމުން ދެމީހުންގެ ލޮލުންވެސް ކަރުނަ\nބެލުންތެރީންގެ މެދުގައި މަގުބޫލު ''ބިގްބޮސް 15'' ޝޯގެ ގްރޭންޑް ފިނާލޭ ކަލާސް ޓީވީން މިރޭ އަދި މާދަން ދައްކަން ވަނީ ހަމަޖެހިފައެވެ.\n''ބިގްބޮސް15'' ގްރޭންޑް ފިނާލޭގައި ޝެހެނާޒް ގިލް ވަނީ ހާއްސަ މެހެމާނެއްގެ ގޮތުގައި ބައިވެރިވެފައެވެ.\nކަލާސްޓީވީން އާއްމުކޮށްފައިވާ ވީޑިއޯއެއްގައި ޝެހެނާޒް އަދި ސަލްމާން ހާން ބައްދަލުވުމާއެކު ދެމީހުންގެ ލޮލުން ކަރުނަ ހިލިގެން ދާތަން ވަނީ ފެނިގެން ގޮސްފައެވެ. މީގެކުރިން ޝެހެނާޒް ބިގްބޮސް ސްޓޭޖުން ފެނިގެން ގޮސްފައިވަނީ ބައިވެރިޔާ ސިދާތު ޝުކްލާއާ އެކުގައެވެ. ''ބިގްބޮސް13'' ގެ ދެ ބައިވެރީންކަމަށްވާ ސިދާތު އަދި ޝެހެނާޒްގެ މެދުގައި ވަނީ ގާތް ގުޅުމެއް އުފެދިގެން ގޮސްފައެވެ. ''ބިގްބޮސް13'' ސިދާތު ކާމިޔާބުކޮށްފައިވާއިރު ޝެހެނާޒް ވަނީ ދެވަނަ ރަނަރަޕަށް ހޮވިފައެވެ.\nޝެހެނާޒް އަދި ސިދާތުގެ ފޭނުން އެ ދެ ބައިވެރިންނަށް ސިޑްނާޒްގެ ނަން ހާއްސަކޮށްފައިވާއިރު ބިގްބޮސް13 ގެ އެންމެ ބޮޑު ސަމާލުކަމެއް ހުއްޓިގެން ގޮސްފައިވަނީ މި ދެބައިވެރީންނަށެވެ. ސިދާތު ޝުކްލާ ކުއްލިއަކަށް މަރުވެފައިވަނީ އުމުރުން 40 އަހަރުގައި މިދިޔަ ސެޕްޓެމްބަރުމަހު ހާޓް އެޓޭކެއް ޖެހިގެންނެވެ.\nމިފަހަރުގެ ބިގްބޮސް15 ގެ ގްރޭންޑް ފިނާލޭގައި ހާއްސަ މެހެމާނެއްގެ ގޮތުގައި ޝެހެނާޒް ބައިވެރިވާއިރު ސިދާތަށް ހާއްސަކޮށް ކިޔާފައިވާ ލަވަ ޝެހެނާޒް ހުށަހަޅައިދިނުމަށް ވަނީ ހަމަޖެހިފައެވެ.\nބިގްބޮސް ގްރޭންޑް ފިނާލޭ ދެދުވަހަށް ބަހާލައިގެން ދެއްކުމަށް ހަމަޖެހިފައިވާއިރު މިވަގުތު ވާދަކުރާ ބައިވެރިންގެ ތެރޭގައި ތެޖާސްވީ ޕްރަކާޝް، ޝަމީތާ ޝެޓީ، ނިޝާންތު ބަޓް، ކަރަން ކުންދުރާ، ޕްރަތީކް ސެހަޖްޕަލް އަދި ރަޝަމީ ދެސާއީ ހިމެނެއެވެ. ފިނާލޭއަށް އައުމުގެ ކުރިން ބިގްބޮސް ގެއިން އެންމެފަހުން ކަޓައިގެން ގޮސްފައިވަނީ ރާކީ ސާވަންތުއެވެ.\nއުނޫޝާއާއި ޝާންގެ "ދިލް އުޅެޔާ" އަށް ތިން ދުވަސްތެރޭ 1 މިލިއަން ވިއުސް\nއުނޫޝާ އާއި ޝާންގެ "ދިލް އުޅެޔާ" ރިލީސްކޮށްފި\nފިނި މެންދަމަކުން 01


Pakistan lavakiyuntherinaa eku masahkai nukuran inzaaru dheefi\nޕާކިސްތާން ލަވަކިޔުންތެރިނާއެކު މަސައްކަތް ނުކުރަން އިންޒާރު ދީފި\nޕާކިސްތާނުގެ ލަވަކިޔުންތެރިންނާ ގުޅިގެން ލަވަ ކިޔާ އެމީހުންނާއެކު އެއްވެސް މަސައްކަތެއް ނުކުރުމަށް އިންޑިޔާގެ ފެޑެރޭޝަން އޮފް ވެސްޓާން އިންޑިއާ ސިނެ އެމްޕްލޯއީޒް (އެފްޑަބްލިޔުއައިސީއީ) އިން އިންޑިޔާގެ އާޓިސްޓުންނަށް ވަރުގަދަ އިންޒާރެއް ދީފި އެވެ.\nއިންޒާރުގެ މި ބަޔާން ސޯޝަލް މީޑިއާ މެދުވެރިކޮށް ނެރެފައި މިވަނީ ދާދިފަހުން އިންޑިޔާގެ އާޓިސްޓުންތަކެއް ޕާކިސްތާނުގެ މަޝްހޫރު ލަވަކިޔުންތެރިޔާ ރަހަތު ފާތިހް އަލީ ހާން އާއެކު ޑިޖިޓަލް ޕްލެޓްފޯމެއްގައި މަސައްކަތްތަކެއް ކުރުމާ ގުޅިގެންނެވެ.\nޓްރޭޑް އެނަލިސްޓް ތަރަން އާދާޝް ވަނީ މި ސްޓޭޓްމަންޓް ޓުވިޓާގައި ޝެއާކޮށްފަ އެވެ. އެ ބަޔާނުގައި ބުނެފައިވަނީ ޕާކިސްތާނުގެ އެއްވެސް އާޓިސްޓެއް، ލަވަކިޔުންތެރިއެއް، ޓެކްނީޝަނަކާއެކު ޑިޖިޓަލް ޕްލެޓްފޯމެއްގައި ވިޔަސް މަސައްކަތްކުރުމަކީ މަނާ ކަމެއް ކަމަށެވެ. އަދި މިއީ ރަސްމީކޮށް ދޭ ވަރަށް ހަރުކަށި އިންޒާރެއް ކަމަށް ވެސް މި ބަޔާނުގައި ވެއެވެ.\nމިއީ އިންޑިޔާގެ މިއުޒީޝަނުންނާއި ލަވަކިޔުންތެރިން އަދި އާޓިސްޓުންނާއި ޓެކްނީޝަނުންނަށް އަމާޒުކޮށް ނެރެފައިވާ ބަޔާނެކެވެ.\nޕާކިސްތާނު މީހުންނާ ގުޅިގެން ނުވަތަ އެމީހުންނާ އެކު އެއްވެސް މަސައްކަތެއް ނުކުރަން ކުރިން ވެސް އެ އެސޯސިއޭޝަނުން ވަނީ އަންގާފައި ކަމަށާއި ނަމަވެސް މަދު ބަޔަކު ނަމަވެސް މި އެންގުމާ ހިލާފުވަމުންދާކަން އެނގިފައިވާތީ އެކަން އެގޮތަށް ނުކުރަން އަންގާ އަމުރު ކުރާ ކަމަށް މި ބަޔާނުގައި ބުނެފައި ވެއެވެ.\nއަދި މިހާރުވެސް ޑިޖިޓަލް ޕްލެޓްފޯމްގައި މިފަދަ އިތުރު ހަރަކާތްތަކެއް ޕާކިސްތާނުގެ އާޓިސްޓުންނާ ގުޅިގެން ކުރަން ރާވަމުންދާކަން އެނގިފައިވާ ކަމަށް ވެސް މި ބަޔާނުގައި ވެއެވެ. އަދި އިންޑިޔާގެ އެއްވެސް ލަވަކިޔުންތެރިއަކު، އެއްވެސް އާޓިސްޓަކު ޕާކިސްތާނުގެ ލަވަކިޔުންތެރިޔާ އަދި އާޓިސްޓަކާ އެކު މަސައްކަތް ކުރިކަން ސާބިތުވެއްޖެނަމަ ޑިސިޕްލިނަރީ އެކްޝަން ނަގާނެކަމަށް ވެސް މި ބަޔާނުގައި ވެއެވެ.\nއިންޑިޔާ އާއި ޕާކިސްތާނުގެ ސިޔާސީ މަސްރަހު ހޫނުވެ ދެ ގައުމުގެ މެދުގައި ބޯޑަރުގައި ވެސް ދޭތެރެ ދޭތެރެއިން ބަޑީގެ ހަމަލާތައް ބަދަލުކޮށް ހަދަ އެވެ. މީގެ ނޭދެވޭ އަސަރު އެންމެ ބޮޑަށް ކޮށްފައިވަނީ ފިލްމު އިންޑަސްޓްރީ އަށެވެ. ޚާއްސަކޮށް މިއުޒިކް އިންޑަސްޓްރީ އަށެވެ.\nޕާކިސްތާނުގެ ލަވަކިޔުންތެރިންގެ ލަވަތައް އިންޑިޔާގައި މަޝްހޫރުކަމުން އެ މީހުން ލައްވާ ލަވަ ކިޔުއްވަން އިންޑިޔާގެ މިއުޒީޝަނުން ވަރަށް ބޭނުންވެ އެވެ. ނަމަވެސް ސިޔާސީ ޚިޔާލުތަފާތުވުންތައް އިންތިހާއަށް ގޮސް އެ ފުރުސަތު މިހާރު ވަނީ މުޅިން ގެއްލިފަ އެވެ.\nބޮޑުވަޒީރުކަން ބޭނުމެއް ނޫން: ސޯނޫ


ރޮޒޭ:ބޮޑެތި ޗެލެންޖުތަކާ ކުރިމަތިލައިގެން ކޮންމެ ފަހަރަކުވެސް އެއްވަނަ – adduLIVE\nރޮޒޭ: ބޮޑެތި ޗެލެންޖުތަކުން އަބަދު ވެސް އެއް ވަނަ\nMay 17, 2022, 09:56 މުރުޝިދު އަބްދުލް ހަކީމް\nއައްޑޫ މީދޫ ދާއިރާގެ މެމްބަރު ރޮޒއިނާ:-އޭނާ ގެންދަވަނީ ސިޔާސީ ގޮތުން ބޮޑެތި ކާމިޔާބީތަކެއް ހޯދާފައި\nރޮޒޭއަކީ އަސްލު ގަދަ މީހެއް. ކޮލެޓީ މީހެއް އެއީ. އޭނާ އެކުރާ ކެމްޕެއިން އަސްލު ނުކުރެވޭނެ. އައްޑޫ ދާއިރާގެ ފޮށިން މި ފަހަރުވެސް ފައްޔާޒުއަށް ބޮޑު އަގުލަބިއްޔަތެއް ލިބުމަކީވެސް ރޮޒޭނާގެ ގަދަކަން،"\nމިއީ މިދިޔަ ހޮނިހިރު ދުވަހު ނިމިދިޔަ އެމްޑީޕީ އެތެރޭގެ އިންތިހާބަށްފަހު އައްޑޫ ސިޓީ ހުޅުދޫގެ ޕީޕީއެމްގައި އިސް އެކްޓިވިސްޓެއް ބުނި ވާހަކައެކެވެ.\nއައްޑޫ މީދޫ ދާއިރާގެ މެމްބަރު ރޮޒައިނާ އާދަމް އަކީ މިއަދު ރާއްޖޭގައި ތިބި ސިޔާސީ ނުފޫޒުގަދަ އަންހެނުންގެ ތެރެއިން އެކަކު ކަމަށް ގިނަ ބަޔަކު ގަބޫލުކުރެ އެވެ. ރޮޒޭގެ ވާދަވެރިން އޭނާއަށް ނިސްބަތްކޮށް ކިތަންމެ ފާޑެއް ކިޔަސް އޭނާއަކީ ސިޔާސީ މައިދާނުގައި މިއަދު އާދައިގެ މީހެއް ކަމަށް ބެލެވޭކަށްނެތެވެ. އޭނާގެ ރެކޯޑްތައް އެއަށްވުރެ މާގިނަ އެވެ. ސިޔާސީ މައިދާނުގައި އޭނާ އެ ކުރިމަތިލިފަދަ ގޮންޖެހުންތަކާއި ވާދަވެރިކަމުގެ ތެރެއިން ކާމިޔާބު ހޯދި އެކަލަ ކަނބަލުންވެސް މަދެވެ.\nއެމްޑީޕީގެ އަންހެނުންގެ ރޫހުގެ ރައީސްގެ މަގާމަށް ރޮޒޭ އިންތިހާބުވާއެކު އޭނާގެ ކުޅަދާނަކަމުގެ ވާހަކަ އަނެއްކާވެސް އާވި ނަމަވެސް އޭނާ މިހާތަނަށް އެއްވެސް އިންތިހާބަކުން ބަލިވި މީހެއް ނޫނެވެ.\n"އިރާދަ ކުރެެއްވީތީ އަދި އެއްވެސް އިންތިހާބަަކުން ފެއިލްނުވޭ، ޑީއާރުޕީގައި ހުރިއިރުވެސް އަދި އެމްޑީޕީއަށް އައިރުވެސް" ޝުކުރިވެރިކަމާއެކު ރޮޒޭ ފާހަގަ ކުރެއްވި އެވެ.\nއެމްޑީޕީގެ އެތެރޭގެ އިންތިހާބެއްގައި ރޮޒޭ މި ފަހަރު ވާދަކުރެއްވި އަންހެނުންގެ ރޫހުގެ ރައީސްގެ މަގާމަކީ އާދައިގެ މަގާމެއް ނަމަވެސް މިފަހަރު އޭނާ އެ އިންތިހާބަށް ކުރިމަތިލެއްވީ އަންހެނުންގެ މަސައްކަތައް ބޮޑު ބަދަލެއް ގެނައުމުގެ އަޒުމުގެ އެވެ. އެއީ އާދައިގެ މަގާމެއް ގޮތުގައި ދެކެމުންދިޔަ ދިއުން ނިމުމަކަށް ގެނައުމަށް އޭނާ އެ މަގާމަށް ނިކުންނެވީ ވައުދުތަކަަކާއެކު އެވެ. މަގާމަށް އިންތިހާބުވުމުގެ ކުރިން ރާއްޖޭގެ ހުރިހާ ރަށަކަށް ވަޑައިގެން އެ ކުރެއްވި ކެމްޕެއިންކީ އެމްޑީޕީގެ ތާރީހްގައިވެސް އަދި ރާއްޖޭގެ ސިޔާސީ މައިދާނުގައިވެސް ރެކޯޑެކެވެ.\nރޮޒޭ ކެމްޕެއިން ކުރެއްވީ ޗެއާޕާސަން ކަމަށް އިންތިހާބުވި އިކްނޮމިކް މިނިސްޓަރު ފައްޔާޒު އިސްމާއީލްއާއެކު ކަމަށްވިއަސް ފައްޔާޒުއަށް ވުރެ ބޮޑު އިންސައްތައެއް ރޮޒޭ ހޯދެއްވިއެވެ. އޭނާ އެ މަގާމަށް ގެނައުމަށް 6645 މީހުން ވޯޓުދީފައިވެ އެވެ. އެއީ އެ އިންތިހާބުގައި ވޯޓުލީ އަންހެނުންގެ ތެރެއިން 62 ޕަސެންޓް މީހުނެވެ.\nMDP membarun beynunvany #MDPhingaalan kan v saafu!\nAlhugandah thaaeedhu kohdhevvaa masakkaiy kurevvi mulhi teamah adhi alhugandah vote dhevvi huriha fisaari anhenunnah v bodah shukuriyya.\nFirihenunnah vote nudhevunas thibeyfulhun alhugandah dhevvi ehbaarulumah v bodah shukuriyya\n— 𝐌𝐏 𝐑𝐨𝐳𝐚𝐢𝐧𝐚 𝐀𝐝𝐚𝐦 🎈 (@Roxeyna) May 14, 2022\nރޮޒޭ ދެކިވަޑައިގެންނެވި ގޮތުގައި މިއީ އެމްޑީޕީން އޭނާ ބަލައިގެންފައިވާވަރު ދައްކައިދޭ ހެއްކެވެ. ރޮޒޭ މި އިންތިހާބުގައި ހޯދި ކާމިޔާބީއަކީ އޭނާގެ ސިޔާސީ ތަޖުރިބާއާއެކު ހޯދި ކާމިޔާބީއެކެވެ.\nމަޖިލިސް ތިން ދައުރަށް އިންތިހާބުވީ ގިނަ ކެންޑިޑޭޓުންތަކެއް ބަލިކޮށްފަ؟\n2009 ރައްޔިތުންގެ މަޖިލީހުގެ އިންތިހާބަށް ރޮޒޭނާ ނިކުންނެވީ ރައްޔިތުންގެ މަޖިލީހުގައި ރައީސުލް ޖުމްހޫރިއްޔާގެ މެމްބަރުގެ ގޮތުގައި އިންނެވުމަށްފަހު އެވެ. ތުލުސްދޫ ދާއިރާއަކީ އުފަންރަށް ނޫނަސް އެ އިންތިހާބު ކާމިޔާބުކޮށް ފެށުންވެސް ރަނގަޅުކުރިއެވެ. އެފަހަރު އޭނާ ވެގެން ދިޔައީ ރައްޔިތުންގެ މަޖިލީހަށް އިންތިހާބުވި މަދު އަންހެން ކަނބަލުންގެ ތެރޭގައެވެ. އޭގެ އިތުރުން ޑީއާރުޕީގެ ޑެޕިއުޓީ ލީޑަރުގެ މަގާމަށް އޭނާ އިންތިހާބުވި އެވެ. ޑީއާރުޕީގައި ސިޔާސީ ނުފޫޒުގަދަ އަދި ކާމިޔާބު ކެމްޕެއިންތަކެއް ކުރި މީހެއްގެ ގޮތުގައި ރޮޒައިނާ ވަނީ ފެނިގެންގޮސްފައެވެ.\nއޭގެ ފަހުން ރައްޔިތުންގެ މަޖިލީހަށް ރޮޒޭ ކުރިމަތިލެއްވީ މިހާރު އޭނާ ހުންނެވި އެމްޑީޕީގެ ޓިކެޓްގައި އެވެ. ޕާޓީ މެމްބަރުންގެ އިތުބާރު ހޯދައިގެން އަލުން އާ ޕާޓީއަކުން މަޖިލީހަށް އިންތިހާބުވުމުގެ އުނދަގޫ ދަތުރު އޭނާ ކާމިޔާބުކުރި އެވެ. އައްޑޫ މީދޫ ދާއިރާގެ ގޮނޑިއަށް ރޮޒޭ އިންތިހާބުވުމުގެ ކުރިން އޭނާ ފުރަތަމަ ވަނީ އެމްޑީޕީގެ ޕްރައިމަރީގައި ވާދަކޮށް ޓިކެޓް ހޯދާފައެވެ. އެމްޑީޕީގެ ޓިކެޓް ކާމިޔާބުކުރެއްވުމަށްފަހު ދެން ކުރިމަތިލާން ޖެހުނީ އަދި މަބޮޑު ގޮންޖެހުމަކާ އެވެ.\n"އެފަހަރު ރޮޒޭއާ ޕްރައިމަރީގައި ވާދަކުރި މީހާވެސް ރޮޒޭ އާ ދެކޮޅަށް އެރީ. ދެން އޭގެ ފަހުން ރޮޒޭ ކުރިމަތިލީ ރަށުގެ ނުފޫޒުގަދަ ދެ މީހަކާ. އެއީ ކުރިން ކަތީބުކަން ކޮށްފައި ތިބި ދެމީހުން. އޭގެ އިތުރުން ޒުވާން އެކަކު އަމިއްލަ ގޮތުން ކުރިމަތިލި. އަދި އެއީ އޭރު ރައީސް ޔާމީންގެ ވެރިކަމުގައި. އެކަމު އެ ފަހަރުވެސް ރޮޒޭ އެ އިންތިހާބު ކާމިޔާބުކުރި،" އައްޑޫ މީދޫ ދާއިރާގެ އާއްމު މީހަކު ކިޔާދިނެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި، 2014 ވަނަ އަހަރު މަޖިލިސް އިންތިހާބު ރޮޒޭ ކާމިޔާބު ކުރުމަށްފަހު މަޖިލިސް ތެރޭގައި ކުރަން ޖެހުނު މަސައްކަތަކީ އިދިކޮޅު ޕާޓީގެ މެމްބަރުންގެ މަސައްކަތެވެ. އެމްޑީޕީގެ މަދު މެމްބަރުންތަކަކާއެކު ސަރުކާރާ ދެކޮޅަށް ކުރަން ޖެހުނު މަސައްކަތުގައި ރޮޒޭ ދެއްކެވި ހިތްވަރާއެކު އޭނާއަށް ކުރިމަތިވި ފުރައްސާރަތައް ވެސް ޓީވީތަކުން ލައިވްސްކޮށް މީހުން ގެންދިޔައީ ބަލަމުންވެ. އެގޮތުން އޭރުގެ މަޖިލީހުގެ މެޖޯރިޓީ ލީޑަރު މުހައްމަދު ނިހާން ހުސެއިން މަނިކު އަނގަޔަށް ފެންއަޅާ، ރޮޒައިނާ މޫނުމައްޗަށް ބުރުވާލި މަންޒަރު ގިނަ ބަޔަކު ހަނދާންހުރެ އެވެ. މަޖލީހާއި މަޖިލީހުން ބޭރުގައި އޭނާ ކުރި ޕާޓީގެ މަސައްކަތް ޕާޓީގެ މެމްބަރުން ފާހަގަކުރެ އެވެ.\nނިހާން ރޮޒޭ މޫނަށް ފެންބުރުވާލަނީ:-ރޮޒޭއަށްފުރައްސާރަކުރުންތައް މަޖިލީހުން ކުރިމަތިވި\nމިހާރު ހިނގަމުންދާ ރައްޔިތުންގެ މަޖިލީހުގެ ދައުރަށް 2019 ވަނަ އަހަރު ބޭއްވި އިންތިހާބުގައިވެސް ރޮޒޭ ކުރިމަތިލެއްވީ އެމްޑީޕީ އެތެރޭގެ ވާދަވެރި ޕްރައިމަރީ ކާމިޔާބުކުރުމަށްފަހު އެވެ. އައްޑޫ މީދޫގެ ބޮޑެތި އާއިލާތަަކަށް ނިސްބަތްވާ ފިރިހެނުންނާ ވާދަކޮށް އެމްޑީޕީގެ ޓިކެޓް ދެ ވަނަ ފަހަރަށް ކަށަވަރުކުރެއްވި އެވެ. އޭގެ ފަހުންވެސް މަޖިލިސް އިންތިހާބު ރޮޒޭއަކަށް އެހާ ފަސޭހައެއްނުވި އެވެ. އެހެން ނަމަވެސް ރަށުގެ ދެ ފިރިހެންނުންނާ ވާދަކޮށް އެ އިންތިހާބު މިފަހަރު ރޮޒޭ ކާމިޔާބުކުރުންވެގެން ދިޔައީ ޖެހި ޖެހިގެން ތިން ވަނަ ދައުރަކަށް މަޖިލީހަށް އިންތިހާބުވުމެވެ.\n"އަހަރަމެން ރޮޒޭ ހޮވަނީ އޭނާ ވަރަށް ގާތްކަން ބާއްވާނެ އަހަރަމެންނާ. އަދި ދާއިރާގައި ހުރި މައްސަލަތައް ހައްލުކޮށްދިނުމަށްވެސް ހަމަ ވަރަށް ބޮޑަށް މަސައްކަތްކޮށްދޭނެ،" ދާއިރާގެ މީހުންގެ ތެރެއިން މީހަކު ބުންޏެވެ.\nރޮޒޭއަކީ ގިނަ ބަޔަކު ގަބޫލުކުރާ ގޮތުގައި ފިނިކޮޓަރީގައި އިންވައިގެން އިންތިހާބު ކާމިޔާބުކުރާ މީހެއް ނޫނެވެ. އާއްމު ރައްޔިތުންގެ އިތުބާރު ހޯދައިގެން މަސައްކަތްކޮށްގެން ގޮނޑިކާމިޔާބުކުރާ މެމްބަރެކެވެ. ރޮޒޭ ވެގެން ދަނީ ސިޔާސީ ނުފޫޒުގަދަ މީހަކަށް އެހެންވެގެން ކަމަށް ވެދާނެ އެވެ.


ICC ge ranking match akun raajjeyge Cricket ah thaareehee molheh - vNews.mv\nއައިސީސީގެ ރޭންކިން މެޗަކުން ރާއްޖޭގެ ކްރިކެޓަށް ތާރީހީ މޮޅެއް\nއިސްމާޢީލް ޝާހު 26 June 2019, 14:04\nމެލޭޝިއާގައި ކުރިޔަށްދާ އިންޓަނޭޝަނަލް ޓީ20 ޓްރައި ސީރީސް ކްރިކެޓް މުބާރާތުގެ ދެވަނަ މެޗުގައި ތައިލޭންޑް ބަލިކޮށް ރާއްޖޭގެ ކްރިކެޓް ތާރީހުގައި އިންޓަނޭޝަނަލް ކްރިކެޓް ކައުންސިލް (އައިސީސީ) ގެ ރޭންކިން މެޗަކުން ފުރަތަމަ ފަހަރަށް މޮޅުވުމުގެ ޝަރަފު ހޯދައިފިއެވެ.\nތައިލޭންޑަކީ ރާއްޖެއަށްވުރެ ރޭންކިން މަތީގައިވާ ގައުމެކެވެ. އެ ގައުމުގެ ރޭންކަކީ 57 އެވެ. އަދި ރާއްޖޭގެ ރޭންކިންއަކީ 74 އެވެ. މި ކާމިޔާބީއާއެކު ރާއްޖެއަށް ރޭންކިންގައި ރަނގަޅު ވަނައެއް ލިބިގެންދާނެ އެވެ.\nމި މެޗު ރާއްޖެއިން ކާމިޔާބުކުރީ ދެ ވިކެޓުންނެވެ. މެޗުގައި ޓޮސް ދިމާވުމުން ތައިލޭންޑް ގަސްތުކުރީ ކުޅުމަށެވެ. އެ ޓީމުން ކުޅެންއަރާ 20 އޯވަރުގެ ތެރޭގައި ހަތް ކުޅުންތެރިން ނުބައިވެގެން ހެދިފައިވަނީ 130 ލަނޑެވެ. ޖަވާބުގައި ރާއްޖެ އަރައި 19.5 އޯވަރުގެ ތެރޭގައި،އަށް ކުޅުންތެރިން ނުބައިވެގެން 131 ލަނޑު ހަދައި މެޗު ކާމިޔާބުކުރި އެވެ.\nރާއްޖޭގެ ޓީމުން އެންމެ ރަނގަޅަށް ކުޅުނީ ސްރީލަންކާ ކުޅުންތެރިޔާ ނިލަންތަ ކޫރޭ އެވެ. އޭނާ ވަނީ 34 ބޯޅައިން 40 ލަނޑު ހަދައިފައެވެ. ރާއްޖޭގައި ކޯޗެއްގެ ގޮތުގައި ހަރަކާތްތެރިވަމުން އަންނަ ނިލަންތަ ކޫރޭ މި މުބާރާތުގައި ވާދަކުރުމުގެ ފުރުސަތު ލިބުނީ އައިސީސީގެ ގަވާއިދުގެ ދަށުން ރާއްޖޭގައި ދިރިއުޅޭތާ ތިން އަހަރު ވެފައިވުމުންނެވެ.\nތިން ގައުމު ވާދަކުރާ މި މުބާރާތުގައި ރާއްޖެ ކުޅުނު ފުރަތަމަ މެޗުގައި ވަނީ މުބާރާތް ބާއްވާ މެލޭޝިއާ އަތުން ބަލިވެފައެވެ. މުބާރާތުގެ ދެވަނަ ބުރުގައި ރާއްޖެ ކުޅޭ ފުރަތަމަ މެޗުގައި ހުކުރު ދުވަހު މެލޭޝިއާއާ ދެކޮޅަށް ކުޅޭނެއެވެ. އަދި މުބާރާތުގެ ފަހު މެޗުގައި މިމަހުގެ 29 ވަނަ ދުވަހު ބައްދަލުކުރާނީ ތައިލޭންޑާއެވެ.\nމި މުބާރާތަށް ފުރި ގައުމީ ކްރިކެޓް ޓީމުގެ ކެޕްޓަނަކީ މުހައްމަދު މަހުފޫޒެވެ. އަދި ވައިސް ކެޕްޓަނަކީ ޝަފްރާޒް ޖަލީލެވެ. ޓީމުގެ ކޯޗަކީ ދެކުނު އެފްރިކާގެ އާސިފް ހާން އެވެ.\nމިއީ އޭޝިއާ ބައްރުގައި ބާއްވާ ފުރަތަމަ ޓްރައި ސީރީޒް އެވެ. މީގެކުރިން މިފަދަ ސީރީޒްތައް ވަނީ ޔޫރަޕުގައި ބާއްވާފަ އެވެ. އެގޮތުން ސްޕެއިން އާއި އެސްޓޯނިއާ އަދި މޯލްޓާ ގުޅިގެން ވަނީ މިފަދަ ސީރީޒްއެއް ބާއްވާފަ އެވެ.


ވަޒީފާގެ ފުރުޞަތު- ޕްރޮކިއުމަންޓް އޮފިސަރ (ޖީ.އެސް 3)\nޚިދުމަތާއި ތަކެތި ހޯދުމަށްބޭނުންވާ އެގްރީމަންޓް ތައްޔާރުކުރުން.\nދާއިރާގެ މަސައްކަތާގުޅޭ ގޮތުން ހަދާފައިވާ ތަމުރީނުތަކުގެ ސެޓުފިކެޓުތަކުގެ ކޮޕީ.\nސުންގަޑި: މި މަސައްކަތަށް ޝައުޤުވެރިވާ ފަރާތްތަކުން 09 ފެބުރުވަރީ 2016 ވާ ބުރާސްފަތި ދުވަހުގެ 15:00ގެ ކުރިން އިޢުލާނުގައި ބަޔާންކޮށްފައިވާ ލިޔުންތައް، އިލެކްޝަންސް ކޮމިޝަންގެ އިދާރާއަށް ހުށަހަޅަންވާނެއެވެ.\nމި މަޤާމަށް ކުރިމަތިލާ ފަރާތްތަކުގެ ތެރެއިން ޝޯޓްލިސްޓުވާ ފަރާތްތަކާ އިންޓަވިޔު ކުރެވޭނެއެވެ. އަދި ޝޯޓްލިސްޓުވާ ފަރާތްތަކުން، އިންޓަވިޔުއަށް ވަޑައިގަންނަވާއިރު ހުށަހަޅުއްވާފައިވާ ސެޓުފިކެޓްތަކުގެ އަޞްލު ގެންނަވަން ވާނެއެވެ.\nޝޯޓްލިސްޓު ކުރާނީ ތަޢުލީމު އަދި މަސައްކަތު ތަޖުރިބާގެ މާކްސް އަށް ބެލުމަށްފަހު ލިބޭ މާކްސްގެ މަތީ ތަރުތީބަށް ބަލައިގެންނެވެ.\nތަޢުލީމީ ސެޓުފިކެޓަށް މާކްސް ދޭނީ މަސައްކަތުގެ ދާއިރާއާގުޅޭ ސެޓުފިކެޓްތަކަށެވެ.\nމަޤާމަށް ބޭނުންވާ ޝަރުޠުތަކުގައި ބަޔާންކުރެވިފައިވާ ސެޓުފިކެޓްތަކަށް ވުރެ މަތީ ސެޓުފިކެޓް ހުށަހަޅާފައިވީ ނަމަވެސް، ޝަރުޠުތަކުގައި ބަޔާންކޮށްފައިވާ ސެޓުފިކެޓް ހުށަނާޅާނަމަ، ޝަރުޠު ފުރިހަމަވާ ކަމަކަށް ނުބެލެވޭނެއެވެ. އަދި ޝަރުޠު ފުރިހަމަވާ ފަރާތްތަކުން ކަމާގުޅޭ ދާއިރާއިން ހޯދާފައިވާ މަތީ ސެޓުފިކެޓްތަކަށް، މާކްސް ދެވޭނީ ތަޢުލީމަށް މާކްސް ދިނުމަށް ކަނޑައަޅާފައިވާ ގޮތުގެމަތީންނެވެ. 30 ޖަނަވަރީ 2017


Cinema gai alhuvaa furathama film akee ge "Indoo Ki Jawani"\nކިއާރާ: ފުރަތަމަ އަޅުވާނީ ކިއާރާގެ ފިލްމެއް\nކޮވިޑް-19ގެ ބަލިމަޑުކަމުގެ ސަބަބުން އިންޑިޔާގެ ސިނަމާތައް ބަންދުކޮށްފައި އޮންނަތާ ހަ މަސް ދުވަސް ވަނީ ފާއިތުވެފަ އެވެ. އެހެންކަމުން މާޗުމަހުގެ މެދެއްހާ ހިސާބުން ފެށިގެން އެއްވެސް ހިންދީ ފިލްމެއް ސިނަމާތަކުގައި ރިލީޒްކޮށްފައެއް ނުވެ އެވެ. އޭރު ނިމިފައި ނުވަތަ ނިމެން ކައިރިވެފައި ހުރި ބައެއް ފިލްމުތައް މިހާރު ވަނީ އެކި އޯޓީޓީ ޕްލެޓްފޯމްތަކުގައި ރިލީޒްކޮށްފަ އެވެ. ނަމަވެސް ސިނަމާތައް ހުޅުވެންދެން އިންތިޒާރުކުރަން ބޭނުންވާ ޕްރޮޑިއުސަރުންތަކެއް ވެސް ބޮލީވުޑްގައި އެބަތިއްބެވެ. ފިލްމު އޯޓީޓީ ޕްލެޓްފޯމަށް ވިއްކާލުމުން ވަގުތުން ލިބޭނެ ފައިސާ ހޯދުމުގެ ބަދަލުގައި އެ ފަދަ ޕްރޮޑިއުސަރުން ބޭނުންވަނީ ސިނަމާތަކުގެ ވިޔަފާރި ރަނގަޅު ކުރާށެވެ. އަދި އެމީހުންގެ ފިލްމުތައް ސިނަމާތައް ހުޅުވެގެންދެން ރިލީޒްނުކޮށް ބާއްވާށެވެ.\nފަހުގެ ޚަބަރުތައް ބުނާ ގޮތުގައި ކިއާރާ އަދުވާނީގެ "އިންދޫ ކީ ޖަވާނީ"ގެ ޕްރޮޑިއުސަރުން ވަނީ ވަރަށް ވަރުގަދަ އިންގިލާބީ ނިންމުމެއް ނިންމާށެވެ. އެއީ ސިނަމާތައް ހުޅުވައިގެން އެ ފިލްމު ސިނަމާތަކުގައި ދައްކަން ފެށުމުގެ ނިންމުމެވެ. އެގޮތުން މާ ލަސް ތަކެއް ނުވެ ސިނަމާތައް ހުޅުވަން މި ފިލްމުގެ ޕްރޮޑިއުސަރުން މިހާރު ދަނީ ސިނަމާތަކުގެ ވެރިންނާ މަޝްވަރާ ކުރަމުންނެވެ.\nއެގޮތުން ކުރިޔަށް އޮތް މަހެއްހާ ދުވަހުގެ ތެރޭގައި ސިނަމާތައް ހުޅުވައި މި ފިލްމު ރިލީޒްކުރަން ޕްރޮޑިއުސަރުން ވަނީ މަސައްކަތް ފަށާފަ އެވެ.\nމިކަމާ ގުޅޭ ގޮތުން އިންޑީޔާގެ ނޫހަކަށް މައުލޫމާތު ދިން މީހަކު ބުނެފައިވަނީ ދުނިޔޭގެ ވަރަށް ގިނަ ގައުމުތަކުގައި މިހާރު ސިނަމާތައް ހުޅުވަން ފަށާފައިވުމާއެކު އިންޑިޔާގައި ވެސް ސިނަމާތައް ހުޅުވުމުގެ ހުއްދަ ލިބުމުގެ އުންމީދުގައި ސިނަމާތަކުގެ ވެރިން ތިބި ކަމަށެވެ. އަދި ސެޕްޓެމްބަރު މަސް ނުނިމެނީސް ހުއްދަ ލިބޭނެ ކަމަށް އެމީހުން ތިބީ ވަރަށް އުންމީދުގައި ކަމަށެވެ. ނަމަވެސް ސެޕްޓެމްބަރު މަހު ސިނަމާތައް ހުޅުވަން ސަރުކާރުން ހުއްދައެއް ނުދިނެވެ. މިހާރު އުންމީދު ކުރެވެނީ އޮކްޓޯބަރު މަހުގެ ކޮންމެވެސް ހިސާބެއްގައި ސަރުކާރުން ސިނަމާތައް ހުޅުވަން ހުއްދަ ދޭނެ ކަމަށެވެ. މި ހުއްދަ ލިބުމާއެކު އެންމެ ފުރަތަމަ ރިލީޒްކުރާ ފިލްމަކަށް "އިންދޫ ކީ ޖަވާނީ" ހަދަން ޕްރޮޑިއުސަރުން ވަނީ ފޫގަޅާފަ އެވެ. ސަބަބަކީ ސިނަމާތައް ހުޅުވިއްޖެނަމަ ރިލީޒްކުރަން ތައްޔާރުކޮށްފައިވާ ގިނަ ފިލްމުތަކެއް ހުރުމާއެކު ވާދަވެރިކަން ވަރަށް ބޮޑުވާނެކަން ޔަގީން ވާތީ އެވެ.\nނަމަވެސް އެންމެ ފުރަތަމަ އެ ބައެއްގެ ފިލްމު ރިލީޒްކުރަން ކޮންމެ ޕްރޮޑިއުސަރަކު ވެސް ޖެހިލުން ވާނެ އެވެ. އެއީ ފިލްމު ބަލާ އޯޑިއަންސްގެ އަމަލުތައް ހުންނާނެ ގޮތެއް ނޭނގޭތީ އެވެ. ފިލްމު ބަލަން މީހުން ދާ ވަރަކާއި ސިނަމާތަކުގައި ކަންކަން ވާނެ ގޮތްތައް އެނގޭނީ އެންމެ ފިލްމެއް ނަމަވެސް ރިލީޒް ކުރެވިގެން ކަމަށް ވާތީ އެންމެ ފުރަތަމަ ރިލީޒްކުރާ ފިލްމު ވާނީ އަޖުމަ ބަލާލަން ރަނގަޅު ފިލްމަކަށެވެ. ނަތީޖާ ރަނގަޅުކަމަށް ދައްކައިފިނަމަ އެންމެންތައް އަވަސް އަރުވާލައިގެން ފިލްމު ރިލީޒްކުރާނެ ތާރީޚުތައް އިއުލާން ކުރަން ފަށާނެ އެވެ.\n"އިންދޫ ކީ ޖަވާނީ"ގައި ކިއާރާގެ އިތުރުން ހަރަކާތްތެރިވަނީ އަދިތުޔާ ސީލް އާއި މަލިކާ ދުއާ އެވެ. އަބީރް ސެންގުޕްތާ ޑައިރެކްޓްކޮށްފައިވާ މި ފިލްމުގެ ޕްރޮޑިއުސަރުންނަކީ މޮނިކާ އަދުވާނީ، ނިކިލް އަދުވާނީ، މަދޫ ބޯޖްވާނީ، ބޫޝަން ކުމާރު، ދިވްޔާ ކޯސްލާ ކުމާރު، ކްރިޝަން ކުމާރު، ނިރަންޖަން އަޔަންގަރް އަދި ރަޔަން ސްޓެފަން އެވެ.\nމި ފިލްމުގެ ކުރު ޓީޒާއެއް މިހާރު ވަނީ ރިލީޒްކޮށްފަ އެވެ. އެ ޓީޒާގައި ބުނެފައިވަނީ ސެޕްޓެމްބަރު 16 ވަނަ ދުވަހު މި ފިލްމާ ގުޅޭ ވަރަށް ޚާއްސަ އެންގުމެއް އިއުލާން ކުރާނެ ކަމަށެވެ. ފަހަރެއްގައި އެއީ ފިލްމު ސިނަމާގައި ރިލީޒްކުރާ ދުވަހަށް ވުމީ ވަރަށް އެކަށީގެންވާ ކަމެކެވެ.\nއަންކިތާއާ ދިމާ ކުރުމުގެ އަގު ޝިބާނީ ދައްކަން ޖެހިއްޖެ


Kattala Aai Dhandi Aluvi, Kilo Eh 40 Rufiyaa Ah - Vaguthu\nކައްޓަލަ އާއި ދަނޑި އަލުވި، ކިލޯއެއް 40 ރުފިޔާއަށް\nމާރުކޭޓުން ލިބެން ހުރި ކައްޓަލަ / ފޮޓޯ: އަމީން ފަހުމީ\nކައްޓަލަ އަކީ ފަލަމަޑީގެ ބާވަތްތަކުގެ ތެރޭގައި ހިމެނޭ ބާވަތެކެވެ. ކައްޓަލައަކީ ބިންމަތީގައި ފެތުރިފައިވާ ވެލަކުން ބިމުގެ އަޑިއަށް ފައިބައިގެން ހެދޭ އެއްޗެކެވެ. ކައްޓަލައިގެ ތަފާތު ވައްތަރު ތައް ހުރެއެވެ. ކައްޓަލައިގައި ސްޓާރޗްގެ އިތުރުން ވިޓަމިންގެ އެކި ބައިތައް އެކުލެވިގެން ވެއެވެ. އަދި ފައިބަރު ވެސް ގިނަ އަދަދަކަށް ހުރެއެވެ. ދިރާސާ ތަކުން ދައްކާ ގޮތުގައި ކައްޓަލަ އަކީ ހަކުރު ބަލީގެ މީހުންނަށް ރަނގަޅު ފަރުވާ އެއް ލިއްބައިދޭ އެއްޗެއްވެސް މެއެވެ.\nދަނޑި އަލުވި އަކީވެސް ފަލަމަޑީގެ ބާވަތްތަކުގެ ތެރޭގައި ހިމެނޭ ބާވަތެކެވެ. އެފްރިކާ ގައި ގިނަ އަދަދަކަށް ހައްދާ ދަނޑި އަލުވި އަކީ ދުނިޔޭގައި ކާބޯހައިޑްރޭޓް ލިބޭ ކާނާގެ ގޮތުގައި3ވަނަ އަށް އެންމެ ގިނައިން ހައްދާ ބާވަތެވެ. ދެކުނު އެމެރިކާ އިން ފުރަތަމަ ފެނިގެންދިޔަ ދަނޑި އަލުވި އާންމުކޮށް ހައްދަނީ ހޫނު ހިސާބު ތަކުގައި ކަމަށްވެއެވެ. އާންމުކޮށް ދަނޑި އަލުވީގެ ދިގުމިނޫގައި ގާތްގަނޑަކަށް 80-50 ސެންޓިމީޓަރުގެ ދިގުމިން އަދި ވަށަމިންގައި 10-5 ސެންޓި މީޓަރުގެ ފުޅާމިން ހުންނަ ކަމަށް ވެއެވެ.\nމާރުކޭޓުން ލިބެން ހުރި ދަނޑި އަލުވި / ފޮޓޯ: އަމީން ފަހުމީ\nދިވެހިންގެ ތެރޭގައި ދަނޑި އަލުވި ބޭނުންކުރަނީ ތަފާތު ބާވަތްތަކުގެ ފޮނި ކާތަކެތި ހެދުމަށް ކަމަށް ފާހަގަ ކުރެވެއެވެ. މިގޮތުން ދަނޑިއަލުވި ބޯކިބާ އަކީ ފާހަގަ ކޮށްލެވޭ ފޮނި ކާއެއްޗެކެވެ.\nމާލޭގެ ދަތުރުވެރިންގެ މާރުކޭޓުގައި މިތަކެތި ހުރި އަގުތަކަށް ބަލާއިރު، މިއިން ކޮންމެ އެއްޗެއްވެސް ލިބެން ހުރީ ކިލޯއެއް 40 ރުފިޔާ އަށެވެ. މި ރޯދަ މަހުގެ މިތަކެތީގެ ވިޔަފާރިވެސް ރަނގަޅު ކަމަށް ގިނަ ވިޔަފާރިވެރިން މަޢުލޫމާތު ދެއެވެ.\n"ކައްޓަލަ އަދި ދަނޑިއަލުވީގެ ވިޔަފާރިވެސް ރަނގަޅު. އާއްމުކޮށް އުމުރުން ދުވަސް މީހުން ވަރަށް ގިނައިން އަންނާނެ މި އެެއްޗެހި ގަންނަން. އެއީ ވަރަށް ގިނަ ބަލިތަކުގެ ފަރުވާއެއްގެ ގޮތުގައިވެސް ފަލަމަޑީގެ ބާވަތްތައް ބޭނުންކުރޭ. ރޯދަމަސް ނޫން މަސްމަހުވެސް މިތަކެތީގެ ވިޔަފާރި ގޯހެއް ނޫން." މާރުކޭޓުގައި ގޮޅިއެއް ހިންގާ މީހަކު ބުންޏެވެ.\nރޯދަމަސް ފެށިގެން ކުރިއަށްދާ އިރު، މާރުކޭޓުގައި ވިއްކާ ގިނަ ތަކެތީގެ އަގަށް ހެޔޮ ބަދަލެއް އަންނަން ފަށާފައިވާކަން ފާހަގަ ކުރެވެއެވެ.


Westin Hotels in china ge thari akaa eku campaign eh\nވެސްޓިން ހޮޓެލްސް އިން ޗައިނާގެ ތަރިއަކާއެކު ކެމްޕޭނެއް\nޗައިނާގެ މަޝްހޫރު ސެލެބްރިޓީ އަދި ފިލްމީ ތަރި ހުއަން ޝިޔާން-\nރާއްޖޭގެ މިރިޔަންދޫ ރިސޯޓު ހިންގާ ހޮޓެލް ޗެއިން ވެސްޓިން ހޮޓެލްސް އިން، ޗައިނާގެ މަޝްހޫރު ތަރިއަކާއެކު ހާއްސަ ކެމްޕޭނެއް ފަށައިފި އެވެ.\nވެސްޓިން ހޮޓެލްސް އެންޑް ރިސޯޓްސް ކުންފުނިން ބުނި ގޮތުގައި ޗައިނާގެ މަޝްހޫރު ސެލެބްރިޓީ އަދި ފިލްމީ ތަރި ހުއަން ޝިޔާންއާއެކު ކުރިއަށް ގެންދާ ހާއްސަ ކެމްޕޭންގައި އެ ކުންފުނީގެ މައިގަނޑު އަސާސުތައް ކަމަށްވާ "ސްލީޕް ވެލް" އަދި "މޫވް ވެލް" ގެ އިތުރުން "އީޓް ވެލް" ގެ ގިނަ ވާހަކަ ތަކެއް ކިޔައިދެ އެވެ.\nމި ވީޑިއޯގައި ވެސްޓިން މިރިޔަންދޫ ރިސޯޓުގެ ހިތްގައިމު މާހައުލުގެ އިތުރުން ވެސްޓިކް ކުންފުނިން ދުނިޔޭގައި ހިންގާ ބައެއް ރިސޯޓުތަކުގެ މައުލޫމާތު ފެނިގެންދެ އެވެ. މި ކެމްޕޭން ވީޑިއޯގައި ވެސްޓިން ބްރޭންޑުގެ ދަށުން ލިބޭ ހުރިހާ ހިދުމަތެއް ދައްކާލާފައިވެ އެވެ.\nހުއަންއާއެކު ތައްޔާރުކޮށްފައިވާ މި ކެމްޕޭންގައި ވެސްޓިން ކުންފުނި، އެ ކުންފުނީގެ ރިސޯޓުތަކަށް ހާއްސަކޮށް އުފައްދާފައިވާ ހެވަންލީ ބެޑްސްގެ އުފެއްދުންތައް ދައްކާލަ އެވެ. ހެވަންލީ ބްރޭންޑްއަކީ ހައި އެންޑް މާކެޓަށް ބޭނުންވާ ގޮދަށިއާއި މިފަދަ ތަކެތި ވިއްކާ ބްރޭންޑެކެވެ.\nވެސްޓިން ބްރޭންޑުގައި 40 ގައުމެއްގައި 225 ހޮޓެލް ހިންގަ އެވެ. މިރިޔަންދޫ ރިސޯޓަކީ ބ. އަތޮޅުގައި ހިންގާ ރިސޯޓެވެ. މި ރިސޯޓުގައި 70 ވިލާ އާއި 29 ވޯޓާ ވިލާގެ އިތުރުން 41 ސުއިޓް ހުރެ އެވެ. މިއީ މަތީ ފަންތީގެ ރިސޯޓެކެވެ.\nމި އަހަރު 15 ރިސޯޓެއް ހުޅުވަނީ\nކޮކޯގިރި ހުޅުވުން މާޗް މަހު\nއަދާރަން ހުދުރަންފުށި މާޗް މަހު ހުޅުވަނީ


Planning gavaaidhu hadhaafai nei rahrashugai emme uskoh imaaraai kureveynee 30 Meter ah - One Online\n24 ނޮވެމްބަރު 2021: މާލެ، ނޭޝަނަލް ސްޓްރެޓެޖީފޮ ޑިވަލޮޕްމަންޓް އޮފް ސްޓެޓިސްޓިކް ލޯންޗު ކުރުމަށް ބޭއްވި ރަސްމިއްޔާތުގައި ޕްލޭނިން މިނިސްޓަރު މުހަންމަދު އަސްލަމް --- ވަން ފޮޓޯ: ޔޫސުފް ސޮފްވާން\nޕްލޭނިން ގަވާއިދު ހަދާފައި ނެތް ރަށްރަށުގައި އިމާރަތް ކުރެވޭނެ އެންމެ އުސްމިނަކީ 30 މީޓަރު ކަމަށް ކަނޑައަޅައި ޕްލޭނިން ހައުސިން އެންޑް އިންފްރާސްޓްރަކްޗާ މިނިސްޓްރީން ގަވާއިދު ފާސްކޮށްފިއެވެ.\nއެ މިނިސްޓްރީއިން މިއަދު ވަނީ ޕްލޭނިން ގަވާއިދެއް ނެތް ރަށްރަށާއި ފަޅުތަކުގައި އިމާރާތް ކުރަންވީ ގޮތުގެ ގަވާއިދަށް އިސްލާހެއް ގެނެއުމަށްފަހު ގެޒެޓުގައި ޝާއިއުކޮށްފައެވެ. އިސްލާހު ގެނެސްފައިވަނީ އެ ގަވާއިދުގެ ހަ ވަނަ މައްދާއަށެވެ. އެގޮތުން ހަ ވަނަ މާއްދާގެ ފަހަތަށް ވަނީ އަކުރެއް އިތުރުކޮށްފައެވެ.\nއެ އަކުރުގައި ބުނެފައިވަނީ މީހުން ދިރިއުޅޭ ރަށްރަށުގެ ކައުންސިލުން، އެ ރަށެއްގައި އިމާރާތް ކުރެވޭނެ އެންމެ އުސްމިން، 30.48 މީޓަރަށް ވުރެ އުސްނުވާނެ ގޮތަށް ކަނޑައެޅިދާނެ ކަމަށެވެ. އަދި ރަށު ކައުންސިލަކުން އެފަދަ ނިންމުމެއް ނިންމައިފި ނަމަ، އެ ނިންމުމަކަށް އަމަލުކުރަން ފަށާނެ ތާރީހު އެނގޭ ގޮތަށް ސަރުކާރުގެ ގެޒެޓުގައި ޝާއިއުކޮށް، އެ ނިންމުމެއް މިނިސްޓްރީއަށް ލިޔުމުން ފޮނުވަން ޖެހޭނެ ކަމަށެވެ.\nއެ ގާވާއިދަށް އަމަލުން ކުރަން ފަށާނީ މިއަދުގެ ފެށިގެން 30 ދުވަހުގެ ފަހުންނެވެ. ޕްލޭނިން ގަވާއިދެއް ނެތް ރަށްރަށާއި ފަޅުތަކުގައި އިމާރާތް ކުރަންވީ ގޮތުގެ ގަވާއިދު އެކުލަވާލާފައި ވަނީ 2019 ވަނަ އަހަރުއެވެ.\nގުޅޭ ޓެގު މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ މުޙައްމަދު އަސްލަމް


Aa covid case thakuge thereygai aharu nuvaa2kudhin | Mihaaru\nއާ ކޮވިޑް ކޭސްތަކުގެ ތެރޭގައި އަހަރު ނުވާ ދެ ކުދިން\nކޮވިޑް-19 ގެ ސާމްޕަލްތަކެއް ނަގަނީ: އަހަރު ނުފުރޭ ދެ ކުއްޖަކު ވެސް އެ ބައްޔަށް ޕޮޒިޓިވް ވެފައިވާ ކަމަށް އެޗްޕީއޭ އިން ބުނޭ -- ފޮޓޯ/މިހާރު\n02 އޯގަސްޓް 2020 - 14:08\nމިދިޔަ ހަފުތާގައި ކޮވިޑް-19 އަށް ރާއްޖޭން ޕޮޒިޓިވްވި މީހުންގެ ތެރޭގައި އަހަރު ނުފުރޭ ދެ ކުދިން ހިމެނޭ ކަމަށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭ އިން އާންމު ކޮށްފައިވާ މައުލޫމާތުތަކުގައިވާ ގޮތުން މިދިޔަ ހުކުރު ދުވަހު ހަ މަހުގެ އަންހެން ކުއްޖަކާއި ނުވަ މަހުގެ ފިރިހެން ކުއްޖަކު ކޮވިޑް-19 އަށް ޕޮޒިޓިވް ވެފައިވެ އެވެ. އޭގެ ތެރެއިން ފިރިހެން ކުއްޖާ އަކީ ކްލަސްޓާއަކާ ގުޅުންހުރި ކުއްޖެއް ކަމަށް ވިޔަސް، އަންހެން ކުއްޖާ އެއްވެސް ކްލަސްޓާއަކާ ގުޅުމެއް ހުރި ކަމަކަށް އެޗްޕީއޭގެ މައުލޫމާތުގައި ފާހަގަކޮށްފައެއް ނުވެ އެވެ.\nކޮވިޑް-19 އަށް ރާއްޖެއިން 3،950 މީހަކު ޕޮޒިޓިވް ވެފައިވާއިރު، އޭގެ ތެރޭގައި 10 އަހަރު ނުފުރޭ 189 ކުއްޖަކު ވެސް ހިމެނެ އެވެ. މީގެ ކުރިން އުމުރުން އެންމެ ދެ ހަފުތާގެ ކުއްޖަކު ވެސް ރާއްޖޭން ކޮވިޑް-19 އަށް ޕޮޒިޓިވް ވެފައިވެ އެވެ.\nކޮވިޑް-19 ގައި ނުރައްކާ އެންމެ ބޮޑީ އުމުރުން ދުވަސްވީ މީހުންނަށް ކަމަށް ވާއިރު ދުނިޔޭގެ ހުރިހާ ހިސާބެއްގައި ވެސް މި ބަލި ޖެހޭ ކުޑަކުދިންނަށް ބޮޑުވަރު ނުވެ ސަލާމަތްވާކަން ފާހަގަކޮށްލެވެ އެވެ.\nކޮވިޑް-19 ގައި ރާއްޖެއިން 17 މީހަކު މަރުވެފައި ވާއިރު އޭގެ ތެރޭގައި ގިނައީ އުމުރުން ދުވަސްވީ މީހުންނެވެ އަދި ދެން ހިމެނެނީ ދާއިމީ އެކި ބަލިތަކަށް ފަރުވާ ހޯދަމުން ދިޔަ މީހުންނެވެ.\nސިއްހަތު ކުޑަކުދިން ހެލްތު ޕްރޮޓެކްޝަން އެޖެންސީ\nގައިމު ތި ދެކުދިން އެކަނި މަގުމައްޗަށް ނުނިކުންނާނެ.\nހައްގޭ ކިޔައިގެންގޮސް މުޒާހަރާ ކުރަން ހުންނަ މީހާ މާސްކު ނައަޅާ ގައިދުރު ނުކުރުމުން އޭނާއަށް އެ އަރައިގަނެވެނީ އެތައް ބައެއްގެ ހައްގުތަކަށް. ކޮބައިތޯ ތިމާގެ ފަރުވާކުޑަކަމުން އަނެކާގެ ހައްގަކަށް އުނި ކަމެއް އަތުވެއްޖެ ތި ދައްކާ ވާހަކަތަކުގެ ކޮޅެއް؟ އަދި އަނެކާގެ ހައްގުން އޭނާގެ ފުރާނަވަރުގެ ބޮޑު ހައްގެއް ގެއްލިއްޖެ ނަމަ އެއީ އިޔާދަ ކުރެވޭނެ ހައްގެއްތޯ؟ އެހެންވީމަ ހައްގޭ ކިިޔައިގެން މިވަގުތު މުޒާހަރާ ނުކޮށް މައިތިރިވެގެންތިބޭ!\nވެކްސިނެއް ނެތް، ވެކްސިނެއް ނެތް، ވެކްސިނެއް ނެތް. 80% ފަރުވާއަކީ ފަރުދީ ޒިންމާ. އެހެންވީމަ ސަމާލުވެ ރައްކާތެރި ކަމުގެ ފިޔަވަޅު އަޅާ ޕްލީޒް\nއަޅެ ހާދަ ދެރައޭ. ހެޔޮނުވާނެ ފަރުދީ ޒިންމާ އަދާކޮށްބަލަ. ބަޔަކު މީހުން މިކަން ސިޔާސީކޮށް މިއީ އާދައިގެ ރޯގާއެކޭ ގޮވަމުން ދިޔައަސް އެ ދަޅައިގަ ނުޖެހިބަލަ ހެޔޮނުވާނެ. މި ގައުމު އޮޔާދިޔަ ނުދޭބަލަ ހެޔޮނުވާނެ!\nއިގްތިސޯދު އިގްތިސޯދު އިގްތިސޯދު...ކީކޭ ބުނާނީ


Blinken ge dhathurun India ah nuthanavaskan\nބްލިންކެން ދަތުރުން އިންޑިއާއަށް ނުތަނަވަސްކަން\nއެމެރިކާގެ ސެކްރެޓަރީ އޮފް ސްޓޭޓް އެންތަނީ ބްލިންކެން: މިހާރު އުޅުއްވަނީ އިންޑިއާއަށް ކުރައްވާ ދެދުވަހުގެ ދަތުރުފުޅެއްގައި\nއިންޑިއާ އަކީ ވަރަށް ގާތް އަދި އިތުބާރު ކުރެވޭ އެކުވެރިއެއް ކަމަށް އެމެރިކާ އަބަދު ވެސް ބުނެ އެވެ. އެމެރިކާއާ އިންޑިއާއަކީ ދުނިޔޭގެ އެންމެ ބޮޑު ދެ ޑިމޮކްރަސީ ކަމަށާއި އެކުގައި އެއް އެޖެންޑާއަކަށް މަސައްކަތް ކުރަން ވަރަށް ފަސޭހަ ވާނެ ކަމަށް ވެސް އެމެރިކާ ބުނެ އެވެ.\nއިންޑިއާއަށް މިހާރު ވަޑައިގެން އުޅުއްވާ އެމެރިކާގެ ސެކްރެޓްރީ އޮފް ސްޓޭޓް އެންތަނީ ބްލިންކެން އަތްޕުޅުގައި އޮތް ލިސްޓްގައި އެ އެކުވެރިކަމުގައި ކުނިޖެހިދާނެ ދެތިން ނުކުތާއެއް އޮތް ކަމަށް ހަބަރުތައް އެބަ ބުނެ އެވެ.\nއެސޯސިއޭޓް ޕްރެސް ބުނާ ގޮތުން ބްލިންކެން އެންމެ ފުރަތަމަ ވެސް ދެއްކެވީ އިންސާނީ ހައްގުތަކުގެ ވާހަކަ އެވެ. އެމެރިކާގައި އަދި އިންޑިއާގައި އޮތީ ނަމޫނާ ޑިމޮކްރަސީއެއް ކަމަށާއި އެކަމު އިންޑިއާއިން ތަންކޮޅެއް ފަރުވާ ކުޑަ ކުރަން ފަށައިފި ކަމަށް ބްލިންކެން ވިދާޅުވި އެވެ.\nއެމެރިކާގައި އަދި އިންޑިއާގައި ވެރިކަން ކުރަނީ ރައްޔިތުން ދެކެ ލޯބިވާ ވެރިން ކަމަށާއި ނަސްލީ އަދި ދީނީ ތަފާތު ކުރުމެއް ނެތި އެމީހަކަށް ކަށަވަރު ހައްގުތައް އެމީހަކަށް ދޭންޖެހޭނެ ކަމަށް ބްލިންކެން ވިދާޅުވި އެވެ.\nއިންޑިއާގައި ދަނޑުވެރިން އަޑު އުފުލަނީ ހައްގުތައް ހޯދަން ކަމަށާއި ވެރިންނަށް އޮތް ޒިންމާއަކީ އެމީހުންގެ ކަންބޮޑުވުންތައް އަޑުއަހައި މުހުތާދުތައް ފުއްދައިދިނުން ކަމަށް ބްލިންކެން ވިދާޅުވި އެވެ.\nއެމެރިކާގެ ސެކްރެޓަރީ އޮފް ސްތޭޓް އެންތަނީ ބްލިންކެން -- އިންޑިއާއަށް ކުރައްވާ ދެދުވަހުގެ ދަތުރު ފެއްޓެވުމުގެ މަތުމަތީގައި\nބްލިންކެން ވިދާޅުވީ ހިޔާލު ފާޅު ކުރުމަކީ ޑިމޮކްރަސީގެ މައި ތަނބު ކަމަށާއި އިންޑިއާއިން މި ތަނބަށް ލޮޅުން އަރުވައިފި ކަމަށެވެ. ޑިމޮކްރަސީ ދެމެހެއްޓިފައި އޮތް ކަމަށް ބުނެދޭ އަލާމާތަކީ އެ ގައުމެއްގައި ގާނޫނީ ބާރު ނެގެހެއްޓުމާއި ދީނީ މިނިވަންކަން އޮތުން ކަމަށް ސެކްރެޓަރީ އޮފް ސްޓޭޓް ވިދާޅުވި އެވެ.\nއިންޑިއާގެ ބައި މަދު މުސްލިމުންނަށް ޖެހިފައި އޮތް ތަކުލީފުތަކަށް އަލިއަޅުއްވާ ލައްވައި ބްލިންކެން ދިގު ވާހަކަތަކެއް ނުދެއްކެވި ނަމަވެސް ވިދާޅުވީ ދީނީ ތަފާތު ކުރުމަކީ ޑިމޮކްރަސީއާ ބީރައްޓެހި ސިފައެއް ކަމަށެވެ.\nއެންތަނީ ބްލިންކެން އިންޑިއާއަށް ކުރައްވާ ދެދުވަހުގެ ދަތުރުފުޅުގައި އެންމެ ފުރަތަ ބައްދަލުކުރެއްވީ މަަދަނީ ޖަމިއްޔާތަކާ އެވެ.\nބްލިންކެން ދަތުރުފުޅު ނިންމާލެއްވުމުގެ ކުރިން އިންޑިއާގެ ބޮޑުވަޒީރު ނަރެންދުރަ މޯދީ އަދި ފޮރިން މިނިސްޓަރު ސުބްރަމާނިޔަމް ޖައިޝަންކަރާ ބައްދަލު ކުރައްވާނެ އެވެ. ވެރިންނާއެކު މަޝްވަރާކުރައްވަން ހުރި ވާހަކަތަކުގެ ތެރޭގައި ޗައިނާއާ އަފްޣާނިސްތާން ހިމެނެ އެވެ.\nއިންޑިއާ އިންޑިޔާގެ ބޮޑުވަޒީރު މޯދީ އެމެރިކާ + އެންތަނީ ބްލިންކެން\nއަންނަ ހަފުތާގައި ބްލިންކެން އިންޑިއާއަށް\nއެމެރިކާއިން އިންޑިއާއަށް ވެކްސިން ފޮނުވަނީ\nއެމެރިކާގެ ޑިފެންސް ސެކްރެޓަރީ އޮސްޓިން އިންޑިއާއަށް\nބައިޑަން އާއި މޯދީ މަޝްވަރާ ކުރައްވައިފި


Amilla Nafsaa Vaahaka Dhehkumakee Massala Eh Noon - Vaguthu\nއަމިއްލަ ނަފްސާ ވާހަކަ ދެއްކުމަކީ މައްސަލައެއް ނޫން\n7 މަސް ކުރިން ( ޖުލައި 11, 2018 )\nއަމިއްލަ ނަފްސާ ވާހަކަ ދެއްކުމަކީ އަޅުގަނޑުމެންގެ ތެރެއިން ގިނަ ބަޔަކު ކޮށް އުޅޭ ކަމެކެވެ. ލޯގަނޑު ކުރިމަތީގައި ހުރެގެންވިކަމުގައިވިޔަސް ނުވަތަ އެނޫންވެސް ގޮތަކުންވިޔަސް، ބާރަށް އަމިއްލަ ނަފްސާ އެތައް ބަޔަކު ވާހަކަ ދައްކާ އުޅެއެވެ. މިއީ ބައެއް ފަރާތްތަކުގެ ނަޒަރުގައި އެހާ ރަނގަޅު ކަމެއްކަމަށްވެސް ނުދެކެއެވެ. އަދި، މިއީ މައްސަލައެއްގެ ސަބަބުންވާ ކަމެއްކަމަށްވެސް ބައެއް ފަރާތްތަކުން ގަބޫލު ކުރެއެވެ.\nއެހެންނަމަވެސް، ނަފްސާނީ ދުޅަހެޔޮކަމުގެ ދާއިރާގެ ބައެއް ފަރާތްތަކުން ބުނާ ގަޮތުގައި، އަމިއްލަ ނަފްސާ ވާހަކަ ދެއްކުމަކީ އެއްގޮތަކަށްވެސް ގޯސް ކަމެއް ނޫނެވެ. ނުވަތަ، އެއީ ކުރަން ނުވާވަރުގެ، މައްސަލަތަކެއް ހުރިކަމެއްވެސް ނޫނެވެ. އެފަރާތްތަކުން ބުނާ ގޮަތުގައި، މިއީ ބައެއް ފަހަރު، ފައިދާތަކާވެސް ގުޅިފައިވާ ކަމެކެވެ.\nމިއީ ބައެއް ފަހަރު ގަސްދުގައި ނުވަތަ ގަސްދަކާ ނުލައި ކުރެވޭ ކަމެއްކަމަށްވާއިރު، މިއީ ސިކުނޑީގައި އުފެދޭ އެއްޗެހި ބޭރުކޮށްލުމަށް އޮތް މަގެއްކަމަށްވެސް، ނަފްސާނީ ދާއިރާގެ ބައެއް ފަރާތްތަކުން ބުނެއެވެ. އެެއީ ކުދި ކުދި ކަންކަމާ ބެހޭގޮތުންވިޔަސް އަދި ބޮޑެތި ކަންތައްތަކާ ބެހޭގޮތުންވިޔަސް މެއެވެ.\nބައެއް ސައިކޯތެރަޕިސްޓުން ބުނެފައިވާ ގޮތުގައި އަމިއްލަ ނަފްސާ ނުވަތަ އަމިއްލަ އަމިއްލަ އަށް ވާހަކަ ދެއްކުމަކީ ކުރިމަތިވަމުންދާ ނުވަތަ މުސްތަގުބަލުގައި ކުރިމަތިވެދާނެ، ބޮޑެތި، އުނދަގޫ ކަންކަމުން އަރައިގަތުމަށް އޮތް އެހީއަކަށް ވެގެންދާނެއެވެ.\nމިކަމާ ގުޅިގެން އެމެރިކާގެ މިޝިގަން ސްޓޭޓް ޔުނިވަރސިޓީ އިން ވަނީ ދިރާސާއެއްވެސް ކޮށް، ހޯދުންތަކެއް ހޯދާފައެވެ. މި ދިރާސާއިން ހާމަވެފައިވާ ގޮތުގައި އަމިއްލަ ނަފްސާ ވާހަކަ ދެއްކުމަކީ، ހިތުގައި އުފެދިފައިވާ ރުޅި ކޮންޓްރޯލް ކޮށްދީ، ހާސްވުމުން ނުވަތަ ސްޓްރެސް ވުމުން ދުރުކޮށްދޭނޭ ކަމެކެވެ.\nއެހެންކަމުގައިވިޔަސް، އެހެން އެއްވެސް މީހަކާ ވާހަކަ ނުދައްކާ، ހަމައެކަނި އަމިއްލަ ނަފްސާ ވާހަކަ ދެއްކުމަކީ ނުވަތަ މުވާސަލާތު ކުރުމަކީ މައްސަލައެއްކަމަށް، ގިނަ ތަޖުރިބާކާރުން ދެކެއެވެ.\nމިއީ ގިނައިން ބޭނުން ކުރެވޭ ކާނާ ނަމަވެސް ހަށިގަނޑަށް ނުރައްކާތެރި!\nކާށި ކިރު: ކަށިތައް ވަރުގަދަކޮށް، ބަރުދަން ކޮންޓްރޯލް ކުރުމަށް އެއްވަނަ\nނިދާއިރު ބާލީސް ވަރަށް މުހިއްމު!\nޖުލައި 12, 2018 15:13\nކާކު ތަ ބުނީ މަށްސަލަ އެކޭ


Nasheed dhehvee ekugai hunnavaane kamuge yageen kan\nމިދިޔަ ބުރާސްފަތި ދުވަހުގެ ރޭ ރައްޔިތުންގެ މަޖިލީހުގެ ރަައީސް އަދި އެމްޑީޕީގެ ރައީސް މުހައްމަދު ނަޝީދަށް އަމާޒުކޮށް ދިން ނުރައްކާތެރި ހަމަލާގެ ފަހުން ފުރަތަމަ ފަހަރަށް އެމްޑީޕީގެ އިސް ބޭފުޅުންނާއި އެމަނިކުފާނު ވާހަކަފުޅު ދައްކަވައިިފި އެވެ.\nރައީސް ނަޝީދަށް ލިބިވަޑައިގެންނެވި ޒަހަމުތަކާއި ގުޅިގެން އެމަނިކުފާނު އޮންނެވީ އޭޑީކޭ ހޮސްޕިޓަލްގައެވެ. އާއިލާއިން ބުނީ ރައީސް ނަޝީދުގެ "ރިކަވަރީ" ވަރަށް އަވަސް ކަމަށާ މިހާރު އަމިއްލަފުޅަށް ތެދުވެވަޑައިގެން ހިންގަވާ އުޅުއްވާ ކަމަށެވެ. ނަމަވެސް އިތުރު ފަރުވާއަށް އެމަނިކުފާނު ޖަރުމަނަށް ގެންދިއުމުގެ މަސައްކަތް ދަނީ ކުރަމުންނެވެ.\nބުރާސްފަތި ދުވަހުގެ ރޭގެ ހަމަލާއަށްފަހު ފަރުވާއަށް އެޑްމިޓް ކުރެއްވުނު ފަހުން އެމަނިކުފާނަށް ޒިޔާރަތް ކުރެއްވެނީ އާއިލީ ބޭފުޅުންނަށެވެ. ރައީސް ސޯލިހްގެ ދެކަނބަލުން ވެސް ވަނީ ޒިޔާރަތް ކުރައްވާފައެވެ.\nނަމަވެސް މިއަދުގެ ވަގުތެއްގައި އެމްޑީޕީގެ ބައެއް އިސް ބޭފުޅުންނަށް އެމަނިކުފާނާ ވާހަކަ ދެއްކެވުމުގެ ފުުރުސަތު ލިބިވަޑައިގެންފައިވެއެވެ.\nއެމްޑީޕީގެ ޗެއާޕާސަން ހަސަން ލަތީފް ވިދާޅުވީ ރައީސް ނަޝީދުއާ ވާހަކަދައްކާލުމުގެ ފުރުސަތު މިއަދު ލިބިފައިވާ ކަމަށެވެ. އެ ފުރުސަތުގައި އެމްޑީޕީގެ މެންބަރުންނާއެކު އަބަދުވެސް ހުންނަވާނެ ކަމުގެ ޔަގީންކަން ދެއްވާފައިވާ ކަމަށެވެ.\n"ރައީސް ނަޝީދު ތިޔަ އެންމެ ބޭފުޅުންނަށް ވަރަށް ވެދުން ދެންނެވި އަދި އަބަދުވެސް ތިޔަ ބޭފުޅުންނާއެކު ހުންނަވާނެ ކަމުގައި ދަންނަވަން ވިދާޅުވި،" ހަސަން ކުރެއްވި ޓްވީޓެއްގައި ވިދާޅުވިއެވެ.\nއެމްޑީޕީގެ ނާއިބު ރައީސް މުހައްމަދު ޝިފާޒުވެސް ވިދާޅުވީ ރައީސް ނަޝީދާ ވާހަކަދެއްކުމުގެ ފުރުސަތު ލިބިފައިވާ ކަަމަށެވެ.\n"ވިދާޅުވީ 'އެންމެނަށް ވަރަށް ސަލާމް' ހާއްސަކޮށް އެމްޑީޕީގެ ހުރިހާ މެންބަރުންނަށް ސަލާމް،" ޝިފާޒުގެ ޓްވީޓްގައި ވިދާޅުވެފައިވެއެވެ.\nއެމްޑީޕީ ރައީސް މުހައްމަދު ނަޝީދު ޓެރަރިޒަމް + ހަސަން ލަތީފް މުހައްމަދު ޝިފާޒް ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ


''Hurihaa kulhuntherinnaai official inn vaccine jahaifi, Ummeedhu kuranee league fashan huddha libeyne kamah'' - One Online\nދިރާގު ދިވެހި ޕްރިމިއާ ލީގުގައި ވާދަކުރާ ހުރިހާ ޓީމެއްގެ ކުޅުންތެރީންނާއި އޮފިޝަލުން ވެކްސިން ޖަހައި ނިންމާލައިފިއެވެ.\nރާއްޖެއިން ކޮވިޑް 19ގެ އާ ވޭރިއަންޓެއް ފެނި، ކޮވިޑުގެ ތިންވަނަ ރާޅެއް އައުމާއެކު މާލެ ސަރަހައްދުގެ ހުރިހާ ކުޅިވަރު މުބާރާތްތައް ހުއްޓާލަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ވަނީ އަންގައިފައެވެ. އެ އެންގުމާއެކު ރާއްޖޭގެ ފުޓުބޯޅަވެސް އަނެއްކާ ހުއްޓުމަކަށް އައިސް، ދިވެހި ޕްރިމިއާ ލީގާއި ތިންވަނަ އަދި ދެވަނަ ޑިވިޝަންވެސް މުއްދަތެއް ނެތް ގޮތަށް ފަސްވެގެން ގޮސްފައިވެއެވެ. މިދިޔަ ސީޒަންވެސް މެދުތެރެއިން ހުއްޓާލައި، ކެންސަލް ކުރަން ޖެހިފައި އޮތް އޮތުމުން ކްލަބުތަކަށް ހަމަ ނޭވާއެއް ނުލެވިގެން އުޅެނިކޮށް، ލީގު އަލުން ހުއްޓާލުމާއެކު ހުރިހާ ކްލަބުތަކާއި ކުޅުންތެރިން، އަދި ކޯޗުންވެސް ވަނީ އެކަމުގައި ބޮޑެތި ކަންބޮޑުވުން ފާޅުކޮށްފައެވެ.\nކްލަބުތަކާއި ކުޅުންތެރިން، އަދި ކޯޗުންވެސް ފުޓުބޯޅަ ހުއްޓާލުމުން ދިމާވާ ދަތިތައް ހާމަކޮށް، މީޑިއާއަށް މައުލޫމާތުވެސް ދީފައިވާއިރު، ފުރަތަމަ ޑިވިޝަންގެ ކްލަބުތަކުން ރައީސް އިބްރާހީމް މުހައްމަދު ސޯލިހާ ބައްދަލުކޮށް، ދަތިތައް ހިއްސާ ކޮށްފައި ވެއެވެ. ރައީސް ސޯލިހް ވިދާޅުވެފައި ވަނީ ކްލަބުތަކަށް ހައްލު ހޯއްދަވައިދެއްވުމަށް މަސައްކަތް ކުރައްވާނެ ކަމަށެވެ.\nއޭގެ ފަހުން ލީގު އަލުން ފެށޭނެ ގޮތެއް ހޯދުމަށް އެފްއޭއެމް އާއި ޔޫތު މިނިސްޓްރީން ވެސް މަސައްކަތްތަކެއް ކޮށްފައިވާއިރު، މިހާރު ވަނީ ހުރިހާ ކްލަބެއްގެ އޮފިޝަލުންނާއި ކުޅުންތެރީންނަށް ވެކްސިން ޖަހައި ނިންމާލާފައެވެ.\nބައްސާމް ކުރެއްވި ޓުވީޓެއްގައި ވިދާޅުވެފައި ވަނީ ހުރިހާ ކުޅުންތެރީންނާއި އޮފިޝަލުންވެސް ލީގު ފެށުމަށް ކުރަން ޖެހޭ ކޮންމެ ކަމެއް، އިދާރާތަކުގެ އެންގުމުގެ ދަށުން ކުރަމުން އަންނަ ކަމަށާއި، އުންމީދަކީ ލީގު ފެށުމަށް ހުއްދަ ދިނުން ކަމަށެވެ.\nލީގުގެ ކުޅުން ފެށުމުގެ ކުރިން ޓީމުތަކަށް ފުރަތަމަ ފަރިތަކުރުންތަކަށް ހުއްދަ ދޭނެ ކަމަށް ބެލެވެއެވެ. މާލެއާއި ރާއްޖޭގެ ހުރިހާ ހިސާބެއްގައިވެސް ކޮވިޑް 19އިން ރައްކާތެރިވުމުގެ ފިޔަވަޅުތައް ވަރުގަދަކޮށްފައިވާއިރު، ވެކްސިނާއެކު ލީގަށް ހުއްދަ ދޭނެކަމެއް، ނުވަތަ ނޫން ކަމެއް އަދި އެޗްޕީއޭއިން އަންގާފައެއް ނުވެއެވެ.\nގުޅޭ ޓެގު ދިވެހި ޕްރިމިއާ ލީގު އެފްއޭއެމް ހެލްތު ޕްރޮޓެކްޝަން އެޖެންސީ (އެޗްޕީއޭ) ބައްސާމް އަދީލް ޖަލީލް ކޮވިޑް 19


Covid-19: Neyvalaa Nizaamuge Massala Hunna Kujjaku Balin Rangalhu Vejje - Vaguthu\nކޮވިޑް-19: ނޭވާލާ ނިޒާމުގެ މައްސަލަ ހުންނަ ކުއްޖަކު ބަލިން ރަނގަޅުވެއްޖެ\nކޮވިޑް-19 އިން ސަލާމަތްވެފައިވާ ބޮސްޓޭން\nދުނިޔޭގެ ގިނަ ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ގެ އެންމެ ނުރައްކާ ބޮޑުވެފައިވަނީ އުމުރުން ދުވަސްވީ މީހުންނާއި ކުޑަކުދިންގެ އިތުރުން ދާއިމަށް އެކި ކަހަލަ ބޭސް ބޭނުން ކުރަމުން އަންނަ މީހުން ކަމަށް ދިރާސާތަކުން ވަނީ މީގެ ކުރިން ދައްކާފައެވެ. އެހެން ނަމަވެސް މި ދެންނެވި މީހުންގެ ތެރެއިން މަދު ބަޔަކު ވަނީ މި ބަލި ޖެހިގެން ރަނގަޅު ވެފައެވެ.\nދައްކަން މިއުޅެނީ ކޮވިޑް-19ގެ ޝިކާރައަކަށް ވެފައިވާ އުމުރުން6އަހަރުގެ ނޭވާލާ ނިޒާމުގެ މައްސަލަ އުޅޭ ކުޑަ ކުއްޖަކު ބަލިން ރަނގަޅުވި ވާހަކައެވެ. ޖޯސަފް ބޮސްޓޭން އަކީ އެމެރިކާގެ ޓެނެސީ އަށް އުފަން "ސިސްޓިކް ފައިބްރޮސިސް" ބަލި ހުންނަ ކުއްޖެކެވެ. އޭނާ އަށް ކޮވިޑް-19 ޖެހިފައިވާކަން އެނގިފައިވަނީ ނިދީގައި ކެއްސައި އުނދަގުވާން ފެށި ހިސާބުންނެވެ.\nބޮސްޓަން އަކީ އުމުރުން 14 މަހުގައި އެޑޮޕްޓް ކޮށްފައިވާ ކުއްޖެކެވެ. އޭނާ ކޮވިޑް-19 އަށް ފައްސި (ޕޮޒިޓިވް) ވިއަސް މިހާރު ބަލިން ރަނގަޅުވެ އޭނާ ވަނީ ފޭސްބުކުގައި "ސިސްޓިކް ފައިބްރޮސިސް" ހުއްޓަސް ކޮވިޑް-19 އާއި ހަނގުރާމަ ކޮށް މޮޅު ވެފައިވާ ކަން އަންގައި ވީޑީއޯއެއް އާންމު ކޮށްފައެވެ.\nއެ ވީޑިއޯ ގިނަ ބަޔަކު ބަލާފައިވާއިރު، އެތައް ބަޔަކު ވަނީ ތިމާގެ ބަލި ކަމުގެ މައްޗަށް އެހެން ބައްޔެއް އަރައި ތިމާގެ ހަށިގަނޑުގެ މައްޗަށް ކުރި ހޯދަނުދޭން ބޮސްޓަން ދައްކާފައިވަނީ ނަމޫނާއެއް ކަމަށް ބުނެފައެވެ.\nޓެނެސީގައި ކޮވިޑް-19 ޖެހިގެން 3،321 މީހަކު ރިޕޯޓް ކޮށްފައިވާއިރު، މިހާތަނަށް އެ ސްޓޭޓުން 48 މީހަކު ވަނީ މަރުވެފައެވެ.\nއޭޕްރީލް 5, 2020 18:29\nﷲ ސުބްޙާނަހޫ ވަތަޢާލާ ގެ ކުޅަދުންވަންތަކަން ދެކިބަލާށެވެ.


Samsung zed fold adhi z flip3 ge agu heyovaane - Ihavandhoo\nJun 10, 2021 07:45\nސަމްސަންގްގެ ޑިސްޕްލޭ ފައްޖަހާލެވޭ ގެލެކްސީ ޒެޑް އާއިލާއަށް އެބްނެ ފަހުން އިތުރުވާނެ، ދެ މެމްބަރުންކަމުގައިވާ ސަމްސަންގް ގެލެކްސީ ޒެޑް ފޯލްޑް3އަދި ސަމްސަންގް ގެލެކްސީ ޒެޑް ފްލިޕް3ގެ އަކުން، ކުރިން ހާމަކުރިއަގަށްވުރެ 20 އިންސައްތަ އަގު ހެޔޮވާނެކަމަށް ސަމްސަންގް އިން ހާމަކޮށްފިއެވެ.\nމީގެ ކުރިން ސަމްސަންގް އިން ނެރެފައިވާ މިސީރީޒްގެ ފޯނުތަކަކީ ނިސްބަތުން ވަރަށް އަގުބޮޑު ފޯނުތަކެކެވެ. ހާއްސަކޮށް ސަމްސަންގް ގެލެކްސީ ޒެޑް ފޯލްޑް2އަދި ސަމްސަންގް ގެލެކްސީ ޒެޑް ފްލިޕް 5ޖީ އަގު ބޮޑުކަން ސަމްސަންގް އަށް ލޯބިކުރާ ފަރާތްތަކުން ފާހަގަކުރެއެވެ.\nސަމްސަންގް ގެ މި ހާމަކުރުމާއެކުގައި، ކުރިން ލަފާކޮށްފައިވާ އަގަށް ބަލާ ފޯނުގެ އަގުން 400 ޑޮލަރު ކުޑަވެގެންދާނެއެވެ. މިއީ، ދިވެހި ރުފިޔާއިން ބަލާނަމަ ގާތްގަނޑަކަށް 6500 އެއްހާ ރުފިޔާ ކުޑަވެގެންދާނެއެވެ. ސަމްސަންގް ރަސްމީކޮށް މި ފޯނުތަކުގެ އަގު ހާމަކޮށްފައި ނުވިނަމަވެސް، ޚަބަރުތައް ގެނެސްދޭ ފަރާތްތަކުން މި ފޯނުތަކުގެ އަގުތަކެއް ކަމުގައިބުނެ އަގުތަކެއްވަނީ ހަމަކޮށްފައެވެ.\nސަމްސަންގް ގެލެކްސީ ޒެޑް ފޯލްޑް3ގެ އަގު 1599 ޑޮލަރަށް އަރާނެކަމަށް ވެއެވެ. މިއީ ދިވެހިރުފިޔާއިން ބަލާއިރު ގާތްގަނޑަކަށް 30،000 ރުފިޔާއެވެ. އަދި ސަމްސަންގް ގެލެކްސީ ޒެޑް ފްލިޕް3ގެ އަގު 959 ޑޮލަރުގައި ހުންނާނެކަމަށް ލަފާކޮށްފައިވާއިރު، މިއީ ދިވެހި ރުފިޔާއިން ބަލާއިރު، ގާތްގަނޑަކަށް 15،000 ރުފިޔާއެވެ. މިއީ ލަފާކުރާ އަދަދުތަކެއްކަމުގައި ވީހިނދު، މި ފޯނުތަކުގެ އަގު ރަނގަޅަށް ސާފުވެގެންދާނީ ސަމްސަންގް އިން ފޯނުގެ އަގު ރަސްމީކޮށް އިއުލާނުކުރުމުންނެވެ.\nއެއާޕޯޓް ފާލަމުގެ މަސައްކަތް ކުރިއަށްދާ ސްޕީޑާ މެދު ހިތްހަމައެއް ނުޖެހޭ: ޝިފާޢު


Covid vaccine ge badhaluga neyfathah jahaa spray test kuran Russia thayyaaru vanee - vNews.mv\nކޮވިޑް ވެކްސިންގެ ބަދަލުގައި ނޭފަތަށްޖަހާ ސްޕްރޭ ޓެސްޓްކުރަން ރަޝިޔާ ތައްޔާރުވެއްޖެ\nސައިފް އަޒްހަރު 13 October 2021, 19:24\nކޮވިޑް ވެކްސިންގެ ބަދަލުގައި ނޭފަތަށް ޖަހާ ސްޕްރޭއެއް ޓެސްޓްކުރަން ތައްޔާރުވެފައިވާ ކަމަށް ރަޝިޔާއިން ހާމަކޮށްފިއެވެ.\nރަޝިޔާއިން ޓެސްޓްކުރަން ތައްޔާރުވަމުން ދަނީ، ރަޝިޔާއިން ތަރައްގީކޮށް އުފައްދައި ދުނިޔޭގައި މިހާރު ބޭނުންކުރަމުންދާ ސްޕުޓްނިކްވީ ކޮވިޑް ވެކްސިންގެ ސްޕްރޭ ވައްތަރެވެ.\nނޭފަތަށް ޖަހާ ސްޕްރޭ މިފަހަރު ޓެސްޓްކުރާނީ ބޮޑެތި މީހުން ބޭނުންކޮށްގެން ކަމަށް، ރަޝިޔާ ސަރުކާރުން އާންމުކުރި ބަޔާނެއްގައި ބުނެފައިވެއެވެ.\nސްޕްރޭ ބޭނުންކުރާނީ ނޭފަތަށް ދެޑޯޒް ޖަހާގޮތަށް ކަމަށްވެސް ބަޔާނުގައި ބުނެފައިވެއެވެ. ނަމަވެސް، ކްލިނިކަލް ޓްރައިލްސް ކުރިއަށްދާނެ ގޮތުގެ ތާވަލެއް ރަޝިޔާއިން ހާމަކޮށްފައެއް ނުވެއެވެ.\nރަޝިޔާއިންވަނީ، ސްޕުޓްނިކްވީ ވެކްސިންގެ ނޭފަތުންޖަހާ ސްޕްރޭއެއް، އުމުރުން 8 އަހަރާއި 12 އަހަރާ ދެމެދުގެ ކުދިން ބޭނުންކޮށްގެން މިއަހަރުގެ ޖޫންމަހުގެ ތެރޭގައި ޓެސްޓްކޮށްފައެވެ. އަދި އެ ވެކްސިން މިދިޔަ ސެޕްޓެމްބަރުމަހު ބޭނުންކުރަން ފަށާނެ ކަމަށްވެސް ކުރިންވަނީ ހާމަކޮށްފައެވެ.\nރަޝިޔާ ސަރުކާރަށް ނިސްބަތްވާ ގަމާލިޔާ އިންސްޓިޓިއުޓުން ކޮވިޑަށް ވެކްސިނެއް ތަރައްގީކޮށް އުފައްދައި ރަޝިޔާގެ ރައްޔިތުންނަށް އެންމެ ކުރީކޮޅުން ފެށިގެން ވެކްސިން ޖަހަން ފަށާފައިވާއިރު، ރަޝިޔާގައި އަލަށް ބަލިޖެހޭ މީހުންގެ އަދަދުތައް އިތުރުވެ ބަލީގައި މަރުވާ މީހުންގެ އަދަދުތައްވެސް ދަނީ އިތުރުވަމުންނެވެ.\nއިއްޔެއަކީ، ރަޝިޔާއިން ކޮވިޑް ފެނުނުފަހުން އެއް ދުވަހެއްގައި އެންމެ ގިނަމީހުން މަރުވި ދުވަހެވެ.\nކޮވިޑްބަލީގެ އެންމެ ކުރީކޮޅުގައި ރަޝިޔާއިން ވެކްސިނެއް އުފައްދައި ބޭނުންކުރަން ފެށިނަމަވެސް، ވެކްސިން ޖަހާ މީހުންގެ އަދަދު އިތުރުވެގެންނެއް ނުދިޔައެވެ. ސަބަބަކަށްވީ، ރަޝިޔާގެ ކަމާބެހޭ އިދާރާތަކަށް އާންމުންގެ އިތުބާރު ކުޑަވުމާއި އަދި ރަޝިޔާއިން އުފެއްދި ކޮވިޑް ވެކްސިނަށްވެސް އާންމުންގެ އިތުބާރު ކުޑަވުމެވެ.\nރަޝިޔާގެ ރައީސް ލަޑީމިއަރ ޕޫޓިން އިއްޔެވެސްވަނީ، ރަޝިޔާއިން ކުރިއަށްގެންދާ ވެކްސިން ޖެހުމުގެ ކެމްޕެއިން އިތުރަށް ހަލުވި ކުރަންޖެހޭ ކަމަށް ވިދާޅުވެފައެވެ.


Islam Dheenuge Reethikan Feni Islam Vee Photographer Ge Vaahaka - Vaguthu\nއިސްލާމްދީނުގެ ރީތިކަން ފެނި އިސްލާމްވީ ފޮޓޯގްރާފަރުގެ ވާހަކަ\n1960 ގެ އަހަރުތަކުގެ ތެރޭގައި އޭނާއަކީ އެންމެ މަޝްހޫރު ފަންނާނުންގެ ފޮޓޯ ނެގުމަށް ހަރަކާތްތެރިވި މީހެކެވެ. އޭރު ދުނިޔޭގައި އެންމެ މަޝްހޫރު މީހުންގެ ފޮޓޯތައް، އޭނާގެ ކެމެރާ އިން ކުރަހާފައިވެއެެވެ. ބޮބް ޑައިލަން އިން ފެށިގެން ގޮސް ރޯލިންގ ސްޓޯންްސްގެ ފޮޓޯތައްވެސް އޭނާ ކުރަހާފައިވެއެވެ.\n1970 ގެ ފަހުކޮޅު، އޭނާގެ ޝައުގުވެރިކަން ދީލާފައިވަނީ މުޅިން އެހެން ދިމާއަކަށެވެ. އެއީ ކައިރީގައި މި އޮތް އިންޑިޔާގެ އެކި ކަންކަން ހޯދުމެވެ. އިންޑިޔާގައި އަޖައިބުތަކާއި، އިންޑިޔާގެ މޮޅުކަން ހޯދުމަށެވެ. އެހެންނަމަވެސް، އިންޑިޔާގެ ކަންކަން ހޯދުމަށް ކުރި މަސައްކަތް، އޭނާގެ ނަގައިގެން ގެންގޮސް ބެހެއްޓީ އަދި މުޅި އެހެން ހިސާބެއްގައެވެ. އެއީ އޭނާގެ ޙަޔާތް މުޅިން އެއްކޮށް ބަދަލުކޮށްލި ހިސާބެވެ.\nއިންޑިޔާ އަށް ގޮސް އުޅުނު އުޅުމުގެ ތެރޭގައި އިސްލާމް ދީނާމެދު އޭނާގެ ހިތުގައި ޚާއްޞަ ނަޒަރެއް ދެވެން ފެށުނެވެ. އިސްލާމް ދީނުގެ ރީތިކަމާއި، ދީނުގެ ފުރިހަމަކަން އޭނާގެ ހިތަށް ވެރިވާން ފެށިއެވެ. ނަތީޖާއެއްގެ ގޮތުން އެނބުރި އުފަން، އިނގިރޭސިވިލާތަށް ގޮސް މުސްލިމަކަށްވިއެވެ. ކުރިން ކިއަމުން އައި ޕީޓަރ ސެންޑާސްގެ ނަން އަބްދުލް އަދީމް އަށް ބަދަލު ކުރިއެވެ.\nއިސްލާމްކަން ޤަބޫލުކުރިކަމުގައިވިޔަސް އޭނާ ދިރިއުޅުމަށް ކުރަމުން އައި މަސައްކަތް ބަދަލެއް ނުކުރެއެވެ. އެހެންނަމަވެސް، ފަންނާނުންގެ ފަހަތުން ދުވުމުގެ ބަދަލުގައި، ހަލާލު ގޮތުގައި އެކަމުން އާމްދަނީ އެއް ހޯދޭނެ މަގު އޭނާ ހޯދިއެވެ. ފޮޓޯގްރަފީއަކީ އޭނާ އިސްލާމްކަމުގެ ތެރެއަށް ވެއްދި ކަންތައްތަކަމުން، އެކަން ދޫކޮށްލާކަށްވެސް އޭނާ ބޭނުމެއް ނޫނެވެ.\n1971 ވަނަ އަހަރު ޕީޓަރ ނުވަތަ އަދީމަކީ ޙައްޖުގެ މަތިވެރި އަޅުކަން އަދި މާތްވެގެންވާ ކައުބަތުﷲ ގެފުޅުގެ މަންޒަރުތައް ފޮޓޯ ނެގުމުގެ ހުއްދަ ލިބިފައިވާ މަދު މީހުންގެ ތެރެއިން އެކަކެވެ. ބޮޑެތި ފޮތްފޮތުގައި އޭނާ އޭރު ނަގާފައިވާ ފޮޓޯތައް ޖަހާފައިވެއެވެ. އަދި އެދުވަސްވަރު ކުރި މަސައްކަތްތަކަށް އޭނާ ވަރަށް އުފާވެ، ފަޚުރުވެރުވެސްވެއެވެ.


ޢީދު އުފާ ބަށި މުބާރާތް 2017 ގައި3ޓީމް ބައިވެރިވެފައިވޭ - Kumundhoo Online I www.kumundhoo.com\nHome ކުޅިވަރު ޢީދު އުފާ ބަށި މުބާރާތް 2017 ގައި3ޓީމް ބައިވެރިވެފައިވޭ\nޢީދު އުފާ ބަށި މުބާރާތް 2017 ގައި3ޓީމް ބައިވެރިވެފައިވޭ\n/ 6/21/2017 07:58:00 PM\nފިޠުރު ޢީދުގައި ކުމުންދޫގައި އަމިއްލަ ފަރާތަކުން އިންތިޒާމްކޮށްގެން ބޭއްވުމަށް ހަމަޖެހިފައިވާ "ޢީދު އުފާ ބަށި މުބާރާތް 2017" ގައި3ޓީމަކުން ބައިވެރިވެފައިވާކަމަށާއި ގުރުއަތުލުންވެސް ބާއްވައިފިކަމަށް މިކަން އިންތިޒާމްކުރާ ފަރާތުން ވިދާޅުވެއްޖެއެވެ.\nމި ބަށި މުބާރާތް އިންތިޒާމްކުރާ ފަރާތުން ވިދާޅުވީ މި މުބާރާތުގެ މެޗްތައް ކުރިއަށް ގެންދިޔުމަށް ހަމަޖެހިފައިވަނީ ފިޠުރު ޢީދު ދުވަހުން ފެށިގެންކަމަށެވެ. އަދި މިމުބާރާތުގެ މެޗްތައް ބާއްވާނެ ވަކި ތަނެއް ހަމަޖެއްސުމުގެ މަސައްކަތް މިހާރު ކުރިއަށްދާކަމަށްވެސް އެ ފަރާތުން ވިދާޅުވެއެވެ.\nމި ބަށި މުބާރާތް އިންތިޒާމްކުރާ ފަރާތުން ވިދާޅުވާގޮތުގައި މި ބަށި މުބާރާތުގައި ޖުމްލަ3ޓީމެއް ބައިވެރިވެފައިވާއިރު، އެއީ، ހިތްވަރު، ހަބޭސް އަދި ރޫޙް އެވެ. އަދި މި ބަށި މުބާރާތުގެ މެޗްތައް ކުޅުމަށް ހަމަޖެހިފައިވާގޮތް ތިރީގައި އެވަނީއެވެ.\n§ ރޫޙް - ހިތްވަރު (25 ޖޫން 2017، 16.15)\n§ ހަބޭސް - ރޫޙް (26 ޖޫން 2017، 16.15)\n§ ހިތްވަރު - ހަބޭސް (27 ޖޫން 2017، 16.15)\n§ ފައިނަލް (އެންމެ ގިނަ ޕްއިންޓް ލިބޭ ދެ ޓީމް) (28 ޖޫން 2017، 16.15)


"India Out" Badhalugai "Bafaa Out" Jahan Wadde Govvalaifi - Vaguthu\nރައްޔިތުންގެ މަޖިލީހުގެ އުނގޫފާރު ދާއިރާގެ މެންބަރު މުހައްމަދު ވަހީދު، ވައްޑެ\nއިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން ޓީޝާޓުކޮޅުގައި "އިންޑިއާ އައުޓް" ޖެއްސެވުމަށްވުރެ އައުލާކަން ބޮޑު ގޮތަކީ އެމަނިކުފާނުގެ ޓީޝާޓުކޮޅުގައި "ބަފާ އައުޓް" ޖެއްސެވުން ކަމަށް ރައްޔިތުންގެ މަޖިލީހުގެ އުނގޫފާރު ދާއިރާގެ އެމްޑީޕީ މެންބަރު މުހައްމަދު ވަހީދު (ވައްޑޭ) ވިދާޅުވެއްޖެއެވެ.\nކޮމަންޑޫ ދާއިރާއަށް ވާދަކުރައްވާ އެމްޑީޕީގެ ކެންޑިޑޭޓު މުހައްމަދު ރާޝިދުގެ ކެމްޕޭންގައި ރޭ ށ. ފޯކައިދޫގައި ބޭއްވި ހާއްސަ ޖަލްސާއެއްގައި މެންބަރު ވައްޑޭ ވަނީ އިދިކޮޅު ޕީޕީއެމް ޕީއެންސީން އިސް ނަގައިގެން ކުރިއަށް ގެންދަވާ "އިންޑިއާ އައުޓް" ކެމްޕޭނަށް ވަރަށް ބޮޑަށް ފާޑު ވިދާޅުވެ ވާހަކަފުޅު ދައްކަވާފައެވެ.\nމިގޮތުން ކޮވިޑް-19 ދަތި ދުވަސްވަރު، އަދި އެތައް ބައެއްގެ ފުރާނަ ދިޔަ މި ބަލީގެ ވާހަކަ އެއްވެސް ވަރަކަށް ނުދައްކާ އިންޑިއާ އައުޓް ކިޔުއްވާތީ ވައްޑެ ފާޑު ވިދާޅުވިއެވެ. އަދި ރައީސް ޔާމީނަކީ ބައްޕައެއްހެން އެމަނިކުފާނު ގެންގުޅުއްވި ރައީސް މައުމޫން ޖަލަށް ލެއްވި މީހެއް ކަމަށާއި އިންޑިއާ އައުޓަށް ވުރެ "ބަފާ އައުޓް" ޖަހައިގެން އުޅެން މާ ރަނގަޅުވާނެ ކަމަށް ވައްޑެ ވިދާޅުވިއެވެ.\n"އިންޑިއާ އައުޓެއް ނޫން، ބަފާގެ މަޤާމުގައި ހުރި މީހާ، ދަންވަރު ދޮރު ވައްޓައިލައިގެން ޖަލަށް ލައިގެން އުޅުނު މީހާ، އަޅުގަނޑު ދަންނަވަން ބަފާ އައުޓް ޖަހައިގެން އުޅެބަލާށޭ." ވައްޑެ ވިދާޅުވިއެވެ.\nވައްޑޭ އިޝާރަތް ކުރެއްވި ކަމަކީ، ރައީސް ޔާމީންގެ ވެރިކަމުގައި އެމަނިކުފާނުގެ އެއްބަފައި ބޭބޭފުޅު އަދި ކުރީގެ ރައީސް މައުމޫން އަބްދުލް ގައްޔޫމް ޖަލަށްލި ލުމަށެވެ. މައުމޫން ހައްޔަރު ކުރީ، ރިޝްވަތު ދީގެން ޔާމީންގެ ވެރިކަން ވައްޓާލަން އުޅުނު ކަމުގެ ތުހުމަތުގައެވެ. މައުމޫން އެ ކަން ދޮގު ކުރައްވައެވެ.\nވައްޑެ ވިދާޅުވީ ރައީސް ޔާމީނަކީ "އަނިޔާވެރި މީހެއް" ކަމަށެވެ. އޭރު ސަރުކާރަށް ފާޑުކީ 1،300އަށް ވުރެ ގިނަ މީހުން ހިފާ ހައްޔަރު ކުރި ކަމަށާއި، ޖަލްސާއެއްގައި ވާހަކައެއް ދެއްކިއަސް އަދި މިސްކިތުގައި ދުއާއެއް ކުރަން ހުއްޓާ ވެސް ހައްޔަރު ކޮށްފައި އެބަ ހުރި ކަމަށް ވައްޑެ ވިދާޅުވިއެވެ.\n"ރައީސް އިބްރާހީމް މުޙައްމަދު ޞާލިޙް ވިދާޅުވީ، އަޅުގަނޑުމެން މިތިވީ ދެބަސްވުމަށް އެއްބަސް ވެގެންނޭ. އަޅުގަނޑުމެން ޑިމޮކްރެޓިކް ވެރިކަމެއް މި ކުރަނީ. ފާޑު ކިޔޭނެ ޖާގަ އޮންނާނެ، މިހާރު ބިރުން ފިއްކަޑައިގެނެއް ނުދާނެ" މި ސަރުކާރަކީ ފާޑުކިޔުންތަކަށް ފުރުސަތު ދޭ ސަރުކާރެއްކަން ފާހަގަ ކުރައްވައި ވައްޑެ ވިދާޅުވިއެވެ.\nޖެނުއަރީ 23, 2022 10:51\nވައްޑޭ ކަލޭ ހިތުން ކަލެއަށް ތިބުނެވުނީ ވަރަށް މޮޅު އެއްޗެއް.ތިކަމުން އަންގައިދެނީ ކަލޭގެ އެއްވެސް އަޙްލާގެއް ނެތްކަން.ހިތުން ދެން ނިކަން މޮޅު މީހަކަށް ވެގެން ތިމާއަށް ތިމާގެ ހިޔަނި ފެނިފަ ހުންނަ ކޮހެއް.\nޖެނުއަރީ 23, 2022 10:59\nވައްޑެޔައް ވަރައްވެސް އަސަރުކޮއްފި އެހެންތާވާނީ ދާއިރާއިން އެހާގިނަބަޔަކު އިންޑިޔާހައުޓް ހަރަކާތުގަ ބައިވެރިވީމަ\nޖެނުއަރީ 23, 2022 11:00\nސާބަސް ވައްޑޭ. މުޅިން ތެދު. ތިބުނި ގޮތަށް ޖެހުމާއެކު އަދި "ވަގު އައުޓް" މިހެންވެސް ޖަހާލުން ރަނގަޅު.\nޖެނުއަރީ 23, 2022 19:28\nއުނހު ކަމަކުނުދާނެ، އޭރުން އައުޓުވާނީ ވެލާނާގޭން ވައްކަންކުރި ބޮޑު ވަގު.\nޖެނުއަރީ 23, 2022 11:01\nޖެނުއަރީ 23, 2022 11:04\nކަލޭ "ބަފާ" ތިކިޔަނީ މޯދީއަށްތަ؟ އެހެން ވިއްޔާ މޯދީވެސް އައުޓު.\nޖެނުއަރީ 23, 2022 11:07\nވަލުޖަނަވާރުންނަށްވުރެ ދަށުދަރަޖައަށް ވެއްޓުނީމަ ކަމަކުނުދޭ، މާތްﷲ ތިބާއަށް ހެޔޮވިސްނުން ދެއްވާށި.\nޖެނުއަރީ 23, 2022 20:01\nކަލޭ ހިމެނޭނެ އެ ގުރޫޕުގަ\nވައްޑެ ރަނގަޅުވާނެ އިންޑިއާ އިން ކިއުމަށްވުރެ އަމާ އިން ކިއިންޔާ ވައްޑެގެ އެވާހަކަ ޚަބަރުގައި ޖެހި ގޮތައް މިކޮމެންޓް ވައްޑެއަށް ފެންނަ ގޮތައް ޖަހާދިނުން އެދެން އިންޑިއާ އައުޓް އޯކޭ ވައްޑޭ\nމިތިބެނީވެސް ދިވެހި ދައުލަތުން މިލިއަނުން ފައިސާނަގާ ގޮތެއްފޮތެއްނެތް ބާޒާރުމަތީ އުޅޭ ދިވެހި ގައުމުގެ ގައްދާރުން.\nޖެނުއަރީ 23, 2022 11:19\nބަފާއައުޓްވާތަން ދައްކާލާނަން ބަލަންތިބެ.\nޖެނުއަރީ 23, 2022 11:20\nރައީސް އަބްދުﷲ ޔާމީން ޓީޝާޓުކޮޅުގައި "އިންޑިއާ އައުޓް" ޖެހީ ރައްޔިތުން ބޭނުންވެގެން! މިއަދު ބަފާޔަށް ތިގޮވާލީ އެތަށް ހާސް ދިވެހި ރައްޔިތުންނާ ދިމާލަށް. ބަޔަކު ޕްރެސަރަށް ދިޔައީމަ ތިކަހަލަ އެތަށް ކޮހެއް ގޮވޭނޭ! ރައްޔިތުންގެ ފޯކަސް ހުރީ 2023 ގެ އިންތިހާބް އަދި އިންޑިއާ އައުޓް\nޖެނުއަރީ 23, 2022 11:28\nރައީސް ޔާމީން ވެރިކަން ކުރެއްވީއަކީ އާއިލީބަޔަކަށް އެއްބަޑުބަޔަކަށް އެއްބަފާބަޔަކަށް މަހުޖަނުން ތަކަކަށް ނުވަތަ ނުފޫޒްގަދަ ފަރާތްތަކަށް ނޫނެވެ. އެމަނިކުފާނު ވެރިކަން ކުރެއްވީ ދިވެހި ރައްޔިތުންނަށެވެ. ކުރިން މިދެންނެވި ގިންތީގެ ބަޔަކުވެސް ގޯސް ކަމެއް ކޮށްފިނަމަ ނުވަތަ ފަޑިޔާރުންނަށް ރިޝްވަތުދިންކަން ތަހުގީގައް ސާބިތުވެއްޖެނަމަ އެބައެއްގެ މައްޗަށް ގާނޫނުއަރާ ހަމަކުރާނެއެވެ. އެމީހެއްގެ މައުސޫމުކަން ދައްކަންވާނީ ފަނޑިޔާރުންގެ ކުރިމަތީގައެވެ.\nޖެނުއަރީ 23, 2022 11:31\nޖަހަލްވާ އެއްޗެއް ކަލޯއަކަށް ނޭގޭނެއެވެ. ޖަަހަންވާއެތި (އިންޑިއާ އައުޓް) އެވަނީ ޖަހާފައެވެ. އިރާދަކުރެއްވިއްޔާ މުޅިގައުމުގައި އިންޑިއާ އައުޓް ޖަހާނަމެވެ. އަދި އިންޑިއާމިލިޓަރީ ބޭރުކުރާނަމެވެ.\nޖެނުއަރީ 23, 2022 11:35\nޢަދި ކިރިޔާ މި އިނގުނީ އިންޑިޔާއަކީ ރީދޫ ހުންޖެހިފަ ތިބި މޑޕ ގެ ބަފާކަން.\nއިންޑިޔާ އައުޓު ކިޔާތީ މިވެރިންގެ ހިތަށް ހާދަތަދުވެޔޭދޯ އިންޑިޔާއިން ބައިވަރެއް ކާލައިގެން ތިބީމަތާ ، އިސްލާމް ދީނަން ފުރައްސާރަ ކުރިޔަސް ކަހާތަން ހިރުވާވެސް ނުލާ\nޖެނުއަރީ 23, 2022 11:38\nމި ފައްކާ ދެބޯ ބުރާންޗެއް...\nޖެނުއަރީ 23, 2022 11:39\nޔާމީންގެ ބައްޕާފުޅު ވަނީ މި ދުނިޔެ ދޫކުރައްވާފައެވެ. ވައްޑެގެ ބަހުރުވައިން ނަމަ ޔާމީންގެ ބަފާ ވަނީ މި ދުނިޔެއިން އައުޓުވެފައެވެ. އަބުރުވެރި ސާދާ ދިރިއުޅުއްވުމެއްއުޅުއްވި ދޮންސީދީ (ރަޙިމްހުﷲ) ގެ ޒާތުފުޅާއި ބެހުނީތީ ވަރަށް ހިމާމަ ކުރަމެވެ.\nޖެނުއަރީ 23, 2022 11:54\nމުހައްމަދު ވަހީދު ގެ ބައްޕަ އަށް ހެޔޮ ގޮތް މިންވަރު ކުރައްވަށި އެކަމަކު އޭނަގެ ދަރި ވައްޑޭ ކިޔާ މަޖިލިސް މެންވަރަކަށް ނުވިސްނޭ ހެޔޮ އެކައްޗެއްވެސް. އޭނަގެ ކިބަޔަކުން ތިބަފާއަށް ހެޔޮ ސަވާބެއްނެތް. އަދި އޭނާގެ ސަބަބުން އެހެން މިހުންގެ ބަފައިންނަށް ބަދު ބަސް. މައުމޫންގެ ބައްޕަ ޤައްޔުމް އަށް ވެސް ބަދު ބަސް ބުނެފި.\nޖެނުއަރީ 23, 2022 12:14\nއިންޑިއާއަކީ ވައްޑޭގެ ބަފާތޯ؟ މީވެސް އިންޑިއާގެ މަޖޫރީއެއް. އިންޑިއާ އައުޓް ނުހުއްޓުވޭނެ. އިންޑިއާ ސިފައިން ފައިބަންދެން އެކަން ކުރިޔަށް ގެންދެވޭނެ.\nޖެނުއަރީ 23, 2022 12:18\nލަނދުހަޔާތް ކެނޑިފަ ހުރިވަރު ނިކަން ބަފާ ގެ ލާރިދޯތިކަނީ\nޖެނުއަރީ 23, 2022 12:28\nކަލޯ ވަހީދޫ ކެރެންޔާ ތާއޭދު އޮތްވަރެއްބަލާލަން ދާއިރާގޮޑިން އިސްތިއުފާދީފާ ދެން ހޮވިލަބަލަ ތިޔަގޮޑިޔަކީވެސް ޔާމިނު ކަލެއައްހޯދާދިންގޮޑިއެއް ޔާމިނު މަތީނައްތާއިދުކުރިނަމަ ތިސޮރު ތިގޮޑިއަކުނުއިންނާނެ..\nޖެނުއަރީ 23, 2022 12:39\nމިއީ މި ގައުމުގެ މަޖިލިސް މެމްބަރުންގެ ފެންވަރު..\nޖެނުއަރީ 23, 2022 12:48\nމީނާނަން ބަފާ އައުޓް އައް ބަދަލް ކުރަން ފެނޭ. ރައްޔިތުން ދެން މީގެފަހުން މީނާއައް ބަފާއައުޓް ކިޔާތި.\nޖެނުއަރީ 23, 2022 12:56\nމިފެންވަރު މީހުން ރީދޫ ޕާޓީގަ އުޅެނީ !!\nޖެނުއަރީ 23, 2022 12:59\nވައްޑެ ހާދަ މޮޅު އެއްޗެކޭ ދޯ އެބުނީ.\nޖެނުއަރީ 23, 2022 13:02\nވަރަށްވެސް ރަނގަޅުވާހަކަފުޅެއް، އަހަރެމެންގޮވަންވީ ކަރަޕްޝަން އައުޓް، އެއްމިލިޔަން ޑޮލަރު އައުޓް، ތައިލެންޑުންހޯދަނީ ހިލޭއަންހެނުންނެއްނޫނޭބުނި މީހާ އައުޓް، ރައްޔިތުންނަށް އަފިހުން ދޭންބުނި މީހާ އައުޓް، ހަލާލެއް ހަރާމެއް ނުބަލާނޭބުނި މީހާ އައުޓް، ވެރިކަން ނިންމާލާފަ އަމިއްލަގެ ބުރި ބުރިއަށްނަގާ މީހާ އައުޓް،\nޖެނުއަރީ 23, 2022 14:50\nދެންކަލޭގެ ހޭދެބައިވެސް ތިޔަހުރީ އައުޓުވެފައި..\nޖެނުއަރީ 23, 2022 13:17\nތިޔަ ވިދާޅުވި ވައްޑެގެ ޓީޝަޓުގައި ބަފާ އައުޓް ޖަހާ ވާހަކަ ތޯ؟ ތިޔަހަރަ ބަސްމަގެއްތާ ދޯ. އާން އެހެންނު ވާނީ. ވަކަރުގެ އިން ދަސްވެނިވެގެން އައިސް މަޖިލީސް ބަކަރިކޮއްޓަށް ފުންމާލެވުނީމަ ފެންވަރު އޮޅިފަ. ކިޔާފާނެ ކޮންމެ އެއްޗެކޭވެސް. ރައީސް ޔާމީން ފަހަތްޕުޅުގަ މި ތިބީ. އެމަނިކުފާނުު ރައީސް މައުމޫން ޖަލަށް ލީ ޖަލަށް ލާން ޖެހިގެން. ގާނޫނަށްވުރެ މަތީގައި އެކަކަށްވެސް ނުހުރެވޭނެކަން ތިޔަކަހަލަ ބުރަންތިވެފައި ތިބި މީހުންނަށްވެސް ފިލާވަޅެއް ދިނުމުގެ ގޮތުން. ތާރީހު އޮޅުވާލަން އުޅޭނެ ކަމެއްނެތް.\nޖެނުއަރީ 23, 2022 13:30\nއެއޮތީ ޖަހާފަ، "އިންޑިޔާ އައުޓު" އަދިވެސް ޖަހާނެ، އަދި ތިރަށުގަވެސް ޖަހާނަން، ފައިނުގަވެސް ޖަހާނަން،\nޖެނުއަރީ 23, 2022 13:32\nއަމާ ހަސަންޓެ އާއި ބަފާ ވައްޑެ މައްމަ އާއި ބައްޕަ އާއި ބެހެނީ ހުރި އަންސިވިލައިޒްކަމުން. މަޖުލީހައައް ނަޝީދު ޖާގަދެނީ މީހާގެ ފެނަވަރައްވުރެ އޭނަޔައް ވަފާތެރި ކަމައް ބަލާފަ.\nޖެނުއަރީ 23, 2022 13:36\nއެމަނިކުފާނަށް ހުތުރު ފުޅު ރައްދުވާ ގޮތަށް ޢިއްޒަތްތެރި މެމްބަރު އެ ކުރެއްވީ ވަރަށް ދަށު ދަރަޖާއި ގެ އަމަލެއް\nޖެނުއަރީ 23, 2022 13:52\nއުގޫފާރު ދާއިރާ މިންބަރ އަކީ ޖަނަވާރެއްގެ ސިފަލިބިފައިވާ މީހެއް ، އަޚްލާގެއް ގޮތެއްފޮތެއްވެސް ނުހުންނަ ޖާހިލެއް ތިޔައީ\nޖެނުއަރީ 23, 2022 13:54\nވައްޑޭއާއި އެމްޑީޕީ އައުޓް. އަދި އިންޑިއާ އައުޓް.\nޖެނުއަރީ 23, 2022 14:12\nވައްޑެބަފާ އިންޑިއާ އައުޓް. އެމްޑީޕީގެ ބަފާ އިންޑިއާ އައުޓް.\nޖެނުއަރީ 23, 2022 14:39\nމިކަހަލަ އަކުރު ނޭގޭ ޖާހިލުން. ނަށް ތިމާމެން ވިހޭ ޢަމަޔާ ބެހޭއިރުވެސް ނޭނގޭނެ. މީ ވަރަށް ނާތަހުޒީބު ތަންމަރު ތާޅަފިއްޔެއް\nޖެނުއަރީ 23, 2022 15:16\nމިދެން ކާކުތަ؟ ތަނެއްދޮރެއް އުޅުމެއް އަހުލާގެއްވެސް ނެތް.. ލަދުން ބޯހަލާކު.. ސައިޒު ބޮޑު ބޫޓަކަށް އެރުނީމަ ވާގޮތް...\nޖެނުއަރީ 23, 2022 15:18\nޔާމީނު ގެ ވަރަށް ކާމިޔާބު ކެމްޕޭން އަކަށް "އިންޑިއާ އައުޓް" މިވީ. އިދިކޮޅު ފަރާތްތައް އަބަދުވެސް އެ ކެމްޕޭން ގާ ތާށިވެފަ މިތިބެނީ،ޑިފެފެންސަށް ފައިބާފަ. ޕަކާސް.\nޖެނުއަރީ 23, 2022 16:07\nދައްކާނެ ވާހަކަ ހުސްވެފަ ތިބޭމީހުން އަނގަހަޑިވާނެ\nޖެނުއަރީ 23, 2022 16:14\nބުނެލަން ބޭނުންވަނީ އިންޑިއާ ސިފައިން ހަމައައުޓް ވ ސާފް\nޖެނުއަރީ 23, 2022 16:43\nހާސްވެ ކަން ބޮޑުވިޔަސް އައުގުރާނަ ގޮވިޔަސް ދިވެހި ރައްޔަތުންނަށް މަލާމާތް ކުރިޔަސް އިންޑިއާ އައުޓްދާނީ ކުރިޔަށް. އެއީ ގައުމީ ވަންތަ ގައުމީ ޙަރަކާތެއް. ސަރުކާރު ޖެހޭނީ ހަމަބިމަށް ތިރިވެ އިންޑިއާ ސިފައިން މިތަނުން ފައްސާލަން.\nޖެނުއަރީ 23, 2022 16:52\nއިންޑިއާ އައުޓަކީ ގައުމީ ޙަރަކާތެއް. އެއީ ދިރުމެއް. މަހާތުމާ ގާނދީ އިންޑިއާ މިނިވަންކުރި ގޮތަށް ދިވެހިން އިންޑިއާ ކިބައިން މިގައުމު މިނިވަން ކުރާނެ. އެޙަރަކާތް ކުރިޔަށްދާތީ ގޮތްހުސްވެ ކޮސް ގޮވާނެ ކަމެއްނެތް.\nޖެނުއަރީ 23, 2022 18:58\nއެމްޑީޕީގަ ތިބޭނީ މިކަހަލަ އަމާ ބަފާ ގޮވަން އިގޭ މުޑުދާރު ބައިގަޑެއް.\nޖެނުއަރީ 23, 2022 22:45\n%100 އޭގެމީހުން ތިބޭނީ\nޖެނުއަރީ 24, 2022 04:15\nއިންޑިއާ މަސްޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ އިންޑިއާ މަސޓް އައުޓް މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސްޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ އިންޑިއާ މަސޓް އައުޓް މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ އިންޑިއާ މަސޓް އައުޓް މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސޓް އައުޓް އިންޑިއާ މަސްޓް އައުޓް އިންޑިއާ މަސްޓް އައުޓް އިންޑިއާމަސްޓް އައުޓް ބައްޑޭ އައުޓް


ރެސިޕީ : ޑަބަލް-ޗޮކޮލެޓް އައިސްބޮކްސް ކޭކް ރެސިޕީ : ޑަބަލް-ޗޮކޮލެޓް އައިސްބޮކްސް ކޭކް\nރެސިޕީ : ޑަބަލް-ޗޮކޮލެޓް އައިސްބޮކްސް ކޭކް\nރޯދަމަހު ފޮނިއެއްޗެއް ތައްޔާރުނުކޮށް ސުފުރާމަތި ފުރިހަމައެއް ނުވާނެއެވެ. މިފަހަރުގެ ރެސިޕީއަކީ ޗޮކޮލެޓް މީރު ފަރާތްތަކަށް ވަރަށް ކަމުދާނެ ރެސިޕީއެކެވެ. އާންމުކޮށް ތައްޔާރުކުރަ ކޭކުތަކާ ތަފާތު މިރެސިޕީ ގޭގެ ގިނަ ބަޔަކަށް ކަމުދާނެކަން ޔަގީނެވެ. ޗޮކޮލެޓު ކަމު ނުދާ ފަރާތްތަކުން މީގައި ހުރި ތަކެތި ވެނީލާ ނުވަތަ ސްޓްރޯބެރީއަށްވެސް ބަދަލުކޮށްލެވިދާނެއެވެ.\n04 ތަށި ޗޮކްލެޓް ޕުޑިން ( ތައްޔާރުކޮށްފައި ހުންނަ )\n1 1/2 ޖޯޑު ހެވީ ވިޕިން ކްރީމް\nޗޮކޮލެޓް ކޭކް ( ކުދިކޮށްފައި)\n2 ބޮޑު ސްނިކާޒް (ކުދިކޮށް ކޮށާފައި) * ސްނިކާޒް ކަމުނުދާނަމަ ބޭނުން ވައްތަރެއްގެ ޗޮކޮލެޓް ބޭނުންކުރަންވީ.\nބޯތައްޓެއްގައި ވިޕިން ކްރީމް އޮލަވެ، ރަގަނޅަށް ވިޕް ވަންދެން އެއްކޮށްލާށެވެ. (ކޭކް މިކްސަރެއް ބޭނުންކުރާނަމަ މެދު ސްޕީޑުގައި5މިނެޓު ވިޕް ކުރުމުން ރަގަނޅުވާނެ). ހަތަރެސްކަން ތައްޓެއްގެ އަޑީގައި އެއްލޭޔަރ ކޭކު އަޅާ ފަތުރާލަށެެވެ. ދެން އޭގެ މައްޗަށް ޗޮކޮލެޓް ޕުޑިން ލޭޔަރެއް އަޅާ ފަތުރާލާށެވެ. ދެން ޗޮކޮލެޓް ޕުޑިން ލޭޔަރ މައްޗަށް ވިޕް ކްރީމް ލޭޔަރެއް އަޅާ ފަތުރާލާށެވެ.\nދެން އަނެއްކާވެސް ކޭކް ލޭޔަރެއް އެޅުމަށްފަހު، ފުރަތަމަ ޕުޑިން އަދި ދެން ވިޕު ކްރީމް ލޭޔަރެއް ފަތުރާލާށެވެ. އިތުރު ލޭޔަރެއް ބޭނުންނަމަ ހަމަ ރިޕީޓްކޮށްލަންވީއެވެ. އެންމެ ފަހު ލޭޔަރ މައްޗަށް ކުދިކޮށްފައި ހުރި ސްނިކާޒްތައް އަޅާ ފަތުރާލާށެވެ. ދެން ފްރިޖްގައި މިޑިޝް6ވަރަކަށް ގަޑިއިރު ގަޑުކޮށްލާށެވެ.


REPORT: Bala-aafaathaaeku tharutheeb efuh mifushah!\nކޮވިޑް-19 އިގެ ބަލާއާފާތް\nބަލާއާފާތަކާއެކު ތަރުތީބު އެފުށް މިފުށަށް!\nގޭގައި ތިބެން އިލްތިމާސް ކޮށްފައިވާ ބޯޑެއްގެ ކައިރިން ބަޔަކު ސައިކަލުގައި ދަނީ -- އަވަސް ފޮޓޯ: އަހުމަދު އަޝްހާދު\nހެނދުނު ހޭލެވުމާއެކު، ތުނބުން ނެއްޓޭ ކޮފީ ތައްޓާއެކު ތެޅެމުން ފޮޅެމުން ދަނީ އޮފީހަށެވެ. ގޭގެ ތެރޭގައި އެވަގުތު އުޅޭ މީހެއްގެ ގާތުގައި "ދަނިއްޔޭ" ބުނެލެވޭ ފަހަރުވެސް މަދެވެ. އެހިސާބުން އިރުއޮއްސެންދެން މަސައްކަތުގައި އަވަދިނެތި އެވެ. ލިބޭ ވަގުތުކޮޅަށްވުރެ މީޓިންތަކުގެ އަދަދު ގިނަ އެވެ. ފޮނުވަންޖެހޭ އީމެއިލްތަކާއި ސޮއި ކުރަންޖެހޭ ސިޓީތަކުގެ ބަންޑެލި އެހާ ގިނަ އެވެ. ހުސްވަގުތުކޮޅުގައި ވެސް ދެވެނީ އޮފީސް މީހުނާއެކު ސަޔަށެވެ. ނޫނީ ކެއުމަކަށެވެ. ހަޔާތުގެ ބައިވެރިޔާ، މަންމަ ނޫނީ ބައްޕަ ގުޅާލިޔަސް ގިނަ ފަހަރު ކަނޑާލެވެނީ ބޮޑު ޗޮކެކެވެ. ދަރިފުޅާ ބައްދަލުވާނީ ސްކޫލް ދޮށަށް ބަލައި، ނޫނީ ލާން ވަގުތުކޮޅު އެކަންޏެވެ. އޮފީސް ނިމުމާއެކު ހުރިހާ ރަށްޓެހިންނަށް ގުޅަ އެވެ. ކޮފީއެއް ބޯ ނުލައި، ގައި ހިރުވާ ވަރުން، އެކަމަށް ބައިވެރިއެއް ހޯދަން ކުރާ އާދޭހެވެ. އެކަމުގައި ގަޑި ދެ ގަޑިއިރު ހޭދަކޮށްފައި ވެސް ގެއަށް މިސްރާބު ޖެހޭނީ ފިނި ބުރެއް ޖަހައިލައިފަ އެވެ. ގެއާ ހިސާބަށް ފޯރާނީ، އެންމެން ނިދައި ފައިހިލަވަޅު އޮބޭ ފަހުންނެވެ.\nމިއީ ރާއްޖޭގައި ގިނަ ބައެއްގެ ދިރިއުޅުން ތަރުތީބުވެފައި އޮންނަ ގޮތެވެ. ޖިންސީ ތަފާތުކުރުމޭ ބުންޏަސް، ހާއްސަކޮށް ދިވެހި ފިރިހެންވެރިންނެވެ. ދިރިއުޅޭ ގެޔަކީ ފެންވަރާލަން، ނޫނީ ނިދަން އަރާ ހާއްޔެވެ. އާއިލާއާއެކު ވަގުތުކޮޅެއް ހޭދަކޮށްލުން އޮންނަނީ ލިސްޓުގެ އެންމެ ފުލަށް ވައްޓާލައިފަ އެވެ. މި ތަރުތީބަށް ކިރިޔާވެސް ބަދަލެއް އަންނާނީ ހުކުރު ދުވަހެވެ.\nއުމުރުން 57 އަހަރުގެ ފާތުމަތު ނަސްރީނާއަކީ މާމަ އެކެވެ. ތިން ކުދީން ތިއްބަސް، އޭނާ މިހާރު ދިރި އުޅެނީ އެންމެ ދޮށީ ފިރިހެން ދަރިފުޅާއެކު އެވެ. އެ ފިރިހެން ދަރިފުޅުގެ ދެމަފިރިންވެސް ވަޒީފާއަދާ ކުރާތީ ނަސްރީނާ ގިނަ ވަގުތު ގޭގައި އިންނަންޖެހެނީ އެކަނިމާއެކަންޏެވެ. އެހެންކަމުން، ކޮންމެ ހަފުތާއެއްގެ އެއް ދުވަހަށް ނަސްރީނާ އަބަދުވެސް އިންތިޒާރުކުރެ އެވެ.\n"ގިނަ އިރު އެކުގައި ކާނެ މީހަކުވެސް ނުހުންނާނެ. ގިނަ ދުވަހު ދަރިންނަށް ގެއަށް އާދެވޭނީ އަޅުގަނޑު ނިދާފަހުން. އެހެންވީމާ ހުކުރު ދުވަހަށް އިންތިޒާރުކުރަން. ހުކުރުން ފައިބައިގެން، އެހެން ފުރާނައަކާއެކު ކާލަން ލިބޭ ހަމައެކަނި ދުވަސް އެއީ،" ނަސްރީނާ ކިޔައިދިނެވެ.\nމާލޭ ސަރަހައްދުގައި ހިންގާ ކެފާ އަދި ހޮޓާތަކުގައި ތިބެގެން ކެއުން މަނާކުރުމާ ގުޅިގެން، ބައެއް ތަންތަން ވަނީ ބަންދުކޮށްފައި. -- އަވަސް ފޮޓޯ: އަހުމަދު އަޝްހާދު\nއޭގެ އަނެއް ކޮޅުގައި ތިބެނީ އަލީ ފަދަ ޒުވާނުންނެވެ. ކުރާ މަސައްކަތުގެ ގޮތުން އަލީ އުޅޭ އޮފީހަށް އަބަދުވެސް ވަދެވެ އެވެ. މަންމަ އާއި ދައްތައާއެކު ދިރިއުޅޭ އަލީ ބާކީ ގަޑިތަކުގައި އުޅެނީ ރަށްޓެހިންނާއެކުގަ އެވެ. ކޮފީ މޭޒުތަކުގެ މަތީން ނޫނީ ފޯރިއާއެކު ފުޓުބޯޅަ ކުޅޭށެވެ.\n"ގޭ މީހަކު ނުވެސް ފެންނަ ދުވަސް ގިނަވާނީ. ހެނދުނު އޮފީހަށްދާއިރު ނުފެނުނިއްޔާ ދެން ނުފެންނާނެ. ދެން ކުޅެންދާން އެއްޗެހި ބަދަލުކޮށްލަން ވަދެލަން. ރޭގަނޑު ގެއަށް އަންނައިރު އެންމެން ތިބޭނީ ނިދާފައި،" އެ އަލީގެ ހަޔާތް އާއްމުކޮށް ބިނާވެފައި އޮންނަ ތާވަލެވެ.\nބަލާއާފާތަކާއެކު ހަޔާތުގެ ތަރުތީބު އަނެއް ފުށަށް\nމިހާރު މުޅި ދުނިޔެއެކޭ އެއް ފަދައިން ރާއްޖޭގައި ވެސް އޮތީ ބަލާއާފާތެއްގެ ހާލަތެވެ. ދިރިއުޅުމުގައި މިހާތަނަށް އިސްކަންދީފައިވާ ކަންތައްތަކުގެ ތަރުތީބު މިވަނީ އަނެއް ފުށަށް ޖެހިފަ އެވެ. މުއްސަންޖެއް ފަގީރެއް އިސްތިސްނާއެއް ނުވެ އެވެ. ސްކޫލްތަކާއި ސަރުކާރުގެ އޮފީސްތައް ވަނީ ބަންދުކޮށްފަ އެވެ. މާލޭ ސަރަހައްދުގެ ކުޅިވަރު ކުޅޭ ތަންތަނުގެ އިތުރުން، ކެފޭތަކާއި ރެސްޓޯރަންޓުގައި ތިބެގެން ކެއުން ވަނީ މަނާކޮށްފަ އެވެ. ހައްތަހާވެސް، ދިރިއުޅުމުގެ އަސާސް ބިނާ ކޮށްފައި، އެކަމަކާ ނުލާ ނޫޅެވޭނެ ކަމަށް ނިންމައިގެންތިބި ކަންކަން ކުއްލިއަކަށް ހުއްޓުނީ އެވެ. ވަގުތު ގިނަވިއިރު، އެ ހޭދަ ކުރަން ކޮށް އުޅުނު ކަންކަން ވަނީ ބަންދުވެފަ އެވެ. އެންމެ ކުޑަމިނުން، ފިނި ބުރެއް ޖަހައިލަންވެސް މަގުތަކަށް ނުނިކުތުމަށް ސަރުކާރުން އެދަނީ ތަކުރާރުކޮށް އިލްތިމާސް ކުރަމުންނެވެ.\nމުސީބާތެއްގެ ދަނޑިވަޅެއް ނަމަވެސް، ނަސްރީނާ ފަދަ މީހުނަށް މިހާރު ކޮންމެ ދުވަހަކީވެސް ހުކުރު ދުވަހެވެ. ދަރިފުޅާއި ދަނބިދަރިފުޅާއެކު ކޮންމެ އިރަކު އެއް ސުފުރާމަތީން ބައްދަލުވެ އެވެ. މާމަ ދަރީން ވެސް ގޭގައި ހޭދަކުރާ ވަގުތު ގިނަ އެވެ. އެންމެން އެކުގައި އުޅޭ މަންޒަރާއެކު ނަސްރީނާއަށް ލިބެނީ އާދަޔާ ހިލާފު ހިތްހަމަޖެހުމެކެވެ.\n"ވަރަށް އުފާވޭ އަސްލު. ބަދިގޭގައި އުޅޭއިރުވެސް، އެމީހުން ވާހަކަ ދައްކާ، ސަކަރާތް ޖަހާލައި ހަދާ އަޑުވެސް މިހާރު ކޮންމެ ދުވަހަކު އިވޭ. އޮފީހަށް ނުދާތީ ދަނބިދަރިފުޅު ވެސް މިހާރު އަޅުގަނޑާއެކީ ބަދިގޭގައި އުޅެވޭ. އެކަނިވެރިކަމުގެ އިހުސާސެއް ނުކުރެވޭ،" އުފަލުން ފޮޅިފައިހުރި ނަސްރީނާ ބުންޏެވެ.\nސްކޫލް ދައުރު ނިމި، ވަޒީފާއަދާ ކުރަންފެށި ފަހުން، އަލީ ވެސް މިހާ ގިނަ ވަގުތު ގޭގައި ހޭދަކުރި ދުވަހެއް ވެސް އޭނާގެ ހަނދާނުގައި ނެތެވެ. އޮފީސް ބަންދެވެ. ފުޓުބޯޅަ ކުޅަލަން ނޫނީ ކޮފީއަކަށް ދެވެވެންވެސް ނެތި އަލީ ވެސް ޒާތަކަށް ގޭގައި ބަންދުވީ އެވެ.\n"މިސްވޭ ދެން ކޮފީއަށް ވެސް ނުދެވޭތީ. ކުޅެން ނުދެވޭތީ އެންމެ ދެރައީ. ދެން ގޭގަ އިނދެގެން މަންމަވެސް ބަލާހިތްވާ ކަހަލަ ފިލުމުތައް އަޅުވައިގެން ދައްތަ އާއި ދެ މީހުން މި ތިބެނީ. ވަރަށް ދުވަސްކޮށްފަ އަސްލު މިގޮތަށް ޓައިމް ސްޕެންޑްމި ކޮށްލެވެނީ،" އަލީ ކިޔައިދިނެވެ.\nމާލޭގެ މަގުތަކުގައި މިހާރު ގިނަ ބަޔަކު އުޅެނީ މާސްކު އަޅައިގެން. -- އަވަސް ފޮޓޯ: އަހުމަދު އަޝްހާދު\nމިހާރުގެ ހާލަތާ ގުޅިގެން މަރީއަށް ވެސް ކުރެވެނީ ތަފާތު އިހުސާސްތަކެކެވެ. ކުޑަ ދެ ކުދިން ގޮވައިގެން މަރީ ގިނަ ވަގުތު އުޅެންޖެހެނީ އެކަންޏެވެ. ވަޒީފާ އަދާކުރާ ފިރިމީހާއަށް އާއިލާއަށް ވަގުތު ދޭން އުނދަގުލެވެ. އެ ގޭގައިވެސް ކޮންމެ ދުވަހަކީ މިހާރު ހުކުރެވެ.\n"ކުޑަކޮށް އުނދަގޫވެސް ވޭ. ކުރިން ދަރިންކޮޅު ސްކޫލަށް ފޮނުވާލާފައި އަމިއްލައަށް ވަގުތު ހޯދޭ. އެކަމަކު މިހާރު އެ ވަގުތެއް ނުލިބޭ. ހުރިހާ ވަގުތެއްގައި ކުދިން ފަހަތުން މި އުޅެންޖެހެނީ. ދެން ސްކޫލްތައް ބަންދުވީމާ، ގޭގައި ކިޔަވައިދީ، ސްކްރީން ޓައިމް ލިމިޓްކުރަން ވެސް މިހާރު އުނދަގޫ،" މަރީގެ ތަފާތު ތަޖުރިބާއެއް ހިއްސާކުރި އެވެ.\nއަމިއްލައަށް ވަގުތު ނުލިބުނަސް މަރީގެ މާބޮޑު ފަރުވާލެއް ނެތެވެ. އެކަން އޭނާ ސިފަ ކުރަނީ ވަރަށްވެސް ހާއްސަ ގޮތަކަށެވެ. "ކުރިންނަމަ، ހުކުރު ދުވަހަށް ހުރިހާ ކަމެއް ފައްތަން އުޅެންޖެހޭނީ. އެކަމަކު ބޭރަށް ނުދެވޭތީ، ގޭގައި ތިބެގެން ބޯޑް ގޭމްސް ކަހަލަ އެއްޗެހި ކުދިންނާއެކު ކުޅެލެވޭ ފިރިމީހާ އާއި ދެމީހުން އެއްކޮށް،" މަރީ ބުންޏެވެ.\nއޭނާ ސިފަކުރި ގޮތަށް، ހުކުރު ދުވަހު އަންހެންވެރިންނަށް އޮންނާނީ ކެއްކުމާއި ގޭތެރެ ފޮޅުމާއި އަންނައުނު ދޮވުމެވެ. ހުކުރަކީ ފިރިހެންވެރިން ނިދި ހަމަ ކުރާ ދުވަހެވެ. ކުދީން ކޮޅު އުޅޭނީ ޓީވީ ބެލުމާއި ގޭމު ކުޅުމުގަ އެވެ. އެންމެ ބޮޑުވަރަކަށްދާނީ މޫދަށް ނޫނީ ހަވީރު ޕާކަށެވެ. ސްކޫލު ބަންދުވީމާ ރަށުން ބޭރަށެވެ. ކަމަކައިގެން މަސްއޫލުނުވެ، އާއިލާއާއެކު ހަގީގީ ވަގުތުކޮޅެއް ހޭދަކޮށްލެވޭނީ މަދު ފަހަރަކު އެވެ.\nމިއީ ބަލާއާފާތެއްގެ ވަގުތެވެ. އެކަމުގައި އެއްވެސް އޮޅުމެއްނެތެވެ. އެކަމަކު ބޮޑު މުސީބާތެއްގެ ދަނޑިވަޅެއްގައި މުޅި ދުނިޔެ މި ވަނީ ހުއްޓުމަކަށް އައިސްފަ އެވެ. ކުރިން އެންމެ އިސްކަމެއްދިން ވަޒީފާ އާއި ކުޅުމާއި މެޗު ބެލުން ފަދަ ކަންކަމުން މަޖޫބޫރުން ނަމަވެސް މިންޖުވީ އެވެ. ދިރިއުޅުމުގެ ރުކުންތައް އަލުން ތަރުތީބުވީ އެވެ. މި ބަލިމަޑުކަމުގައި ހަގީގީ ރައްކާތެރިކަމެއް އޮތީ ދިރިއުޅޭ ގެއާއި އާއިލާއާއެކުކަން އެނގި ދަސްވީ އެވެ.\nމިކަމުން އަރައިގަނެވޭނެ ދުވަހެއް އިރާދަކުރެއްވިއްޔާ އަންނާނެ އެވެ. އެ ދުވަހަކުން ދިރިއުޅުން އަލުން ތަރުތީބު ކުރާއިރު، މިއަދު ގުދުރަތުން ނަގައިދިން ފިލާވަޅު ހަނދާނުގައި ބެހެއްޓުން މުހިއްމެވެ.\nއެޗްޕީއޭ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nކޮވިޑްގެ ހަތް ހާހުން ތިން ހާސް!\nއެޗްޕީއޭގެ އެންގުންތަކަކީ މަޖިލީހަށް އިހުތިޔާރެއްތަ؟\nއަމިއްލަ ގައުމުގައި ރެފިއުޖީންނަށް ވެފައި!\nފުލް ލޮކްޑައުނެއް ނެތި ބަންދުގެ ބޭނުމެއް ނެތް!


ބޮލީވުޑްގެ ތަރި އަނުޝްކާ ޝަރްމާ ބޮނީ ދިފާޢީ ނިޒާމް ވަރުގަދަކޮށްދޭ ސައެއް – Dhen.mv\nބޮލީވުޑްގެ ތަރި އަނުޝްކާ ޝަރްމާ ބޮނީ ދިފާޢީ ނިޒާމް ވަރުގަދަކޮށްދޭ ސައެއް\nދެން އެމްވީ May 3, 2020 - 1:22 pm\nމި މޭމަހުގެ އެއްވަނަ ދުވަހު 31 އަހަރު ފުރުނު ބޮލީވުޑްގެ ކުޅާދާނަ ބަޠަލާ އަނުޝްކާ ޝަރުމާ އަކީ، ގަވާއިދުން ކަސްރަތު ކުރުމާ، ހެދުން އެޅުމުގެ ވައްޓަފާޅީގެ ސަބަބުން ވެސް ސަޕޯޓަރުންގެ ލޯބި ހޯދާފައިވާ ފަންނާނެކެވެ. ފިޓް ކަމާ ބައްޓަމަށް ބަލާލުމުންވެސް ކެއުމުގައި ރަގަޅު ކާނާ ކެއުމަށް ސަމާލުކަން ދޭކަން ލަފާކޮށްލާކަށް އުނދަގުލެއް ނުވާނެއެވެ.\nފަތްޕިލާވެލީގެ ބާވަތްތައް ނުވަތަ ހަރބަލް ތަކެއްޗަށް އިސްކަންދޭ އަނުޝްކާ ޝަރްމާގެ ފިރިމީހާ، މަޝްހޫރު ކްރިކެޓް ތަރި ވިރާޓް ކޯލީ އަކީ ވެސް ހަމަ އެހާމެ ފިޓް މީހެކެވެ. މި ދެމަފިރިންގެ ކެއުމާއި ބެހޭގޮތުން ސަޕޯޓަރުންނަށް ވަރަށް ގިނަ ކަންކަން ހިއްސާކޮށްފައިވެއެވެ. ލޮކްޑައުންގައި ގޭގައި ތިބެގެން ދިފާޢި ނިޒާމް ވަރުގަދަ ކުރުމުށް ވަރަށް މުހިންމު އިސްކަމެއް ދޭކަމަށް އަނުޝްކާ ހާމަ ކުރިއެވެ.\nލައިވްކޮށް ގެންދިޔަ ޗެޓް ޝޯއެއްގައި ވާހަކަ ދައްކަމުން އަނުޝްކާ ބުނީ ރަނގަޅު ސިއްޙަތެއްގައި ހުރުމަކީ ވަރަށް ފަސޭހައިން ކުރެވިދާނެކަމެއް ކަމަށެވެ. އަދި އެކަމަށް އޭނާ ބޭނުން ކުރަނީ އެހެން މީހުންގެ ބަދިގެ ތަކުންވެސް ވަރަށް ފަސޭހައިން ލިބެން ހުންނަ ބާވަތްތައް ކަމަށްވާ، ރީނދޫ އަދި އަސޭމިރުސް ފަދަ ބާވަތްތަކެވެ. އަނުޝްކާގެ ދެމަފިރިންގެ ފިޓް ކަމުގެ ސިއްރު ކޮންމެ ގެއެއްގެ ބަދިގޭގައި ވާނެ ކަމަށް އަނުޝްކާ ބުންޏެވެ.\nދިފާޢީ ނިޒާމް ވަރުގަދަކުރުމަށް އަނުޝްކާ ހެނދުނުވެސް ބޮނީ ރީނދޫ، އަސޭމިރުސް އަދި އިނގުރު އަޅައިގެން ހަދާ ސައެކެވެ. އަނުޝްކާގެ ނަސޭހަތަކީ އެންމެންވެސް މި ފަދަ ސިއްހަތަށް ރަނގަޅު ސައެއް ބޭނުންކޮށް ދިފާޢީ ނިޒާމް ވަރުގަދަ ކޮށްގެން ތިބުމެވެ. އަދި ހަނދާން ނައްތާނުލާ، ވަރަށް މުހިންމު ކަމެއް ކަމަށް ދެކިގެން ގިނަގިނައިން ފެން ބުއިމަކީވެސް ހަމަ އެހާ މުހިންމު ކަމެއްކަން އަނުޝްކާވެސް ހަނދާން ކޮށްދިނެވެ.\nއަނުޝްކާގެ މި ސަޔަކީ ވަރަށް ކުރިންފެށިގެންވެސް ބޭނުން ކުރަމުން އަންނަ، ދިފާޢީ ނިޒާމް ވަރުދަގަ ކުރުމުގެ އިތުރުން އެތައް ފައިދާ އެއް ލިބިދޭ އަދި މީރު ބުއިމެކެވެ. އެހެންކަމުން ކިރިޔާވެސް ވަންޏާ ކެއުމުގައި މިބައިބައި ހިމެނުމަކީ ރަނގަޅު ކަމެކެވެ. ރީނދުލާއި އަސޭމިރުހަކީ ހަށިގަނޑުން ވައިރަސް ދުރުކޮށްދީ ރައްކާތެރި ކުރުމަށް ޒަމާނުއްސުރެ ބޭނުންކުރާ ބާވަތްތަކެވެ. އަސޭ މިރުހަކީ އެތެރެހަށީގެ ދުޅައަށް އަދި ހަޖަމްކުރުމުގެ ނިޒާމަށްވެސް ނުހަނު ރަނގަޅު އެއްޗެކެވެ.\nމިސަޔަކީ ވަރަށް ފަސޭހައިން ހަދާލެވޭ ސައެކެވެ. އިނގުރު، އަސޭމިރުސް ޗިސްކޮށްލުމަށްފަހު ރީނދޫ ކޮޅެއް އެއްކޮށްލުމަށްފަހު ހޫނުފެން އަޅާލުމުން އެ ނިމުނީއެވެ. ފޮނި ރަހަލައްވާލަން ބޭނުންނަމަ މާމުއި ފޮދެއް އެއްކޮށްލާށެވެ.


Priyanka ah Instagram Mussandhi list ge 27 vana – adduLIVE\nޕްރިޔަންކާއަށް އިންސްޓަގްރާމް މުއްސަނދި ލިސްޓުގެ 27 ވަނަ\nJul 02, 2021, 11:25 ޝަބްނަމް ރަޝީދު\nމި އަހަރުގެ ހޮޕާ އިންސްޓަގްރާމް މުއްސަނދި ލިސްޓްގެ 27 ވަނަ އިންޑިއާގެ ބޮލީވުޑް ބަތަލާ ޕްރިޔަންކާ ޗޯޕްޅާ ޖޯނަސްއަށް ލިބިއްޖެއެވެ.\n64 މިލިއަން ފޮލޯވަރުންނާއިއެކު ޕްރިޔަންކާ އިންސްޓަގްރާމްގައި ޕޯސްޓްކުރާ ކޮންމެ ޕްރޮމޯޝަނަލް ޕޯސްޓަކަށް އޭނާއަށް3ކްރޯޑް ރުޕީސް ލިބެއެވެ. މި ލިސްޓަކީ ކޮންމެ އަހަރަކު އެއްފަހަރު އެކި ފަންނާނުން ހިމެނޭ ގޮތަށް އެފަދަ ތަރިންގެ ޕޯސްޓްތަކަށް އެ މީހުންނަށް ލިބޭ ފައިސާގެ އަދަދު ހާމަކޮށްދޭ ލިސްޓެކެވެ. މި ފަހަރު މި ލިސްޓްގައި ހިމެނިފައިވަނީ އިންޑިއާގެ2މީހުންނެވެ. އެއީ ޕްރިޔަންކާ އަދި ވިރާޓް ކޯލީއެވެ.\nމިދިޔަ އަހަރު ޕްރިޔަންކާ އޮތީ މި ލިސްޓްގެ 19 ވަނައިގައެވެ. އެހެން ނަމަވެސް މި އަހަރު އޭނާ މި ވަނީ ކުރިޔަށް ޖެހިލާފައެވެ. ކުރިކެޓް ކުޅުންތެރިޔާ ވިރާޓަށް މި ފަހަރު ލިބުނީ ލިސްޓްގެ 19 ވަނައެވެ. އެއީ ކުރާ ކޮންމެ ޕްރޮމޯޝަނަލް ޕޯސްޓަކަށް5ކްރޯޑްއެވެ.\nމި އަހަރު ވެސް 295 މިލިއަން ފޮލޯވަރުންނާއިއެކު ފުޓްބޯޅަ ކުޅުންތެރިޔާ ކްރިސްޓިއާނޯ ރޮނާލްޑޯ ވަނީ މި ލިސްޓްގެ 1 ވަނަ ހާސިލް ކޮށްފައެވެ. އެ ގޮތުން އޭނާ ކުރާ ޕްރޮމޯޝަނަލް ޕޯސްޓަކަށް 11 ކްރޯޑް ލިބެއެވެ. އަދި މީގެ އިތުރުން މި ލިސްޓުގައި ކައިލީ ޖެނާ، ޓެއިލާ ސްވިފްޓް، ޑޭވިޑް ބެކަމް، ވިލް ސްމިތް ފަދަ ފަންނާނުން ހިމެނެއެވެ.


’ދީން ޙިމާޔަތް ކުރުން‘ މައުޟޫއަށް ޖަމްޢިއްޔަތުއްސަލަފުން ބާއްވަން އުޅުނު ފޯރަމް ސަރުކާރުން ހުއްޓުވައިފި – ޖަމްޢިއްޔަތުއް ސަލަފް\n’ދީން ޙިމާޔަތް ކުރުން‘ މައުޟޫއަށް ޖަމްޢިއްޔަތުއްސަލަފުން ބާއްވަން އުޅުނު ފޯރަމް ސަރުކާރުން ހުއްޓުވައިފި\nތާރީޚް: 17:59 01 ފެބްރުއަރީ 2019\nދީން ޙިމާޔަތް ކުރުން، މި މައުޟޫއަށް ޖަމްޢިއްޔަތުއްސަލަފުން މިރޭ ބާއްވަން އުޅުނު ފޯރަމް ސަރުކާރުން ހުއްޓުވައިފިއެވެ.\nއިސްލާމީ ޝަރީޢަތުގެ މަޤްޞަދުތަކުގެތެރެއިން ’ދީން ޙިމާޔަތް ކުރުން‘ މި މައުޟޫއަށް ޖަމްޢިއްޔަތުއްސަލަފުން މިރޭ ޢަރަބިއްޔާސްކޫލު ހޯލުގައި ކުރިއަށްގެންދިއުމަށް ރާވައި، ވަރަށްބޮޑަށް އިޝްތިހާރު ކޮށްފައިވާ މި ފޯރަމް ހުއްޓުވާފައިވަނީ އިސްލާމިކް މިނިސްޓްރީއިން ނަގަން ޖެހޭކަމަށް ބުނާ ހުއްދައެއް ނުނަގާ ބާއްވަން އުޅުމުގެ ބަހަނާގައެވެ.\nޖަމްޢިއްޔަތުއްސަލަފްގެ އިސް އޮފިޝަލަކު ވިދާޅުވިގޮތުގައި، ފޯރަމަށް ޢަރަބިއްޔާސްކޫލު ހޯލު ތައްޔާރު ކުރުމަށް މިއަދު މެންދުރުފަހު އެ ސްކޫލަށް ދިއުމުން އެތަނަށް ވަނުން މަނާކޮށްފައިވާކަމަށާއި އަދި މިރޭގެ ފޯރަމް އެ ސްކޫލު ހޯލުގައި ކުރިއަށް ނުގެންދެވޭނެކަމަށް ސްކޫލުގައި އެވަގުތު ހުރި ގާޑު މީހާ ބުނެފައިވާކަމަށެވެ. އަދި އެމީހާއަށް އެކަން އަންގައި އަމުރުކޮށްފައިވަނީ ސްކޫލުގެ މުދީރުކަމަށެވެ.\n”މިރޭގެ ފޯރަމަށް ޢަރަބިއްޔާ ސްކޫލު ހޯލު ތައްޔާރު ކުރުމަށް އަޅުގަނޑުމެން އެ ސްކޫލަށް ދިޔައީ މިއަދު މެންދުރުފަހު 2:15 ގަ. ދިޔަތަނުން ސްކޫލުގެ ގާޑު މީހާ ބުނެފި މުދީރު އަންގައިފިޔޭ އަޅުގަނޑުމެން އެއްވެސް މީހަކު ސްކޫލަށް ނުވައްދައްޗޭ. މިރޭގެ ދަރުސެއް މިތާކު ނޯންނާނޭ މިހާރު. އެހެންވީމަ އަޅުގަނޑުމެން ނުވައްދައްޗޭ. ދެން އަޅުގަނޑު ބުނީ އަޅުގަނޑުމެންނަކަށް ނެތޭ ތިކަން އަންގާފައެއް. ދަރުސް މިތާ ހަމަޖެހިފައިވާ ކަމުގެ ލިޔުންވެސް އެބައޮތޭ އަޅުގަނޑުމެންގެ އަތުގަ. އަދި މިފޯރަމް ބޭއްވުމަށް ފައިސާވެސް ދައްކާފައޭ ވާނީ. އެކަމު އެމީހުން ބުނީ ނެތޭ ވެއްދޭކަށް. އަންގާފައޭ އޮތީ ނުވައްދަން. އެވަގުތު އެތާގަ އުމުރުން ދުވަސްވީ ފިރިހެން މީހަކާ އަންހެނެއް ހުރީ. އެ ދެމީހުންވެސް ހަމަ އެކައްޗެއް ކިޔަމުން ދިޔައީ“ ސަލަފްގެ އޮފިޝަލް ވިދާޅުވިއެވެ.\nމި ފޯރަމް ކެންސަލުވުމާއި ގުޅިގެން، ޖަމްޢިއްޔަތުއްސަލަފްގެ ނައިބުރައީސް ދެއްވި އިންޓަވި އެއްގައި ވިދާޅުވެފައިވަނީ ދަރުސް ބޭއްވުމަށް އިތުރު ހުއްދައެއް ނަގަން ނުޖެހޭނެ ކަމުގައެވެ. އަދި މިހާތަނަށް ޖަމްޢިއްޔާއިން ބާއްވާފައިވާ ހުރިހާ ދަރުސްތަކާއި ފޯރަމްތައްވެސް ބާއްވަމުން ގެންގޮސްފައިވާނީ، ޤާނޫނާއި ޤަވާޢިދުތަކާ އެއްގޮތަށް ޖަމްޢިއްޔަތުއްސަލަފަށް ލިބިފައިވާ ހުއްދައިގެ ދަށުން، ރާއްޖޭގައި ދީނީ ނަޞޭޙަތް ދިނުމުގެ ހުއްދަ އޮންނަ ޢިލްމުވެރިން މެދުވެރިކޮށެވެ.\n”ދަރުސް ބޭއްވުމަށް އިތުރު ހުއްދައެއް ނަގަންޖެހޭނެކަމަށް މިނިސްޓްރީއިން އަންގާފައިވަނީ އެ މިނިސްޓްރީއިން 2018 ގައި ޢާއްމުކޮށްފައިވާ ސާކިޔުލާއަކާ ޙަވާލާދީ. އެސިޓީއަށް އަޅުގަނޑުމެން އޭރު ޖަވާބު ދިނުމުން ޢާއްމުކޮށް ހުއްދަ ލިބިގެން ބާއްވަމުން ގެންދާ ދަރުސްތަކަށް އިތުރު ހުއްދައެއް ނެގުމަކާ ނުލާ ދަރުސް ބޭއްވޭނޭކަމަށް މިހާރުގެ މިނިސްޓަރު އަދި އޭރު ޑިރެކްޓަރެއްގެ ގޮތުގައި ހުންނެވި ޑރ. އަޙްމަދު ޒާހިރު ލިޔުމުން އަޅުގަނޑުމެންނަށްވަނީ ޖަވާބު ދެއްވާފަ“\n12 އަހަރަށްފަހު، ޖަމްޢިއްޔަތުއްސަލަފްގެ ދަރުސެއް ބޭއްވުމަށް ހުރަސްއަޅައި، ހުއްޓުވާފައި މިވަނީ މުޅިން އަލަށެވެ. 2007 ވަނަ އަހަރު ޖަމްޢިއްޔަތުއްސަލަފްގެ ފަރާތުން ދަރުބާރުގޭގައި ބޭއްވި ދަރުސަކަށް ފުލުހުން ފޮނުވައިގެން އޭރުގެ ސަރުކާރުންވަނީ ދަރުސް ހުއްޓުވާފައެވެ.\nޖަމްޢިއްޔަތުއްސަލަފުގެ ފަރާތުން މިރޭ ބޭއްވުމަށް ހަމަޖައްސާފައި އޮތީ ސަލަފް ފޯރަމްގެ6ވަނަ ފޯރަމެވެ. ފާއިތުވި5ފޯރަމްވެސް ބާއްވާފައިވާނީ ލިބިފައިވާ ހުއްދައިގެ ދަށުން، އެވިދާޅުވާ އިތުރު ހުއްދައަކާއި ނުލައެވެ. މިރޭގެ ފޯރަމްގައި ވާހަކަ ދައްކަވަން ހަމަޖެހިފައިވަނީ އައްޝައިޚް އަޙްމަދު ސަމީރު، އައްޝައިޚް ޙަސަން މޫސާ ފިކްރީ އަދި އައްޝައިޚް ޢަބްދުއްސަލާމް ދާޥޫދު އެވެ.\nމިފޯރަމް ހުއްޓުވާފައިމިވަނީ އިސްލާމްދީނުގެ ޝިޢާރުތަކާއި ޙުކުމްފުޅުތަކަށް ފާޅުގައި ހަޖޫޖަހަމުންދާ މީހުންނަށް އެއްވެސް ފިޔަވަޅެއް އެޅުމެއްނެތި ދޫކޮށްލެވިފައިވުމުގެ ސަބަބުން ދިވެހި ރައްޔިތުން ނުހަނު ކަންބޮޑުވެފައިވާ ދަނޑިވަޅެއްގައިކަން ފާހަގަކޮށްލަމެވެ. ވަކިން ޚާއްޞަކޮށް މިއީ މިމައުޟޫއަށް ވާހަކަ ދެއްކުމަށް ދީނީ ޢިލްމުވެރިންގެ އަރިހުން ރާއްޖޭގެ އެކި ކަންކޮޅުތަކުން ދިވެހިރައްޔިތުން ނުހަނު އެދިއެދިތިބި ދަނޑިވަޅެއްވެސް މެއެވެ.


Safaaree Thakun Gehnna Kuni Rangalhah Bandhu Kureven Jeheyne, Ehen Noonee Balaeh Nugahnnaanan: Wamco - Vaguthu\nދުނިޔޭގައި ހަލުވި ކަމާއިއެކު ފެތުރެމުންދާ ކޮވިޑް-19 އާއި ގުޅިގެން ވެމްކޯ މުވައްޒަފުންނާއި އާންމުންގެ ސަލާމަތާއި ރައްކާތެރިކަމަށްޓަކައި ސަފާރީ އިން ގެންނަ ކުނި ވެމްކޯ ސައިޓަށް ގެނައުން މަނާކޮށްފިއެވެ.\nމިއަދު ވެމްކޯ އިން ނެރުނު އިއުލާނެއްގައި ބުނެފައިވަނީ ރާއްޖެއިންވެސް މިހާރު ފެތުރެމުންދާ ކޮވިޑް-19 އާއި ގުޅިގެން، ވެމްކޯ މުވައްޒަފުންނާއި އާންމު ފަރުދުންގެ ސަލާމަތާއި ރައްކާތެރިކަމަށްޓަކައި ސަފާރީ ކުންޏާއި އާންމު ކުނި އެއްކޮށްގެން ގެނައުމާއި، އަމިއްލަ އެއްގަމު އުޅަނދުގެންގުޅޭ ފަރާތްތަކުން ސަފާރީ އުޅަނދު ފަހަރުގެ ކުނި ވެމްކޯގެ އެއްވެސް ސައިޓަކަށް ގެނައުމަކީ މަނާކަމެއް ކަމަށެވެ.\nއަދި ސަފާރީ އުޅަނދުފަހަރުން ވެމްކޯ ހުޅުމާލެ ސައިޓަށް ކުނި ގެންނަކަމުގައި ވާނަމަ، ވެމްކޯ ސައިޓުގެ ސުޕަވައިޒަރާއި ގުޅުއްވައިގެން، އެ ފަރާތުން ދެއްވާ ލަފަޔާއި އިރުޝާދުގެ ދަށުން ކުނި ގެނައުމަށް ވަނީ އިލްތިމާސްކޮށްފައެވެ. އަދި އެ ގޮތަށް ގެނެވޭ ކުނިި ހުންނަން ވާނީ ކޮތަޅުލެވި ރަނގަޅަށް ބަންދު ކުރެވިފައި ކަމަށް ވެސް އެ އިއުލާނުގައި ވަނީ ބުނެފައެވެ. އިއުލާނުގައި ބަޔާން ކުރެވިފައިވާ ގޮތާއި ހިލާފަށް ގެނެވޭ ކުނި ބަލައި ނުގަނެވޭނެ ކަމަށްވެސް ވެމްކޯއިން ބުންޏެވެ.\nމިދަނޑިވަޅުގައި މިގޮތަށް ކުނި ގެނައުމަކީ އެންމެ ރައްކާތެރިގޮތް ކަމަށް ވުމުން އެ އުސޫލުތަކުގެ މަތިން އަމަލު ކުރުމަށް އެކޯޕަރޭޝަނުން ވަނީ ކަސްޓަމަރުންއަށް އަންގާފައެވެ. އަދި އެ ކޯޕަރޭޝަނުން އަންގާފައިވާ ހިލާފަށް އަމަލުކުރާ ނަމަ ފިޔަވަޅު އަޅާނެ ކަމަށް ވެމްކޯއިން ވަނީ ބުނެފައެވެ.\nސަފާރީތަކުން ހުޅުމާލެ ސައިޓަށް ގެންނަ ކުންޏާއި މެދު އަމަލު ކުރަންޖެހޭނެގޮތް، ވެމްކޯ ސައިޓުގެ ސުޕަވައިޒަރުގެ ނަންބަރު 7871666 އަށް ގުޅުއްވުމުން ލިބިގެންދާނެއެވެ.\nރާއްޖޭގައި ކޮވިޑް-19 ފެތުރެމުން އަންނާތީ މިދިޔަ ބުރާސްފަތި ދުވަހުން ފެށިގެން ސަރުކާރުން ވަނީ އާއްމު ސިއްހަތުގެ ކުއްލި ނުރައްކަލުގެ ހާލަތުވެސް އިއުލާން ކޮށްފައެވެ. އެކަން އިއުލާން ކޮށްފައިވަނީ 30 ދުވަހުގެ މުއްދަތަކަށެވެ. މީގެއިތުރުން ސަރުކާރުގެ ކުންފުނިތަކުންވެސް އަންނަނީ މުވައްޒަފުންގެ ސަލާމަތާއި ރައްކާތެރިކަމަށް ގިނަ މަސައްކަތްތަކެއް ކުރަމުންނެވެ. އެގޮތުން ބައެއް ކުންފުނިތަކުން މަސައްކަތް ކުރާ ވަގުތުތަކަށް ބަދަލު ގެނެސް ރައްޔިތުންނަށް ދެމުން ދިޔަ ހިދުމަތްތަކަށް ވެސް ބަދަލު ގެނެސްފައެވެ.\nމާޗް 16, 2020 14:21\nއެހެންވިއްޔާ ދެން ތި އަޅާނީ ކޮންތާކަށް. ކަނޑަށް ދޯ. ތީ ޛިންމާދާރު ކުޑަ ނިންމުމެއް. ރަނގަޅަށް ބަންދު ކުރަން މަޖުބޫރު ކުރަންޖެހޭނީ. ބަލައި ނުގަނެ ކުނި ފޮނުވާލެވޭނީ އަޅާނެ އެހެން ތަނެއް ހުރނަމަތާ. ތީގެ ނަތީޖާ އަދި މާ ހިތިވާނެ.


NSPA aai Aasandha ige khaassa Audit reportaves coffee elhunee tha? – adduLIVE\nއެންސްޕާ އާއި އާސަންދައިގެ ޚާއްޞަ އޮޑިޓު ރިޕޯޓަށްވެސް ކޮފީ އެޅުނީތަ؟\n1 Dec 13, 2018, 13:06 އަލީ ހުޒާމް\n2015 ވަނަ އަހަރުގެ ތެރޭގައި ބައެއް ނޫސްތަކުގެ ޞުރުޚީތަކުން ފެނިގެންދިޔަ އެއް ވާހަކައަކީ އެންސްޕާ އާއި އާސަންދަ ތެރެއިން ޔާމީނުގެ ސަރުކާރުން ބޮޑެތި ވައްކަންތަކެއް ކޮށްފައިވާ ވާހަކައެވެ.\nބައެއް ނޫސްތަކުގައި ސިފަކޮށްފައިވާ ގޮތުގައި އެމްއެމްޕީއާރުސީގެ ޚިޔާނާތަށްވުރެ އެންސްޕާ އާއި އާސަންދައިން ހިންގާފައިވާ ޚިޔާނާތުގެ ކަންތައް މާބޮޑު ތަނުންވެސް ރެކޯޑު މުގުރާލާނެއެވެ. ކަންވެގެންދިޔައީވެސް އެގޮތަށްކަމަށް ދޭހަވާގޮތަށް އޭސީސީއިން ހާމަކޮށްފައިވެއެވެ. އަދި އެމައްސަލަ ބެލުމަށްފަހު އިވިގެންދިޔަ އަޑުތަކާއެކު، އޭރުގެ އެންސްޕާގެ ސީއީއޯ މުޖުތަބާ ޖަލީލު އާއި އާސަންދައިގެ އެމްޑީ މައުމޫން ޢަބްދުއްޞަމަދު އެމަޤާމުތަކުން ބަދަލުކުރެވުނެވެ.\nނަމަވެސް ފަހުން މި ދެބޭފުޅުން ފެނުނީ ސަރުކާރުން އިތުރަށް ބާރުދީ ވަރުގަދަކޮށްލި ތަނެވެ. އޭރުގެ ހެލްތު މިނިސްޓަރ އިރުތިޝާމަށް ހުޅުމާލޭ ހޮސްޕިޓަލުގައި ކުރިމަތިވި ހިތްދަތި ހާދިސާއަށްފަހު ވެސް އެދެބޭފުޅުންގެ ބާރު ގަދަ ވެގެންދިއުމުންނެވެ. ދެބޭފުޅުންވެސް ދެ ވުޒާރާއެއްގެ ނާއިބުންނަށް ފަހުން ބަދަލުކުރެއްވީއެވެ. ފަސާދައިގެ ބޮޑެތި ޚިޔާނާތްތެރިންނަށް އޭރުގެ ސަރުކާރުގައި ދެމުން ދިޔަ އިއްޒަތުގެ އިނާމްތަކުގެ ދަށުންނެވެ. އޭސީސީއިން މިކަމާއި ގުޅިގެން ތައްޔާރު ކުރި ރިޕޯޓަށް ކޮފީއެޅި ގެއްލިއްޖެއެވެ. އަދި މިހާތަނަށް ރިޕޯޓަށް ވީނުވީއެއް ނޭގެއެވެ.\nއާސަންދައަކީ ޤައުމީ ޞިއްޙީ އިންޝުއަރެންސް ނިޒާމު ހިންގުމަށް ހެދިފައިވާ ކުންފުންޏަކަށްވެފައި، އެތަނުން ހޮސްޕިޓަލް ހިންގަން ފެށުމަކީ ވަރުގަދަ އިކޮނޮމިސްޓެއްގެ ވެރިކަމުގައި ފެށިގެންދިޔަ ހެއްވާ ކަމެކެވެ. ހުޅުމާލެ ހޮސްޕިޓަލް އާސަންދަ އާއި ހަވާލުކުރީ، ހެލްތު މިނިސްޓްރީގެ ވެރިންގެ ނުރުހުމުގައެވެ. ވަގުތީގޮތުން އެމިނިސްޓްރީ ހިންގެވުމާ ޒުހޫރު ހަވާލުވެގެން ހުރި ދުވަސްވަރެއްގައި ކުއްލިއަކަށް ކުރެއްވި ކަމެކެވެ.\nއެކަމާ އޭރުގެ މިނިސްޓަރ އިރުތިޝާމް ވަރަށް ދެކޮޅު ހެއްދެވިކަމަށްވެއެވެ. އެހެނަސް، ރައީސް އޮފީހުގެ ތެރެއިން އެކަން ނިންމެވީ ވައްކަމަށް ދޮރު ހުޅުވައިދިނުމަށްކަން ފަހުން ކަންތައް ވެދިޔަގޮތުން ސާފުވެއެވެ. އަދި އެންމެފަހުން 700 މިލިއަނަށްވުރެ ގިނަ ފައިސާ ބަޖެޓުން ބޭރުން އިތުރަށް ޚަރަދުވެފައިވާކަން މާލީ ހިސާބުތަކުން އެއޮތީ ފެންނާށެވެ.\nރަގަޅު ފެންވަރުގެ އައިސީޔޫއެއް ނެތް ހުޅުމާލޭ ހޮސްޕިޓަލުގައި ކެންސަރަށް ފަރުވާދިނުމަށާއި އެހެންވެސް ފަރުވާތަކުގެ ނަމުގައި ބޮޑެތި އެއްބަސްވުންތަކުގައި ސޮއިކުރަން ފެށިގެންދިޔައެވެ. އައިޖީއެމްއެޗްގައި ހިތުގެ އޮޕަރޭޝަންތައް ކުރުމަށް އިންޑިޔާގެ ހޮސްޕިޓަލަކާއި ގުޅިގެން ކުރެވުނު މަސައްކަތަށް ދިޔަ ޚަރަދަށްވުރެ އެތައްތަނެއް އަގު ބޮޑުކޮށް ބަޔަކާއި އެގްރިމެންޓު ކުރެވުނެވެ.\nއެކަމާއި ގުޅިގެން ޚަރަދުތަކުގެ ތަފްޞީލު ހޯދުމަށް އެދުމުން އެކަން ހާމަކޮށް ނުދިނެވެ. އާސަންދައިގެ ވެރިންނާއި ގުޅުން ހުރި ބައެއް ކުންފުނިތަކުން ބޭސް އެތެރެކޮށްގެން ގަތުމާއި، އާސަންދައިން ހޯދައިދޭ ބައެއް ތަކެތި އެފަރާތްތަކުން ގަންނަކަމަށް ތުހުމަތު ކުރެވޭގޮތަށް ގިނަ މުޢާމަލާތްތައް ހިންގާފައިވެއެވެ.\nއިންޑިޔާގެ ހޮސްޕިޓަލްތައް އާސަންދައަށް އެމްޕެނަލް ކުރުމަށް ގިނަ ޢަދަދުތަކުން ފައިސާ ނަގާފައިވެއެވެ. އަދި ހޮސްޕިޓަލްތަކުން ދެވޭ ޚިދުމަތްތަކުން ކޮމިޝަނުގެ ގޮތުގައި ގިނަ ޢަދަދުތަކުން ނަގަމުން ގޮސްފައިވެއެވެ. ދެހާސް ޑޮލަރަށް ކުރެވޭ އޮޕަރޭޝަން ފަސްހާސް ޑޮލަރަށް ބިލުކޮށްގެން އިތުރަށް ނަގާ ފައިސާ އާސަންދައިގެ ވެރިންނަށް ދެމުންދިޔައެވެ.\nއެންސްޕާ ތެރެއިންވެސް ބޭސްފަރުވާއަށް ބޮޑެތި ޢަދަދުތަކުން ޕާޓީގެ އިސް ފަރާތްތަކުން އަންގާ މީހުންނަށް އެހީ ދެމުން ގޮސްފައިވެއެވެ. ޒަކާތު ފަންޑުގެ އެހީގައި ބޯންމެރޯ ހައްދަން ފޮނުވާ ކުދިންގެ ޚަރަދުތައްވެސް އެތައް ގުނައެއް ބޮޑުކޮށް ބިލްކުރާގޮތަށް ބައެއް ހޮސްޕިޓަލްތަކާއި ޑީލްތައް ހަދައިގެން މިދެތަނުގެ ވެރިން މަކަރުތައް ހަދާފައިވާކަމަށް އަޑުތައް އިވެއެވެ. ސުޕަސްޕެޝަލިސްޓުންގެ ނަމުގައި އާދައިގެ ފާސްތައް ތިބި ޑޮކްޓަރުން އަތޮޅުތެރެއަށް ފޮނުވައިގެން އެފަރާތްތަކަށް ބޮޑު ޢަދަދުން ފައިސާ ހޭދަކޮށް އެއިންވެސް ވައްކަން ކޮށްފައިވެއެވެ.\nމިހުރިހާ ޚިޔާނާތްތަކުގެ ޢަދަދު ސީދާ ކިރިޔާވެސް އެނގޭނެކަމަށް ބެލެވެނީ އޭސީސީގެ ރައީސް ލުޠުފީއަށެވެ. އަދި އޮޑިޓު އޮފީހުން އެއްވެސް ވަރަކަށް މިކަންތައް ބަލާފައިވާނަމަ، އެއޮފީހަށްވެސް އެނގޭނެއެވެ.\nއެހެނަސް، މިއިން އެއްވެސް މުއައްސަސާއަކުން މިކަމަށް އެޅި ފިޔަވަޅެއް އެނގޭކަށް އަދި ފެންނާކަށް ނެތެވެ. ކޮފީ އެޅުނީކަމަށް ވެދާނެއެވެ. މިނިވަން މުވައްސަސާއަކުން ރިޕޯޓު ހިފަހައްޓަން ޖެހޭނެ އެއްވެސް ސަބަބެއް ނެތެވެ. އެކަމަކު، އޭސީސީއިން އެރިޕޯޓުވެސް ފޮރުވައިފިއެވެ. އޭރުގެ ސަރުކާރު ބަދުނާމު ވެދާނެތީ އާއި، އަނެއްކާވެސް އެމްއެމްޕީއާރުސީގެ ހަނދާންތައް އާވެގެން ހިނގައިދާނެތީ، ފޮރުވައިދިނީކަމަށް ވެދާނެއެވެ.\nއޭރުގެ ސަރުކާރުން ކުރަމުންދިޔަ ހުރިހާ ވައްކަމަކާއި ފަސާދައެއް ކުރިއަށް ގެންދިއުމުގައި މިނިވަން މުވައްސަސާތަކުން ހިމޭނުން އޮތުން އެއީ އެކަން ކުރުމަށް ލިބިފައިވާ އެންމެބޮޑު ހިތްވަރެވެ. މިކަމުގައި މިހާތަނަށް އަދިވެސް ޖަވާބުދާރީ ވެފައިނުވާތީ އިންތިހާއަށް ކަންބޮޑުވެއެވެ. މިސަރުކާރުން ކޮރަޕްޝަނުގެ މޫތައް ލުހެލުމަށް މަސައްކަތް ކުރާނަމަ، މިފަދަ ރިޕޯޓުތަކަށް ވެފައިވާގޮތާއި، ކަންތައް ގޮސްފައިވާގޮތް ބަލައިގެން ނޫނީ އެއްވެސް އަލިމަގެއް ނުފެންނާނެއެވެ.\nރައީސް އިބްރާހިމް މުހައްމަދު ސޯލިހުގެ ސަރުކާރުން މި ކޮރަޕްޝަން ބަލާނަމަ ވަރަށް ފުނަށް ފީނަންޖެހެއެވެ. މިކަމުގައި ޝާމިލްވެފައިވާ ހުރިހާ ފަރާތެއް އިންސާފުގެ ކުރިމައްޗަށް ގެންނަން ޖެހެއެވެ.


Germany aai Hungary ah varugadha match eh\nޖަރުމަނާއި ހަންގޭރީ މީގެ ކުރިން ކުޅުނު މެޗެއްގެ ތެރެއިން -- ފޮޓޯ:ސްޕޯޓީން ޕީޑިއާ\nގްރޫޕް ސްޓޭޖުގެ ފަހު މެޗުގައި މިރޭ ޖަރުމަނާއި ހަންގޭރީ އަށް އޮތީ ވަރުގަތަ ކުރިމަތިލުމެކެވެ. މިރޭގެ މެޗުތަކުގެ ތެރެއިން ޕޮއިންޓް ޓޭބަލަށް ބަލާއިރު އެންމެ ފޯރިގަދަ ވާނެ ކަމަށް ބެލެވޭ އެއް މެޗަކީ ވެސް ޖަރުމަނާއި ހަންގޭރީގެ މެޗެވެ.\nޖަރުމަނުގެ އެލިއެންޒް އެރީނާގައި މިރޭ ޖަރުމަނާއި ހަންގޭރީ ބައްދަލުކުރާ މެޗަކީ މުބާރާތުގެ ދެވަނަ ބުރަށް ދިއުމަށް ދެ ޓީމަށް ވެސް ވަރަށް މުހިންމު މެޗެކެވެ.\nދުނިޔޭގެ ޗެމްޕިއަން ފްރާންސާއި ބައްދަލުކޮށް ޖަރުމަނު ފުރަތަމަ މެޗުން ބަލިވި ނަމަވެސް ޔޫރޯގެ އެންމެ ފަހުގެ ޗެމްޕިއަން ޕޯޗުގަލް ކައިރިން ޖަރުމަނު ވަނީ ތަފާތު ބޮޑު މޮޅެއް ހޯދާފަ އެވެ. ތިން ޕޮއިންޓާއި އެކު ދެ ވަނައިގައި އޮތް ޖަރުމަނަށް މި މެޗުން އެއްވަރު ކޮށްގެން ވެސް ދެވަނަ ބުރަށް ދެވިދާނެ އެވެ. އަދި ތަފާތު ބޮޑު ނަތީޖާއަކުން މި މެޗުގައި ޖަރުމަނު މޮޅުވެފައި، ޕޯޗުގަލް ފްރާންސް ބަލިކޮށްފި ނަމަ ޖަރުމަނަށް ގްރޫޕްގެ އެއްވަނަ ލިބޭނެ އެވެ. ޕޯޗުގަލް-ފްރާންސް މެޗު އެއްވަރުވެފައި ޖަރުމަނު މޮޅުވެއްޖެ ނަމަ ގްރޫޕްގެ އެއްވަނަ އެ ޓީމަށް ކަށަވަރު ވާނެ އެވެ.\nހަންގޭރީ އަށް އޮތީ މި މެޗުން މޮޅުވުމެވެ. އެއްވަރު ވިޔަސް މުބާރާތުން ކަޓާނެ އެވެ. ހަންގޭރީން ޖަރުމަނު ބަލިކޮށް، ޕޯޗުގަލް ކައިރިން ފްރާންސް މޮޅުވެއްޖެ ނަމަ ހަންގޭރީއަށް ގްރޫޕްގެ ދެވަނަ ކަށަވަރުވާނެ އެވެ.\nޕޯޗުގަލް މެޗުގައި ފާއިތުވި ތިން އަހަރު ތެރޭގައި ޖަރުމަނުން ނުދައްކާ ވަރުގެ މޮޅު ކުޅުމެއް ދައްކައި އެޓީމު ވަނީ ދުނިޔެ ސިއްސުވާލާފަ އެވެ. އަދި ގުންޑޯގަން އާއި މެޓްސް ހަމެލްސްގެ އިތުރުން ލިއޮން ގޮރެޒްކާ އަނިޔާއިން ސަލާމަތްވެ މިރޭގެ މެޗުގައި ޓީމާއި ގުޅުމަކީ ޖަރުމަނުގެ ކޯޗު ޔޮއާކިމް ލޯ އަށް ލީބެނެ ވަރަށް ބޮޑު ހިތް ހަމަޖެހުމެކެވެ.\nނަމަވެސް ޓީމަށް ލިބިފައިވާ އެންމެ ބޮޑު ނުތަނަވަސް ކަމަކީ ބަޔާން މިއުނިކްގެ ތަރި ތޯމަސް މުލާގެ ކަކުލަށް ލިބުނު އަނިޔާ އަކާއި ގުޅިގެން މިރޭގެ މެޗުގައި އޭނާއަށް ނުކުޅެވުމެވެ. މުލާ ނެތްތަން ފޫބައްދަން ކުރިއާލައި އެއްވެސް ޕްލޭނެއް ހެދިފައި ނެތުމީ ލޯއަށް މިހާރު އޮތް އެންމެ ބޮޑު ނުތަނަވަސް ކަމެވެ. އޭނާ ނެތްކަމުގެ ހީނަރުކަން ޓީމުން ފެނިގެން ދާނެ ކަމަށް ބެލެވޭއިރު ގެނެވޭނެ މާ ބައިވަރު ބަދަލެއް ނެތެވެ. ލޫކަސް ކްލޮސްޓާމަން ވެސް މިހާރު ހުރީ އަނިޔާގަ އެވެ. އެހެން ނޫން ނަމަ ކިމިޗް މިޑްފީލްޑްގެ ތެރެއިން ފަހަތަށް ޖައްސާފައި ލޫކަސް އެ މަގާމަށް ގެނެވޭނެ އެވެ.\nޓީމުގެ ކޯޗު ލޯ ބުނީ މިރޭގެ މެޗަށް ނިކުން އިރު ޒުވާން ކުޅުންތެރިންނަށް ފުރުސަތު ދޭން ވަރަށް ބޮޑަށް ވިސްނާނެ ކަމަށެވެ. ނަމަވެސް މި މެޗު ފަސޭހަ ނުކުރާނެ ކަމަށާއި، ދެވަނަ ބުރަށް ދާން ބެނުން ވަނީ މިރޭގެ މެޗުން މޮޅުވެ ޔަގީން ކަމާއި އެކުގައި ކަމަށެވެ.\nޖަރުމަނުގެ ކޯޗު ޔޮއާކިމް ލޯ -- ފޮޓޯ: ޑަބްލިއު ޑީ\nމިރޭގެ މެޗުގައި ހަންގޭރީ އަށް މޮޅުވުން ނޫން ގޮތެއް ނެތެވެ. ޕޯޗުގަލް އާއި ބައްދަލު ކުރި މެޗުގެ ފަހު ވަގުތުގައި ހެދުނު ގޯސްތަކަކުން ބޮޑު ތަފާތަކުން ބަލިވި ނަމަވެސް އެޓީމުން ވަނީ ފްރާންސާއި ބައްދަލުކުރި މެޗުގައި މޮޅު ކުޅުމެއް ދައްކައި އެއްވަރު ކޮށްފަ އެވެ. މިއީ މިރޭގެ މެޗަށް ނިކުންނައިރު ހަންގޭރީ އަށް ލިބެނެ އެންމެ ބޮދު ހިތްހަމަޖެހުމެވެ.\nހަންގޭރީގެ ކޯޗު މާކޯ ރޮސީ ހުރީ އެންމެ ފަހު ވަގުތާއި ޖެހެންދެން ވެސް މޮޅުވާން މަސައްކަތް ކުރާށެވެ. އޭނާ ޖަރުމަނު ސިފަކޮށްފައި ވަނީ ފްރާންސާއި ޕޯޗުގަލް އަށް ވުރެ މާ މޮޅު ޓީމެއްގެ ގޮތުގަ އެވެ. އެހެން ކަމުން ޖަރުމަނު ބަލި ކުރަން އުނދަގޫ ވާނެ ކަމަށް އޭނާ ގަބޫލުކުރެ އެވެ. ނަމަވެސް މި މެޗުގައި ނިކުންނާނީ ފްރާންސާއި ދެކޮޅަށް ކުޅުނު ފަދަ މޮޅު ކުޅުމެއް ދައްކައި މެޗުން މޮޅުވަން ކަމަށް ރޮސީި ބުންޏެވެ.\nހަންގޭރީގެ ކޯޗު މާކޯ ރޮސީ ---ފޮޓޯ: އެނަޑޯލޯ އެޖެންސީ\nމަރުގެ ގްރޫޕް ގޮތުގައި ބެލެވޭ ގްރޫޕް އެފްގެ ދެ ވަނައިގައި ޖަރުމަނު އޮތީ ތިން ޕޮއިންޓާއި އެކު އެވެ. ޕޯޗުގަލް އަށް ތިން ޕޮއިންޓު ލިބުނު ނަމަވެސް ޖަރުމަނު ކުރީގައި އުޅެނީ ޖަރުމަނާއި ޕޯޗުގަލް ބައްދަލު ކުރި މެޗުން ޖަރުމަނު މޮޅުވުމުންނެވެ.\nހަންގޭރީ ގްރޫޕްގެ ފުލުގައި އޮތީ އެއް މެޗުން އެއްވަރުވެ އަނެއް މެޗުން ބަލިވުމުން ލިބުނުު އެއް ޕޮއިންޓާއި އެކު އެވެ. އެެއް ވަނައިގައި އޮތް ފްރާންސަށް ލިބުނީ ހަތަރު ޕޮއިންޓެވެ.\nޖަރުމަނާއި ހަންގޭރީގެ ކުރިމަތިލުންތައް\nޖަރުމަނާއި ހަންގޭރީ މިހާތަނަށް 34 މެޗެއްގައި ބައްދަލު ކޮށްފައިވެ އެވެ. މީގެތެރެއިން 10 މެޗުން ވަނީ އެއްވަރުވެފަ އެވެ. ޖަރުމަނަށް ކުރި ހޯދުނީ 13 މެޗުންނެވެ. އަދި ހަންގޭރީ އަށް ޖަރުމަނު ބަލި ކުރެވިފައި ވަނީ 11 މެޗުންނެވެ. މީގެ ތެރެއިން ޖަރުމަނުން ގިނައިން މޮޅުވެފައި ވަނީ ރަހުމަތްތެރިކަމުގެ މެޗުތަކުންނެވެ. ހަންގޭރީ ވަނީ ބޮޑެތި މެޗުތަކުގައި ގިނައިން ޖަރުމަނު ބަލިކޮށްފަ އެވެ.


ދަނބު | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ ދަނބު\nދަނބަކީ ހުތްފޮނި ރަހައެއްދޭ މޭވާ އެކެވެ. މިއީ އުނިއޮށެއްގެ ސައިޒަށް އޮންނަ ކުޑަ މޭވާ އެކެވެ. ގިތި ނުވަތަ ނިލި ދަނބު ހުންނަނީ ފެހިކުލައިގައެވެ. ދޮންވުމުން ރަތް، އަދި ދަނބުކުލައިގައި ވެސް ހުރެއެވެ. މިއީ ވެސް ކެއުމަށާއި، ޖޫސް ތައްޔާރުކުރުމަށް ބޭނުންކުރާ މޭވާ އެކެވެ.\nދިވެހި ނަން : ދަނބު\nއިގިރޭސި ނަން : Java Plum / Jambolan\nޢިލްމީ ނަން : Syzygium Cumini\n14 މިލިގްރާމް ސޯޑިއަމް 60 ކިލޯކެލަރީ ހަކަތަ\n79 މިލިގްރާމް ޕޮޓޭސިއަމް 15.56 ގްރާމް ކާބޯހައިޑްރޭޓް\nކޮންމެ 100 ގްރާމް ގައި މަޢުދަންތައް 0.72 ގްރާމް ޕްރޮޓީން\n19 މިލިގްރާމް ކެލްސިއަމް 0.23 ގްރާމް ފެޓް\n- ކޮޕަރ - ފައިބަރު\n0.19 މިލިގްރާމް ދަނގަޑު ކޮންމެ 100 ގްރާމް ގައި ވިޓަމިންތައް\n15 މިލިގްރާމް މެގްނީޒިއަމް - ފޮލިކް އެސިޑް\n- މެންގަނީޒް 0.260 މިލިގްރާމް ނިއެސިން\n17 މިލިގްރާމް ފޮސްފަރަސް 0.160 މިލިގްރާމް ޕެންތޮނިކްއެސިޑް\n- ސިލެނިއަމް 0.038 މިލިގްރާމް ޕައިރިޑޮކްސިން\n- ޒިންކް 0.012 މިލިގްރާމް ރައިބޯފްލެވިން\n- ކެރޮޓީން އަލްފާ 31 އައިޔޫ ވިޓަމިން އޭ\n- ކެރޮޓީން ބީޓާ 14.3 މިލިގްރާމް ވިޓަމިން ސީ\nދަނބުން ލިބޭ ޞިއްޙީ ފައިދާތައް\n• ދަނބު ގަހުގެ އެކި ބައިތަކުގައި ހަކުރުބައްޔާއި ދެކޮޅަށް މަސައްކަތްކުރުމުގެ ބާރު، އަދި ލޭގައި ހަކުރު މައްޗަށް ދިއުމާއި ދެކޮޅަށް މަސައްކަތްކުރުމުގެ ބާރު އެކުލެވިފައިވެއެވެ. ދަނބު ގަހުގެ ތޮއްޓާއި، ފަތް، ދަނބު، އަދި އޮށަކީ ވެސް ހަކުރު ބަލި ކޮންޓްރޯލް ކުރުމަށް އެހީތެރިވެދޭ ބާވަތްތަކެކެވެ.\n• ހޯދިފައިވާ ގޮތުން ދަނބަކީ ޗިސްމޭގައި އިންސިއުލިން އުފައްދާ ބީޓާ ސެލްތައް މަރާމާތުކޮށް އާ ސެލްތައް އުފެއްދުން އިތުރުކުރާ ކާނާގެ ބާވަތެކެވެ.\n• ދަނބު އޮށުގައި "ޖަމްބޯލީން"(Jamboline) ކިޔާ ގުލްކޯޒުގެ ބާވަތެއް ހުރެއެވެ. މިއީ ސްޓާރޗް ހަކުރަށް ބަދަލުވުމުގެ މަސައްކަތް ކޮންޓްރޯލްކުރާ މާއްދާ އެކެވެ.\n• ތާޒާ ދަނބު އޮށަކީ ކުޑަކަމުދާ ތަކެތީގައި ހަކުރުގެ ނިސްބަތް ދަށްކުރުމުގައި އެހީތެރިވެދޭ އެއްޗެކެވެ. އަދި މިއީ މައިދާ ރައްކާތެރިކޮށްދިނުމުގެ ބާރު އެކުލެވިފައިވާ އެއްޗެކެވެ. ދަނބު އޮށް މުގުރައި ހިމުންކޮށްގެން އުފައްދާ ޕައުޑަރު، ފެނާއި އެއްކޮށްގެން ބޭނުންކުރުމުން ކުރިން ބުނިފަދައިން ކުޑަކަމުދާ ތަކެތީގައި ހަކުރުގެ ނިސްބަތް ދަށްވެއެވެ. އަދި މިއީ މާ އަވަސްއަވަހަށް ކުޑަކަމުދާން ޖެހުން، އަދި ބޭރަށްހިންގުން ފަދަ ހާލަތްތަކުގައި ބޭނުންކުރެވިދާނެ އެއްޗެކެވެ.\n• ދަނބުގައި ހަޖަމުކުރުމަށް ބޭނުންވާ އެންޒައިމްތައް މައިދާ އިން ދޫކުރުމަށް ބާރުއަޅާ ތަބީޢީ އެސިޑްތައް ހުރެއެވެ. އަދި މިއީ މައިދާގެ މައްސަލަތަކަށް ލުއިކަން ގެނެސްދޭ އެއްޗެކެވެ.\n• ދަނބު ފަތަކީ ހަށިގަނޑަށް ވިޓަމިން އީ ނެގުމަށް އެހީތެރިވެދޭ އެއްޗެކެވެ. ދަނބު ފަތުގައި ބެކްޓީރިޔާ އާއި ދެކޮޅަށް މަސައްކަތްކުރުމުގެ ބާރު އެކުލެވޭތީ ހިރުގަނޑު ދުޅަވުން ފަދަ ހާލަތުގައި ދަނބު ފަތް އެކަމަށް ފަރުވާކުރުމަށް ބޭނުން ކުރެވެއެވެ. ދަނބު ފަތަކީ ދަތްތަކާއި، ހިރުގަނޑު ވަރުގަދަކޮށް ރަގަޅުކޮށްދޭ އެއްޗެކެވެ.\n• ދަނބުގަހުގެ ތޮއްޓަކީ ކުޑަކަމުދާ ތަކެތި ބޭރުވުން އިތުރުކޮށްދޭ، މައިދާއާއި ގޮހޮރުގައި އާލާވާ ފަނި މަރާލައި، ހަޖަމުކުރުމަށް އެހީތެރިވެދީ، އަދި ގޮހޮރުގައި ފާރު އުފެދުން ކުޑަކޮށްދޭ އެއްޗެކެވެ.\n• ދަނބުން ފައިދާ ހޯދައިދެވިދާނެ ބަލިތައް:\no ހަކުރު ބަލި\no އަނގަފާރު އެޅުން\no އަނގައިން ނުބައިވަސްދުވުން\no ކަރުތެރޭގެ މައްސަލަތައް